cyanic-selkie/wikianc huggingface dataset:
ᱦᱟᱣᱲᱟ ᱵᱨᱤᱡᱽ
ᱞᱟᱹᱭ ᱵᱤᱪᱷᱱᱟᱹᱣ
᱑᱙᱔᱓ ᱥᱮᱨᱢᱟ ᱨᱮ ᱡᱟᱦᱟᱸ ᱚᱠᱛᱚ ᱱᱚᱶᱟ ᱫᱚ ᱵᱮᱱᱟᱣ ᱦᱩᱭ ᱞᱮᱱᱟ, ᱚᱱᱟ ᱚᱠᱛᱚ ᱦᱟᱣᱲᱟ ᱫᱚ ᱛᱟᱦᱮᱸ ᱠᱟᱱᱟ ᱡᱮᱜᱮᱫ ᱨᱮᱭᱟᱜ ᱓ ᱟᱱᱟᱜ ᱡᱮᱞᱮᱧ ᱠᱟᱱᱴᱤᱞᱤᱵᱷᱟᱨ ᱵᱨᱤᱡᱽ, ᱠᱟᱱᱟᱰᱟ ᱨᱮ ᱯᱮᱱᱴ ᱰᱤ ᱠᱩᱭᱵᱮᱠ (᱕᱔᱙ ᱢᱤᱴᱟᱨ (᱑,᱘᱐᱑ ᱯᱷᱩᱴ)) ᱟᱨ ᱥᱠᱳᱴᱞᱮᱱᱰ ᱨᱮ ᱯᱷᱳᱨᱛᱷ ᱵᱨᱤᱡ (521 m ᱢᱤᱴᱟᱨ (᱑,᱗᱐᱙ ft)) ᱛᱟᱭᱚᱢ ᱨᱮ ᱾ ᱚᱱᱟ ᱛᱟᱭᱚᱢ ᱠᱷᱚᱱ ᱱᱚᱶᱟ ᱫᱚ ᱯᱮᱭᱟ ᱥᱟᱠᱳ ᱫᱟᱨᱟᱭ ᱛᱮ ᱯᱟᱨᱚᱢ ᱟᱠᱟᱱᱟ, ᱡᱟᱦᱟᱸ ᱫᱚ ᱒᱐᱑᱓ ᱥᱮᱨᱢᱟ ᱨᱮ ᱡᱮᱜᱮᱫ ᱨᱮᱭᱟᱜ ᱛᱩᱨᱩᱭ ᱟᱱᱟᱜ ᱡᱮᱞᱮᱧ ᱠᱟᱱᱴᱤᱞᱤᱵᱷᱟᱨ ᱥᱟᱠᱳ ᱵᱮᱱᱟᱣ ᱟᱠᱟᱱᱟ ᱾ ᱱᱚᱶᱟ ᱫᱚ ᱢᱤᱫᱴᱟᱝ ᱥᱮᱯᱥᱚᱱ ᱞᱮᱠᱟᱱ ᱵᱮᱞᱮᱱᱥ ᱠᱮᱱᱴᱤᱞᱤᱵᱷᱟᱨ ᱵᱨᱤᱡᱽ , ᱡᱟᱦᱟᱸ ᱨᱮᱭᱟᱜ ᱢᱩᱲᱩᱫ ᱴᱟᱣᱟᱨ ᱛᱟᱞᱢᱟ ᱠᱚ ᱢᱩᱫᱨᱮ ᱢᱤᱫᱴᱟᱝ ᱛᱟᱞᱢᱟ ᱨᱮ ᱑᱕᱐᱐ ᱯᱷᱩᱴ (᱔᱖᱐ ᱢᱤᱴᱟᱨ) ᱟᱨ ᱕᱖᱔ ᱯᱷᱩᱴ (᱑᱗᱒ ᱢᱤᱴᱟᱨ) ᱨᱮᱭᱟᱜ ᱢᱤᱫᱴᱟᱝ ᱥᱟᱥᱯᱮᱱᱰᱮᱰ ᱥᱯᱟᱱ ᱢᱮᱱᱟᱜᱼᱟ ᱾
ᱴᱨᱟᱯᱷᱤᱠ
ᱱᱚᱶᱟ ᱥᱟᱠᱳ ᱫᱚ ᱠᱚᱞᱠᱟᱛᱟ ᱨᱮᱭᱟᱜ ᱰᱟᱦᱟᱨ ᱞᱮᱠᱟᱛᱮ ᱠᱟᱹᱢᱤ ᱟᱠᱟᱫᱟᱭ ᱡᱟᱦᱟᱸ ᱫᱚ ᱦᱟᱣᱲᱟ ᱥᱴᱮᱥᱚᱱ ᱥᱟᱶ ᱥᱮᱞᱮᱫ ᱟᱠᱟᱱᱟ, ᱡᱟᱦᱟᱸ ᱫᱚ ᱦᱟᱣᱲᱟ ᱟᱨ ᱠᱚᱞᱠᱟᱛᱟ ᱨᱮ ᱯᱚᱨᱤᱥᱮᱵᱟ ᱮᱢᱚᱜ ᱠᱟᱱ ᱢᱚᱬᱮ ᱜᱚᱴᱟᱝ ᱤᱱᱴᱟᱨᱥᱤᱴᱤ ᱴᱨᱮᱱ ᱴᱨᱮᱢᱤᱥᱚᱱ ᱥᱴᱮᱥᱚᱱ ᱠᱚ ᱢᱩᱫᱽᱨᱮ ᱢᱤᱫᱴᱟᱝ ᱾
ᱵᱷᱟᱜᱟᱵᱚᱸᱫᱽ, ᱵᱟᱫᱟᱢᱯᱟᱦᱟᱰ (ᱳᱰᱤᱥᱟ)
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞ ᱵᱤᱨᱫᱟᱹᱜᱟᱲ (higher secondary school) ᱫᱚ ᱪᱷᱚᱬᱩᱣᱟ ᱟᱨ ᱵᱟᱫᱟᱢᱯᱟᱦᱟᱰ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱙ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱙ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱩᱥᱩᱢᱤ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱠᱟ.ᱢᱨᱩ ᱜᱩᱨᱩ
ᱠᱟ.ᱢᱨᱩ ᱜᱩᱨᱩ ᱫᱚ ᱠᱟ:ᱭᱩᱨ ᱪᱮᱬᱮ ᱨᱩᱯᱛᱮ ᱠᱟᱺᱣᱨᱤ ᱠᱟᱢᱨᱩᱯ ᱫᱤᱥᱚᱢ ᱠᱷᱚᱱ ᱮ ᱩᱰᱟ.ᱣ ᱦᱮᱡ ᱞᱮᱱᱟ ᱾ ᱚᱱᱟ ᱠᱟᱺᱣᱨᱤ ᱠᱟᱢᱨᱩᱯ ᱫᱤᱥᱚᱢ ᱨᱮ ᱠᱟᱺᱣᱨᱤᱼᱠᱟ.ᱴᱷᱤ ᱢᱮᱱᱛᱮ ᱢᱤᱫ ᱵᱚᱸᱜᱟᱦᱟᱜ ᱛᱷᱟᱱ ᱢᱮᱱᱟᱜᱼᱟ ᱟ.ᱰᱤ ᱥᱮᱫᱟᱭ ᱠᱷᱚᱱ ᱾ ᱚᱡᱷᱟ ᱥᱚᱠᱷᱟ ᱜᱩᱨᱩ ᱠᱚᱣᱟᱜ ᱠᱟ.ᱦᱱᱤᱨᱮ ᱢᱮᱱᱟᱜᱼᱟ ᱠᱟᱛᱷᱟᱡ ᱱᱚᱶᱟ ᱫᱷᱟ.ᱨᱛᱤ ᱨᱮ ᱠᱟᱺᱣᱨᱤᱼᱠᱟ.ᱴᱷᱤ ᱵᱚᱸᱜᱟᱭ ᱚᱯᱮᱞ ᱮᱱ ᱠᱷᱟᱱ ᱵᱟ.ᱲᱤᱡ ᱠᱚᱣᱟᱜ ᱵᱤᱨᱫᱟ.ᱯ ᱟ.ᱰᱤ ᱜᱮ ᱯᱟᱥᱱᱟᱣ ᱮᱱᱟ ᱜᱚᱴᱟ ᱫᱤᱥᱚᱢ ᱾ ᱠᱟ.ᱦᱱᱤ ᱨᱮ ᱢᱮᱱᱟᱜᱼᱟ ᱠᱟᱛᱷᱟᱡ ᱢᱟ.ᱱᱢᱤ ᱠᱚ ᱱᱩᱠᱩ ᱵᱟ.ᱲᱤᱡ ᱵᱚ.ᱜᱟ ᱴᱷᱮᱱ ᱠᱷᱚᱱ ᱫᱩᱜ ᱞᱟ.ᱜᱤᱫ ᱛᱮ ᱫᱷᱚᱨᱢᱚ ᱥᱮᱨᱢᱟ ᱯᱩᱨᱤ ᱠᱷᱚᱱ ᱫᱷᱟ.ᱨᱛᱤ ᱯᱩᱨᱤ ᱛᱮ ᱨᱟᱱ ᱢᱩᱨᱜᱟ.ᱱ ᱮ ᱟᱲᱟᱜ ᱜᱚᱫ ᱠᱟᱫᱼᱟ ᱾ ᱥᱟᱱᱟᱢ ᱚᱡᱷᱟ ᱠᱚ ᱡᱚᱴᱟᱣ ᱠᱟᱛᱮ ᱚᱱᱟ ᱨᱟᱱ ᱠᱚ ᱥᱟᱵ ᱫᱚᱦᱚᱭᱟ ᱢᱮᱱᱛᱮᱭ ᱢᱮᱛᱟᱫ ᱠᱚᱣᱟ ᱾ ᱦᱚᱨ ᱛᱮ ᱨᱟᱱ ᱢᱩᱨᱜᱟ.ᱱ ᱤᱸᱜᱤ ᱦᱮᱡ ᱮᱱᱟ ᱾ ᱵᱟ.ᱲᱤᱡ ᱵᱚᱸᱜᱟ ᱦᱚᱸ ᱦᱚᱨ ᱨᱮᱜᱮ ᱞᱟᱛᱟᱨ ᱥᱮᱫ ᱨᱮᱠᱚ ᱛᱟᱬᱟᱜ ᱟᱠᱟᱱ ᱛᱟᱦᱮᱸᱱ ᱾ ᱛᱤᱱ ᱡᱚᱦᱚᱜ ᱨᱟᱱ ᱢᱩᱨᱜᱟ.ᱱ ᱠᱚ ᱵᱟᱨᱟᱦᱤ ᱵᱟᱵᱮᱨ ᱞᱮᱠᱟ ᱛᱤᱸᱡᱟ.ᱣ ᱠᱟᱛᱮ ᱟᱬᱜᱚ ᱦᱮᱡ ᱮᱱᱟ, ᱩᱱ ᱡᱚᱦᱚᱜ ᱚᱡᱷᱟ ᱠᱚᱫᱚ ᱚᱱᱟ ᱫᱚ ᱵᱤᱧ ᱞᱮᱠᱟ ᱠᱚ ᱧᱮᱞ ᱠᱮᱫ ᱛᱮ ᱟ.ᱰᱤ ᱡᱩᱨ ᱠᱚ ᱵᱚᱨᱚᱣᱟᱫᱼᱟ ᱾ ᱥᱟᱵ ᱵᱟᱲᱟᱭ ᱞᱟ.ᱜᱤᱫ ᱢᱮᱱ ᱵᱟᱲᱟᱭ ᱛᱮᱜᱮ ᱚᱱᱟ ᱠᱚᱫᱚ ᱡᱚᱛᱚ ᱞᱟᱛᱟᱨ ᱥᱮᱫ ᱯᱟᱨᱚᱢ ᱤᱫᱤᱭᱮᱱᱟ ᱾ ᱞᱟᱛᱟᱨ ᱥᱮᱫ ᱨᱮᱫᱚ ᱵᱟ.ᱲᱤᱡ ᱵᱚᱸᱜᱟ ᱠᱚ ᱡᱚᱛᱚ ᱨᱟᱱ ᱠᱚ ᱥᱟᱵ ᱫᱚᱦᱚ ᱠᱮᱜᱼᱟ ᱾ ᱚᱡᱷᱟ ᱠᱚᱫᱚ ᱢᱤᱫᱴᱟ.ᱝ ᱥᱩᱢᱩᱝ ᱜᱮ ᱨᱮᱦᱮᱫ ᱨᱟᱱ ᱠᱚ ᱥᱟᱵ ᱞᱮᱜᱼᱟ ᱾ᱚᱱᱟᱛᱮ ᱩᱱ ᱡᱚᱦᱚᱜ ᱠᱷᱚᱱ ᱜᱮ ᱚᱡᱷᱟ ᱠᱚᱣᱟᱜ ᱜᱩᱱ ᱠᱷᱚᱱ ᱵᱟ.ᱲᱤᱡ ᱵᱚᱸᱜᱟᱦᱟᱜ ᱜᱩᱱ ᱜᱮ ᱵᱟ.ᱲᱛᱤ ᱮᱱᱟ ᱢᱮᱱᱛᱮ ᱯᱟ.ᱛᱭᱟ.ᱣ ᱛᱟᱦᱮᱸ ᱮᱱᱟ ᱾ ᱚᱱᱟ ᱠᱟᱺᱣᱨᱤ ᱠᱟᱢᱨᱩᱯ ᱫᱤᱥᱚᱢ ᱨᱮᱜᱮ ᱠᱟ.ᱢᱨᱩ ᱜᱩᱨᱩ ᱫᱚ ᱢᱤᱫ ᱚᱡᱷᱟᱭ ᱛᱟᱦᱮᱸ ᱠᱟᱱᱟ ᱾
ᱠᱟᱺᱭᱩᱨ ᱠᱷᱚᱱ ᱢᱟ.ᱱᱢᱤ
ᱩᱱᱤ ᱫᱚ ᱜᱟ.ᱭ ᱠᱚ ᱢᱮᱨᱚᱢ ᱠᱚᱭ ᱜᱩᱯᱤᱭᱟ ᱾ ᱟ.ᱭᱩᱵ ᱡᱚᱦᱚᱜ ᱫᱚ ᱜᱚᱲᱟ ᱫᱩᱣᱟ.ᱨ ᱨᱮ ᱥᱮᱸᱜᱮᱞ ᱡᱩᱞ ᱠᱟᱛᱮ ᱵᱤᱧ ᱠᱚᱨ ᱨᱟᱯᱟᱜ ᱡᱚᱢ ᱠᱚᱣᱟ ᱾ ᱱᱚᱝᱠᱟ ᱛᱮ ᱢᱤᱫ ᱫᱤᱱ ᱫᱚ ᱦᱚᱲ ᱠᱚ ᱧᱮᱞ ᱠᱮᱫᱮᱭᱟ ᱾ ᱟᱫᱚ ᱠᱚ ᱠᱩᱞᱤ ᱠᱮᱫᱮᱭᱟ,        " ᱮᱛᱮ ᱦᱳ ! ᱵᱤᱧ ᱫᱚ ᱪᱮᱫᱟᱜ ᱮᱢ ᱡᱚᱢ ᱮᱫ ᱠᱚᱣᱟ ?" ᱠᱟ.ᱢᱨᱩ ᱜᱩᱨᱩᱭ ᱢᱮᱱ ᱠᱮᱜᱼᱟ, " ᱱᱩᱠᱩ ᱫᱚ ᱵᱤᱧ ᱫᱚᱠᱚ ᱵᱟᱝ ᱠᱟᱱᱟ ᱾ ᱱᱩᱠᱩ ᱢᱟ ᱤᱧ ᱨᱤᱱ ᱦᱟ.ᱠᱩ ᱠᱟᱴᱠᱚᱢ ᱾ ᱵᱤᱧ ᱫᱚᱠᱚ ᱵᱷᱮᱜᱟᱨ ᱜᱮᱭᱟ, ᱦᱟᱯᱮᱱᱟᱜ ᱢᱤᱫ ᱫᱤᱱ ᱤᱧ ᱧᱮᱞ ᱦᱚᱪᱚ ᱯᱮᱭᱟ ᱾
ᱠᱟ.ᱢᱨᱩ ᱜᱩᱨᱩ ᱫᱚ ᱵᱟ.ᱫᱽ ᱠᱚᱛᱮ ᱥᱤᱭᱩᱜ ᱦᱚᱸᱭ ᱥᱮᱱᱚᱜ ᱜᱮᱭᱟ ᱾ ᱵᱩᱸᱫᱤ ᱥᱮᱸᱜᱮᱞ ᱮ ᱤᱫᱤ ᱛᱟᱨᱟ ᱠᱟᱜᱼᱟ ᱾ ᱵᱤᱧ ᱠᱚᱭ ᱧᱟᱢ ᱠᱚᱠᱷᱟᱱ ᱨᱟᱯᱟᱜ ᱡᱚᱢ ᱠᱚᱣᱟᱭ ᱾ ᱡᱟᱦᱟᱸᱭ ᱜᱮ ᱥᱮᱸᱜᱮᱞ ᱠᱟ ᱠᱚᱭᱮ ᱠᱷᱟᱱ ᱢᱮᱛᱟ ᱠᱚᱣᱟᱭ, "ᱚᱸᱰᱮ ᱜᱮ ᱛᱟᱦᱮᱸᱱ ᱢᱮ, ᱥᱮᱸᱜᱮᱞ ᱜᱤᱧ ᱵᱷᱮᱡᱟ ᱜᱚᱫ ᱠᱟᱜ ᱠᱟᱱᱟ ᱾ ᱥᱟᱵ ᱜᱚᱫ ᱢᱮ ᱞᱟᱜᱮ, ᱵᱟᱝ ᱠᱷᱟᱱ ᱫᱚ ᱵᱤᱧ ᱮ ᱯᱟᱞᱴᱟᱣᱜᱼᱟ ᱾" ᱚᱱᱠᱟ ᱜᱮ ᱢᱤᱫ ᱫᱤᱱ ᱫᱚ ᱢᱤᱫ ᱦᱚᱲ ᱥᱮᱸᱜᱮᱞ ᱮ ᱮᱢᱟᱭ ᱠᱟᱱ ᱡᱚᱦᱚᱜ, ᱩᱱᱤ ᱦᱚᱲ ᱞᱟᱜᱮ ᱵᱟᱭ ᱥᱟᱵ ᱧᱟᱢ ᱞᱮᱫ ᱠᱷᱟᱱ ᱚᱱᱟ ᱥᱮᱸᱜᱮᱞ ᱫᱚ ᱵᱤᱧ ᱯᱟᱞᱴᱟᱣ ᱮᱱᱛᱮ ᱩᱱᱤ ᱦᱚᱲ ᱮ ᱡᱚᱢᱮ ᱠᱟᱱ ᱛᱟᱦᱮᱸᱫ ᱾ ᱠᱟ.ᱢᱨᱩ ᱜᱩᱨᱩ ᱧᱮᱞ ᱧᱟᱢ ᱠᱮᱫᱮ ᱛᱮ ᱫᱩᱜ ᱠᱟᱫᱮᱭᱮᱭ ᱾ ᱟᱨ ᱢᱤᱫ ᱫᱤᱱ ᱫᱚ ᱚᱱᱠᱟ ᱜᱮ ᱟᱨ ᱢᱤᱫ ᱦᱚᱲ ᱟᱬᱜᱚᱢ ᱮ ᱮᱢᱟᱭ ᱠᱟᱱ ᱡᱚᱦᱚᱜ ᱩᱱᱤ ᱦᱚᱲ ᱫᱚ ᱞᱚᱜᱚᱱ ᱵᱟᱭ ᱥᱟᱵ ᱞᱮᱫ ᱠᱷᱟᱱ ᱟᱬᱜᱚᱢ ᱫᱚ ᱵᱤᱧ ᱯᱟᱞᱴᱟᱣ ᱠᱟᱛᱮ ᱩᱱᱤ ᱦᱚᱲ ᱮ ᱩᱫ ᱠᱮᱫᱮᱭᱟ ᱾ ᱥᱩᱨ ᱨᱮᱠᱚ ᱛᱟᱦᱮᱸ ᱠᱟᱱ ᱦᱚᱲ ᱠᱚ ᱫᱟ.ᱲ ᱥᱮᱴᱮᱨ ᱠᱟᱛᱮ ᱩᱱᱤ ᱵᱤᱧ ᱯᱮ ᱴᱷᱮᱱ ᱠᱚ ᱢᱟᱜ ᱠᱷᱟᱺᱰᱤᱡ ᱠᱮᱫᱮᱭᱟ ᱾ ᱠᱷᱟᱱ ᱜᱮ ᱩᱱᱤ ᱦᱚᱲ ᱮ ᱩᱰᱩᱠ ᱨᱩᱣᱟ.ᱲ ᱮᱱᱟ ᱾ ᱢᱮᱱᱠᱷᱟᱱ ᱚᱪᱮᱛ ᱨᱮᱜᱮ ᱢᱮᱱᱟᱭᱟ ᱾ ᱚᱱᱟᱛᱮ ᱫᱟ.ᱲ ᱥᱮᱱ ᱠᱟᱛᱮ ᱚᱲᱟᱜᱨᱮ ᱱᱚᱶᱟ ᱠᱟᱛᱷᱟ ᱠᱤᱥᱟ.ᱬ ᱠᱚ ᱞᱟ.ᱭ ᱟᱫᱮᱭᱟ ᱾ ᱠᱟ.ᱢᱨᱩ ᱜᱩᱨᱩ ᱦᱚᱸᱠᱚ ᱥᱟᱵ ᱤᱫᱤ ᱠᱮᱫᱮᱭᱟ ᱠᱤᱥᱟ.ᱬ ᱴᱷᱮᱱ ᱾ ᱠᱤᱥᱟ.ᱬ ᱮ ᱠᱩᱞᱤ ᱠᱮᱫᱮᱭᱟ, " ᱮᱛᱮ ᱦᱳ ! ᱱᱚᱶᱟ ᱫᱚ ᱪᱮᱫ ᱵᱤᱨᱫᱟ.ᱯ ᱛᱟᱢ ?" ᱞᱚᱜᱚᱱ ᱩᱱᱤ ᱦᱚᱲ ᱵᱟᱧᱪᱟᱣ ᱠᱟᱭ ᱢᱮ, ᱵᱟᱝᱠᱷᱟᱱ ᱵᱮᱥ ᱫᱚ ᱵᱟᱝ ᱦᱩᱭᱩᱜᱼᱟ ᱾ ᱮᱱᱠᱷᱟᱱ ᱵᱟ.ᱫᱽ ᱛᱮ ᱥᱮᱱ ᱠᱟᱛᱮ ᱠᱟ.ᱢᱨᱩ ᱜᱩᱨᱩ ᱩᱱᱤ ᱦᱚᱲ ᱮ ᱵᱟᱧᱪᱟᱣ ᱠᱮᱫᱮᱭᱟ ᱾ ᱩᱱᱤ ᱵᱤᱧ ᱦᱚᱸ ᱢᱟᱱᱛᱟᱨ ᱛᱮᱜᱮ ᱡᱚᱲᱟᱣ ᱨᱩᱣᱟ.ᱲ ᱠᱮᱫᱮᱭᱟᱭ ᱾ ᱫᱟᱜ ᱞᱤᱸᱜᱤᱱ ᱴᱷᱮᱱ ᱵᱤᱧ ᱠᱚ ᱛᱚᱞ ᱠᱮᱫᱮ ᱛᱟᱭᱚᱢ ᱩᱱᱤ ᱵᱤᱧ ᱫᱚ ᱠᱟ.ᱢᱨᱩ ᱜᱩᱨᱩ ᱢᱟᱱᱛᱟᱨ ᱫᱟᱨᱟᱭ ᱛᱮᱭ ᱚᱴᱟᱝ ᱜᱚᱫ ᱠᱟᱫᱮᱭᱟ ᱾ ᱩᱱᱤ ᱫᱚ ᱠᱟᱺᱣᱨᱤ ᱠᱟᱢᱨᱩᱯ ᱫᱤᱥᱚᱢᱨᱮ ᱟᱬᱜᱚᱢ ᱵᱮᱱᱟᱣ ᱠᱟᱛᱮᱭ ᱧᱩᱨ ᱨᱩᱣᱟ.ᱲ ᱮᱱᱟ ᱾ ᱤᱱᱟ. ᱛᱟᱭᱚᱢ ᱠᱤᱥᱟ.ᱬ ᱫᱚ ᱠᱟ.ᱢᱨᱩ ᱜᱩᱨᱩᱭ ᱠᱩᱞᱩᱭᱮ ᱠᱟᱱᱟ, " ᱮᱛᱮ ᱦᱳ ! ᱟᱢ ᱫᱚᱢ ᱚᱠᱚᱭ ᱠᱟᱱᱟ ? ᱞᱟ.ᱭ ᱚᱰᱚᱠᱚᱜ ᱢᱮ, ᱵᱟᱝ ᱠᱷᱟᱱ ᱤᱧᱟᱜ ᱚᱲᱟᱜ ᱨᱮ ᱵᱟ.ᱧ ᱛᱟᱦᱮᱸ ᱦᱚᱪᱚ ᱟᱢᱟ ᱾
ᱠᱟ.ᱢᱨᱩ ᱜᱩᱨᱩᱣᱟᱜ ᱥᱟ.ᱨᱤ ᱛᱮᱫ
ᱤᱧ ᱫᱚ ᱠᱟᱺᱣᱨᱤ ᱠᱟᱢᱨᱩᱯ ᱫᱤᱥᱚᱢ ᱠᱷᱚᱱ ᱪᱮᱬᱮ ᱨᱩᱯ ᱛᱤᱧ ᱦᱮᱡ ᱞᱮᱱᱟ ᱾ ᱱᱚᱶᱟ ᱫᱤᱥᱚᱢᱨᱮ ᱢᱤᱫ ᱠᱟ.ᱲᱢᱤ ᱠᱩᱲᱤ ᱧᱮᱞᱛᱮ ᱢᱚᱱᱮᱨᱮ ᱯᱟᱯ ᱵᱚᱞᱚ ᱟ.ᱫᱤᱧ ᱠᱷᱟᱱ ᱤᱞ ᱠᱚ ᱪᱷᱟᱪᱠᱟᱜ ᱪᱟᱵᱟ ᱮᱱ ᱛᱤᱧᱟ ᱾ ᱠᱷᱟᱱ ᱜᱮ ᱵᱟ.ᱧ ᱩᱰᱟ.ᱣ ᱫᱟᱲᱮᱭᱟᱫ ᱠᱷᱟᱱ ᱦᱚᱲ ᱨᱤᱧ ᱯᱟᱞᱴᱟᱣ ᱮᱱᱟ ᱾ ᱠᱟᱺᱣᱨᱤ ᱫᱤᱥᱚᱢ ᱨᱮ ᱪᱩᱸᱰᱤ ᱜᱩᱨᱩᱭ ᱚᱯᱮᱞ ᱟᱠᱟᱱᱟ ᱾ ᱤᱧ ᱫᱚ ᱩᱱᱤᱭᱤᱡ ᱪᱮᱞᱟ ᱠᱟ.ᱱᱟ.ᱧ ᱾ ᱤᱧ ᱫᱚ ᱩᱱᱠᱩ ᱪᱩᱸᱰᱤ ᱵᱚᱸᱜᱟ ᱠᱚ ᱜᱤᱧ ᱫᱮᱵᱟᱼᱥᱮᱵᱟ ᱠᱚᱣᱟ ᱾
ᱩᱱᱤᱭᱟᱜ ᱥᱟ.ᱨᱤ ᱠᱟᱛᱷᱟ ᱠᱚ ᱵᱟᱰᱟᱭ ᱠᱮᱫ ᱛᱟᱭᱚᱢ, ᱠᱷᱮᱨᱣᱟᱲ ᱦᱚᱯᱚᱱ ᱠᱚ ᱟ.ᱰᱤ ᱡᱩᱨ ᱟᱡ ᱨᱤᱱ ᱪᱮᱞᱟ ᱠᱚ ᱵᱮᱱᱟᱣ ᱮᱱᱟ ᱾ ᱠᱟ.ᱢᱨᱩ ᱜᱩᱨᱩ ᱪᱮᱞᱟ ᱠᱚᱲᱟ ᱠᱚ ᱠᱟᱺᱭᱩᱨ ᱫᱤᱥᱚᱢ ᱛᱮᱭ ᱤᱫᱤ ᱯᱟᱨᱚᱢ ᱠᱚᱣᱟ ᱢᱮᱱᱛᱮᱭ ᱨᱤᱠᱟ. ᱞᱮᱜᱼᱟ ᱾ ᱤᱠᱷᱟ.ᱱ ᱪᱮᱞᱟ ᱠᱚᱲᱟ ᱠᱚ ᱵᱟᱠᱚ ᱨᱮᱵᱮᱱ ᱞᱮᱱᱟ ᱾ ᱟ.ᱰᱤ ᱥᱮᱨᱢᱟᱭ ᱛᱟᱦᱮᱸᱭᱮᱱ ᱛᱟᱭᱚᱢ ᱠᱟ.ᱢᱨᱩ ᱜᱩᱨᱩ ᱫᱚ ᱠᱟᱺᱣᱨᱤ ᱠᱟᱢᱨᱩᱯ ᱫᱤᱥᱚᱢ ᱛᱮ ᱨᱩᱣᱟ.ᱲ ᱥᱟᱱᱟ ᱠᱮᱫᱮᱭᱟ ᱾ ᱠᱷᱟᱱ ᱜᱮ ᱡᱚᱛᱚ ᱪᱮᱞᱟ ᱠᱚᱲᱟ ᱠᱚ ᱦᱚᱦᱚ ᱡᱟᱣᱨᱟ ᱠᱟᱛᱮ ᱢᱮᱛᱟ ᱠᱚ ᱠᱟᱱᱟᱭ, " ᱫᱮᱞᱟ ᱵᱚᱱ ᱵᱩᱨᱩᱛᱮ, ᱛᱮᱦᱮᱧ ᱫᱚ ᱥᱟ.ᱨᱤ ᱵᱤᱧ ᱤᱧ ᱧᱮᱞ ᱦᱚᱪᱚ ᱯᱮᱭᱟ ᱾" ᱵᱩᱨᱩ ᱛᱮ ᱥᱮᱱ ᱠᱟᱛᱮ ᱵᱟᱨᱮᱭᱟ ᱪᱟᱸᱫᱟᱱ ᱠᱟᱴ ᱯᱮ ᱢᱚᱠᱟ ᱠᱟᱛᱮ ᱠᱷᱟᱺᱰᱤᱭᱟ ᱠᱟᱛᱮ ᱜᱚᱡᱟᱜ ᱞᱮᱠᱟ ᱵᱮᱱᱟᱣ ᱨᱮᱭᱟᱜ ᱮ ᱢᱮᱛᱟᱫ ᱠᱚᱣᱟ ᱾ ᱟᱨ ᱜᱮᱞ ᱵᱟᱨ ᱜᱚᱴᱟᱝ ᱵᱟᱝ ᱨᱟᱯᱟᱜ ᱠᱩᱝᱠᱟ.ᱞ ᱴᱩᱠᱩᱡ, ᱜᱮᱞ ᱵᱟᱨ ᱜᱚᱴᱟᱝ ᱠᱟᱭᱨᱟ ᱯᱚᱦᱟ ᱾ " ᱚᱱᱟ ᱠᱚ ᱟ.ᱜᱩ ᱡᱟᱣᱨᱟ ᱠᱮᱫ ᱠᱷᱟᱱ ᱵᱩᱱᱩᱢ ᱫᱷᱟᱨᱮᱼᱫᱷᱟᱨᱮ ᱛᱮᱠᱚ ᱵᱤᱫ ᱟᱨ ᱫᱚᱦᱚ ᱯᱮᱨᱮᱡ ᱠᱮᱜᱼᱟ ᱾ ᱠᱟᱭᱨᱟ ᱯᱚᱦᱟ ᱟᱨ ᱢᱤᱫᱴᱟ.ᱝ ᱪᱟᱸᱫᱟᱱ ᱠᱟᱴ ᱜᱚᱡᱟᱜ ᱫᱚ ᱵᱩᱱᱩᱢ ᱥᱩᱨ ᱨᱮᱠᱚ ᱵᱤᱫ ᱠᱮᱜᱼᱟ ᱾ ᱪᱮᱞᱟ ᱠᱚᱲᱟ ᱠᱚ ᱯᱷᱟᱨᱟᱠ ᱧᱚᱜ ᱨᱮ ᱫᱩᱲᱩᱵ ᱨᱮᱭᱟᱜ ᱮ ᱢᱮᱛᱟᱫ ᱠᱚᱣᱟ ᱾ ᱟᱫᱚ ᱢᱟᱱᱛᱟᱨ ᱟᱨ ᱡᱷᱟ.ᱨᱱᱤᱭ ᱮᱭᱦᱚᱵ ᱠᱮᱜᱼᱟ ᱾ ᱡᱷᱟ.ᱨᱱᱤᱼᱡᱷᱟ.ᱨᱱᱤ ᱛᱮᱭ ᱵᱟ.ᱭ ᱪᱟᱵᱟ ᱮᱱᱠᱷᱟᱱ ᱢᱤᱫᱴᱟ.ᱝ ᱠᱟ.ᱨᱤ ᱱᱟ.ᱜᱤᱱ ᱵᱤᱧ ᱵᱚᱦᱚᱜ ᱥᱟᱲ ᱠᱟᱛᱮ ᱵᱩᱱᱩᱢ ᱠᱷᱚᱱ ᱮ ᱩᱰᱩᱠ ᱮᱱᱟ ᱾ ᱩᱱᱤᱭᱟᱜ ᱥᱟᱦᱮᱫ ᱛᱮ ᱠᱟ.ᱢᱨᱩ ᱜᱩᱨᱩ ᱦᱚᱸᱭ ᱚᱪᱮᱛ ᱮᱱᱟ ᱾ ᱤᱱᱟ. ᱛᱟᱭᱚᱢ ᱵᱤᱧ ᱦᱚᱸᱭ ᱪᱷᱟᱱ ᱮᱱᱟ ᱾ ᱚᱪᱮᱛ ᱠᱷᱚᱱ ᱵᱮᱨᱮᱫ ᱠᱟᱛᱮ ᱠᱟᱺᱭᱩᱨ ᱪᱮᱬᱮᱭ ᱯᱟᱞᱴᱟᱣ ᱮᱱᱛᱮ ᱠᱟᱢᱨᱩᱯ ᱫᱤᱥᱚᱢ ᱛᱮᱭ ᱩᱰᱟ.ᱣ ᱪᱟᱞᱟᱣ ᱮᱱᱟ ᱾ ᱪᱮᱞᱟ ᱠᱚᱫᱚ ᱚᱲᱟᱜ ᱛᱮᱠᱚ ᱨᱩᱣᱟ.ᱲ ᱮᱱᱟ ᱾
ᱯᱚᱨᱯᱷᱩᱞᱞᱚ ᱪᱟᱠᱤ
ᱜᱤᱫᱨᱟ.ᱡᱤᱭᱚᱱ " ᱯᱚᱨᱯᱷᱩᱞᱞᱚ ᱪᱟᱠᱤ"(ᱡᱟᱱᱟᱢ)
ᱡᱤᱭᱚᱱ ᱯᱚᱨᱯᱷᱩᱞᱞᱚ ᱪᱟᱠᱤ ᱡᱟᱱᱟᱢ ᱑᱘᱘᱘ ᱥᱟ.ᱦᱤᱛ ᱑᱐ ᱰᱤᱥᱮᱢᱵᱚᱨ ᱵᱤᱨᱴᱤᱥ ᱵᱮᱝᱜᱚᱞ ᱯᱮᱨᱥᱤᱰᱮᱱᱥᱤ ᱨᱮ ᱵᱚᱜᱩᱲᱟ ᱡᱤᱞᱟ ᱵᱤᱦᱟᱨ ᱟ.ᱛᱩ ᱨᱮ᱾ ᱩᱱᱤᱫᱚ ᱵᱚᱜᱩᱲᱟ "ᱱᱟᱢᱟᱢᱟ ᱜᱮᱭᱟᱱᱚᱫᱟ ᱯᱚᱨᱥᱚᱫ ᱛᱟᱞᱟ ᱤᱛᱩᱱ ᱟᱥᱲᱟ ᱨᱮᱠᱚ ᱵᱷᱩᱨᱛᱤ ᱠᱮᱫᱮᱭᱟ᱾ᱛᱟᱭᱱᱚᱢ ᱵᱚᱜᱩᱲᱟ ᱢᱟᱭᱱᱚᱨ ᱤᱛᱩᱱ ᱟᱥᱲᱟ ᱨᱮᱠᱚ ᱨᱮᱭ ᱵᱷᱩᱨᱛᱤ ᱭᱮᱱᱟ᱾᱑᱙᱐᱒ ᱥᱟᱞᱮ ᱨᱮ ᱨᱚᱸᱯᱩᱨ ᱡᱤᱞᱟ ᱟᱥᱲᱟ ᱤᱛᱩᱱ ᱨᱮ᱾ ᱙ ᱥᱮᱨᱱᱤ ᱨᱮ ᱚᱞ ᱚᱠᱛᱚ ᱯᱩᱨᱵᱚ ᱵᱚᱝᱜᱚ ᱥᱚᱨᱠᱟᱨ ᱠᱟᱨᱞᱤᱥᱟᱞ ᱥᱟᱠᱩᱞᱟᱨ ᱵᱤᱨᱩᱫ ᱯᱟ.ᱴᱣᱟ. ᱦᱩᱞᱪᱩᱞ ᱨᱮᱭ ᱜᱚᱭᱚᱱ ᱮᱱᱟ, ᱚᱱᱟ ᱠᱷᱟ.ᱛᱤᱨ ᱨᱚᱸᱯᱩᱨ ᱡᱤᱞᱟ ᱟᱥᱲᱟ ᱠᱷᱚᱱ ᱠᱚ ᱵᱟᱦᱮᱨ ᱠᱮᱫᱮᱭᱟ᱾ ᱤᱱᱟ.ᱛᱟᱭᱚᱢ ᱨᱚᱸᱯᱩᱨ ᱠᱚᱭᱞᱟᱥ ᱨᱚᱧᱡᱚᱱ ᱟᱥᱲᱟ ᱵᱷᱩᱨᱛᱤ ᱭᱮᱱᱟ᱾ᱚᱱᱰᱮ ᱚᱞᱚᱜ ᱚᱠᱛᱚ ᱡᱤᱛᱮᱱᱫᱚᱨᱚᱱᱟᱨᱟᱭᱚᱱ ᱨᱚᱭ,ᱚᱵᱤᱱᱟᱥ ᱪᱚᱠᱚᱨᱚᱵᱚᱨᱛᱤ,ᱤᱥᱟᱱ ᱪᱚᱸᱫᱽᱨᱚ ᱪᱚᱠᱨᱚᱵᱚᱨᱛᱤ,ᱥᱟᱶᱛᱮ ᱮᱴᱟᱜ ᱦᱩᱞᱜᱟ.ᱨᱤᱭᱟ. ᱥᱟᱶᱛᱮ ᱥᱟ.ᱜᱟ.ᱭ ᱮ ᱡᱚᱲᱟᱣ ᱠᱮᱫᱟ᱾ ᱟᱨ ᱦᱩᱞ ᱨᱮᱱᱟᱜ ᱩᱭᱦᱟ.ᱨ ᱛᱮᱭ ᱵᱟ.ᱭ ᱮᱱᱟ᱾
᱑᱙᱐᱖ ᱥᱟ.ᱦᱤᱛ ᱠᱚᱞᱠᱟᱛᱟ ᱦᱩᱞ ᱟ.ᱭᱩᱨᱤᱡ ᱵᱟᱨᱤᱱ ᱜᱷᱳᱥ ᱱᱩᱭ ᱟ.ᱜᱩ ᱠᱟᱛᱮ ᱚᱱᱰᱮ ᱯᱚᱨᱯᱷᱩᱞᱞᱚ ᱡᱩᱜᱟᱱᱛᱚᱨ ᱜᱟᱫᱮᱞ ᱨᱮᱭ ᱵᱚᱞᱚ ᱠᱟᱫᱮᱭᱟ᱾ ᱩᱱᱟᱭᱟᱜ ᱯᱩᱭᱞᱩ ᱟ.ᱜᱤᱵᱷᱟᱨ ᱫᱚᱭ ᱜᱚᱜ ᱞᱮᱫᱟ - ᱯᱩᱨᱵᱚ ᱵᱚᱝᱜᱚ ᱟᱨ ᱟᱥᱟᱢ ᱯᱚᱱᱚᱛ ᱯᱩᱭᱞᱩ ᱜᱚᱵᱷᱚᱨᱱᱚᱨ ᱥᱟᱨ ᱡᱳᱥᱮᱯ ᱵᱟᱭᱢᱯᱷᱤᱞᱰ ᱯᱷᱩᱞᱟᱨ ᱦᱮᱞᱮᱡᱽ᱾ ᱮᱱᱛᱮ ᱱᱚᱣᱟ ᱯᱷᱩᱱᱫᱤ ᱨᱮᱫᱚ ᱵᱟᱭ ᱫᱟᱲᱮᱭᱟᱫᱟ᱾ ᱛᱟᱭᱱᱚᱢ ᱯᱚᱨᱯᱷᱩᱞᱞᱚ ᱪᱟᱠᱤ ᱫᱚ ᱠᱷᱩᱫᱤᱨᱟᱢ ᱵᱚᱥᱩ ᱥᱟᱶᱛᱮ ᱵᱤᱦᱟᱨ ᱨᱤᱱᱤᱡᱽ ᱢᱚᱡᱚᱯᱽᱯᱷᱚᱯᱩᱨ ᱨᱤᱱᱤᱡ ᱥᱟᱥᱮᱛᱛᱤᱭᱟ. ᱢᱟᱭᱡᱤᱥᱴᱮᱨᱮᱴ ᱠᱤᱸᱥᱯᱷᱳᱨᱰ ᱠᱤᱱ ᱦᱮᱞᱮᱡ ᱠᱮᱫᱮᱭᱟ᱾[᱑]
ᱢᱚᱡᱚᱯᱽᱯᱷᱚᱨᱯᱩᱨ ᱥᱟᱸᱜᱷᱟᱨ
ᱠᱷᱩᱫᱤᱨᱟᱢ ᱟᱨ ᱯᱚᱨᱯᱷᱩᱞᱞᱚ ᱠᱤᱸᱥᱯᱷᱳᱨᱰ ᱟᱜ ᱦᱤᱡᱩᱜ ᱥᱮᱱᱚᱜ ᱠᱤᱱ ᱛᱟᱠ ᱮᱫ ᱛᱟᱦᱮᱸᱱ ᱑᱙᱐᱘ ᱓᱐ ᱮᱯᱨᱤᱞ ᱟ.ᱭᱩᱵ ᱠᱤᱱ ᱜᱚᱡᱮᱭᱟ ᱦᱩᱱᱟᱸ ᱾ ᱩᱭᱨᱳᱯᱤᱭᱚᱱ ᱠᱮᱞᱟᱵ ᱵᱚᱞᱚᱱ ᱫᱩᱣᱟ.ᱨ ᱨᱮ ᱠᱤᱸᱥᱯᱷᱳᱨᱰ ᱟᱜ ᱥᱟᱫᱚᱢ ᱜᱟ.ᱰᱤ ᱠᱤᱱ ᱛᱟᱸᱲᱟᱜ ᱟᱠᱟᱫ ᱚᱠᱛᱚ ᱢᱤᱫᱴᱟᱸ ᱜᱟ.ᱰᱤ ᱦᱤᱡᱩᱜ ᱧᱮᱞ ᱛᱮ ᱵᱚᱢ ᱠᱤᱱ ᱪᱟᱯᱟᱫ ᱠᱮᱫᱟᱟ᱾ ᱢᱮᱱ ᱠᱷᱟᱱ ᱚᱱᱟ ᱜᱟ.ᱰᱤ ᱨᱮᱫᱚ ᱵᱟᱨᱭᱟ ᱤᱸᱨᱮᱡ ᱠᱩᱲᱤ ᱦᱚᱯᱚᱱ ᱠᱤᱱ ᱛᱟᱦᱮᱸ ᱠᱟᱱᱟ ᱵᱚᱢ ᱛᱮ ᱩᱱᱠᱤᱱ ᱫᱚᱠᱤᱱ ᱦᱟᱱᱟ ᱯᱩᱨᱤᱭᱮᱱᱟ᱾ ᱩᱱᱠᱤᱱ ᱫᱚᱠᱤᱱ ᱛᱟᱦᱮᱸ ᱠᱟᱱᱟ ᱥᱤᱧᱚᱛ ᱫᱩᱞᱟ.ᱲᱤᱭᱟ. ᱵᱟᱭᱨᱤᱥᱴᱟᱨ ᱠᱮᱱᱮᱰᱤ ᱮᱨᱟ ᱛᱟᱭ ᱟᱨ ᱦᱚᱯᱚᱱ ᱮᱨᱟ᱾ ᱛᱩᱲᱤᱜᱶᱩᱱᱤ ᱠᱷᱩᱫᱤᱨᱟᱢ ᱟᱨ ᱯᱚᱨᱯᱷᱩᱞᱞᱚ ᱫᱚ ᱚᱱᱟ ᱴᱟᱸᱶ ᱠᱷᱚᱱ ᱠᱤᱱ ᱧᱤᱨ ᱮᱱᱟ᱾
ᱧᱤᱨ ᱟᱨ ᱜᱩᱨ ᱯᱚᱨᱯᱷᱩᱞᱞᱚ ᱟᱨ ᱠᱷᱩᱫᱤᱨᱟᱢ ᱫᱚ ᱮᱴᱟᱜ ᱦᱚᱨ ᱛᱮ ᱧᱤᱨ ᱞᱟ.ᱜᱤᱫ ᱠᱤᱱ ᱩᱭᱦᱟ.ᱨ ᱞᱮᱫᱟ᱾ ᱮᱱᱲᱴᱟᱜ ᱵᱮᱥ ᱛᱮ ᱴᱮᱨᱮᱱ ᱛᱮ ᱠᱚᱞᱠᱟᱛᱟ ᱠᱤᱱ ᱢᱚᱦᱰᱟᱭᱮᱱᱟ᱾ ᱒ ᱢᱮ ᱢᱟ.ᱦᱤᱛ ᱴᱮᱨᱮᱱ ᱨᱮ ᱯᱩᱞᱤᱥ ᱫᱟᱨᱚᱜᱟ ᱱᱚᱱᱫᱚᱞᱟᱞ ᱵᱚᱱᱟᱨᱡᱤ ᱧᱩᱛᱩᱢ᱾ ᱥᱚᱢᱚᱥᱛᱤ ᱯᱩᱨ ᱴᱮᱥᱚᱱ ᱨᱮ ᱯᱚᱨᱯᱶᱩᱞᱞᱚ ᱫᱚᱠᱚ ᱴᱷᱤᱠᱟ ᱪᱟ.ᱨᱤᱛ ᱠᱮᱫᱮᱭᱟ। ᱢᱳᱠᱟᱢᱟ ᱴᱮᱥᱚᱱ ᱨᱮ ᱯᱩᱞᱤᱥ ᱥᱟᱞᱟᱜ ᱥᱟᱢᱟᱸ ᱫᱟᱯᱨᱟᱢ ᱧᱤᱨ ᱧᱤᱨ ᱞᱟ.ᱫ ᱮ ᱨᱤᱠᱟ.ᱭᱮᱫ ᱛᱟᱦᱮᱸᱱ ᱾ᱩᱭᱦᱟ.ᱨ ᱠᱮᱫᱟᱭ ᱱᱩᱠᱩᱴᱷᱮᱱ ᱵᱟᱸ ᱥᱟᱵ ᱦᱚᱪᱚ ᱠᱟᱛᱮ ᱤᱧ ᱛᱮᱜᱮ ᱠᱤᱣᱤᱧ ᱱᱟᱥᱟᱣ ᱛᱤᱧᱟ᱾ ᱟᱡᱟᱜ ᱥᱮᱜᱮᱸᱧ ᱴᱩᱴᱤ ᱛᱮᱜᱮ ᱵᱚᱦᱚᱜ ᱨᱮᱭ ᱴᱩᱴᱤᱭᱟᱱᱟ,ᱟ.ᱰᱤ ᱦᱚᱲ ᱜᱮᱠᱚ ᱟᱸᱜᱚᱡ -ᱟ, ᱱᱩᱭ ᱯᱚᱨᱯᱷᱩᱞᱞᱚ ᱫᱚ ᱟᱡ ᱛᱮᱫᱚ ᱵᱟᱭ ᱜᱩᱞᱤ ᱟᱠᱟᱱᱟ,ᱩᱱᱤ ᱫᱚ ᱯᱩᱞᱤᱥ ᱜᱮ ᱵᱚᱦᱚᱜ ᱠᱚ ᱜᱟ.ᱰᱤᱡ ᱟᱠᱟᱫ ᱛᱟᱭᱟ᱾[᱒] ᱠᱷᱩᱫᱤᱨᱢ ᱫᱚᱠᱚ ᱥᱟᱵ ᱠᱮᱫᱮᱭᱟ ᱟᱨ ᱵᱟᱵᱮᱨ ᱨᱮᱠᱚ ᱟᱠᱟ ᱜᱚᱡ ᱠᱮᱫᱮᱭᱟ᱾ ᱵᱤᱨᱴᱤᱥ ᱯᱩᱞᱤᱥ ᱤᱱᱤᱥᱯᱮᱴᱚᱨ ᱱᱚᱱᱫᱚᱞᱟᱞ ᱫᱚᱠᱚ ᱦᱮᱞᱮᱡ ᱠᱮᱫᱮᱭᱟ ᱙ ᱱᱚᱰᱷᱮᱢᱵᱚᱨ ᱑᱙᱐᱘ ᱥᱟᱞ ᱨᱮ ᱾ᱯᱚᱨᱯᱷᱩᱞᱞᱚ ᱜᱚᱡ ᱨᱮᱱᱟᱜ ᱦᱟᱞᱟ ᱠᱟ ᱦᱟᱛᱟᱣ ᱠᱮᱫᱟ᱾ ᱵᱟᱨᱭᱟ ᱦᱩᱞ ᱜᱟ.ᱨᱭᱟ.ᱛᱮᱠᱠᱤᱱ ᱜᱚᱡ ᱠᱮᱫᱮᱭᱟ᱾
ᱩᱛᱠᱚᱲ ᱡᱮᱜᱮᱫ ᱵᱤᱨᱫᱟᱹᱜᱟᱲ
ᱩᱛᱠᱚᱲ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱫᱚ ᱳᱰᱤᱥᱟ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱟᱨ ᱥᱤᱧᱚᱛ ᱨᱮᱭᱟᱜ ᱜᱮ ᱮᱭᱟᱭ ᱟᱱᱟᱜ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱠᱟᱱᱟ ᱾ ᱵᱟᱬᱤ ᱵᱤᱦᱟᱨ ᱢᱮᱱᱛᱮ ᱩᱯᱨᱩᱢ ᱢᱮᱱᱟᱜ ᱱᱚᱣᱟ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱫᱚ ᱓᱙᱙ᱹ᱙ ᱮᱠᱚᱨ ᱡᱟᱜᱟᱭ ᱟᱢᱮᱴ ᱟᱠᱟᱜᱼᱟ ᱾ ᱱᱚᱣᱟ ᱵᱤᱨᱫᱟᱹᱜᱟᱲ ᱫᱚ ᱵᱷᱩᱵᱚᱱᱮᱥᱚᱨ ᱨᱮᱭᱟᱜ ᱛᱟᱞᱟ ᱢᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱱᱤᱡᱚᱨᱟᱜ ᱥᱮᱪᱮᱫ ᱵᱮᱵᱚᱥᱛᱟ ᱢᱮᱣᱟᱜᱼᱟ ᱟᱨ ᱟᱹᱰᱤ ᱜᱟᱱ ᱵᱤᱨᱫᱟᱹᱜᱟᱲ ᱱᱚᱣᱟ ᱞᱟᱛᱟᱨ ᱨᱮ ᱢᱮᱱᱟᱜᱼᱟ ᱾ ᱱᱤᱣᱟ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮ ᱵᱟᱰᱚᱦᱤ, ᱥᱟᱬᱮᱥ ᱟᱨ ᱵᱟᱹᱱᱤᱡᱽ ᱵᱤᱵᱷᱟᱜᱽ ᱨᱮ ᱒᱗ ᱜᱚᱴᱟᱝ ᱥᱟᱛᱟᱢ ᱨᱮ ᱮᱢ ᱮ (ᱥᱚᱱᱮᱨᱥᱤᱫ) ᱢᱮᱱᱟᱜᱼᱟ ᱾ ᱚᱱᱟ ᱵᱮᱜᱚᱨ ᱱᱤᱣᱟ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱞᱟᱛᱟᱨ ᱨᱮ ᱥᱟᱝᱜᱤᱧ ᱥᱮᱪᱮᱫ ᱱᱤᱨᱫᱮᱥᱟᱞᱚᱭ, ᱟᱹᱭᱤᱱ ᱥᱮᱪᱮᱫ ᱵᱤᱨᱫᱟᱹᱜᱟᱲ ᱟᱨ ᱟᱹᱰᱤ ᱜᱟᱱ ᱥᱮᱞᱯᱷ ᱯᱷᱟᱭᱱᱟᱱᱥᱤᱝ ᱠᱚᱨᱥ ᱢᱮᱱᱟᱜᱼᱟ ᱾ ᱱᱤᱛ ᱵᱷᱮᱜᱟᱨ ᱵᱷᱮᱜᱟᱨ ᱮᱢ ᱮ ᱵᱤᱵᱷᱟᱜᱽ ᱨᱮ ᱓᱐᱐᱐ ᱠᱷᱚᱱ ᱵᱟᱹᱲᱛᱤ ᱟᱪᱮᱫ ᱠᱤ ᱯᱟᱲᱦᱟᱜ ᱠᱟᱱᱟ ᱾
ᱱᱟᱜᱟᱢ
᱑᱙᱓᱖ ᱥᱟᱞ ᱨᱮ ᱵᱷᱮᱜᱟᱨ ᱳᱰᱤᱥᱟ ᱯᱚᱱᱚᱛ ᱦᱩᱭᱮᱱ ᱛᱟᱚᱢ ᱳᱰᱤᱥᱟ ᱨᱮ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ᱾ ᱳᱰᱤᱥᱟ ᱠᱤᱱ ᱦᱚᱲᱟᱜ ᱥᱮᱪᱮᱫ ᱟᱸᱥ ᱟᱨ ᱠᱩᱠᱢᱩ ᱯᱩᱨᱩᱱ ᱞᱟᱹᱜᱤᱫ ᱑᱙᱓᱘ ᱥᱟᱞ ᱢᱟᱨᱪ ᱒ ᱛᱟᱹᱨᱤᱠ ᱦᱤᱞᱚᱜ ᱳᱰᱤᱥᱟ ᱨᱮᱱᱤᱡ ᱩᱱᱡᱷᱚᱜᱤᱡ ᱢᱟᱨᱟᱝ ᱢᱚᱱᱛᱨᱤ ᱵᱤᱥᱚᱱᱟᱛ ᱫᱟᱥ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱵᱮᱱᱟᱣ ᱞᱮᱹᱜᱤᱫ ᱛᱮᱴᱮᱡ ᱮ ᱮᱦᱚᱵ ᱞᱮᱜ-ᱟ᱾ ᱚᱱᱟ ᱨᱮᱭᱟᱜ ᱚᱨᱡᱚ ᱞᱮᱠᱟᱛᱮ ᱱᱤᱲᱚᱠᱚᱱᱴᱷᱚ ᱫᱟᱥᱟᱜ ᱛᱟᱹᱨᱤ ᱨᱮ ᱢᱤᱫ ᱠᱚᱢᱤᱴᱤ ᱵᱮᱱᱟᱣ ᱞᱮᱱᱟ᱾ ᱥᱮᱪᱮᱫᱤᱭᱟᱹ ᱥᱭᱟᱢᱟ ᱯᱨᱚᱥᱟᱫᱽ ᱛᱨᱤᱯᱟᱴᱷᱤ ᱵᱤᱞ ᱛᱮᱭᱟᱨ ᱞᱟᱹᱜᱤᱫ ᱫᱟᱭᱛᱚ ᱠᱚ ᱮᱢᱟ ᱫᱮᱭᱟ᱾ ᱱᱚᱣᱟ ᱠᱚᱢᱤᱴᱤᱭᱟᱜ ᱥᱩᱯᱟᱨᱤᱥ ᱩᱱᱡᱷᱚᱜᱤᱡ ᱢᱟᱨᱟᱝ ᱢᱚᱱᱛᱨᱤ ᱢᱚᱦᱟᱨᱟᱡᱟ ᱠᱨᱩᱥᱱᱚ ᱪᱚᱱᱫᱨᱚ ᱜᱚᱡᱚᱯᱚᱛᱤ ᱱᱟᱨᱟᱭᱚᱬᱚ ᱫᱮᱵᱽ ᱟᱨ ᱥᱮᱪᱮᱫ ᱢᱚᱱᱛᱨᱤ ᱜᱚᱫᱟᱚᱨᱤᱥ ᱢᱤᱥᱨᱚ ᱛᱮᱴᱮᱡ ᱛᱮ ᱓᱐ ᱡᱩᱱ ᱑᱙᱔᱓ ᱥᱟᱞ ᱨᱮ ᱳᱰᱤᱥᱟ ᱵᱤᱫᱷᱟᱱᱥᱚᱵᱷᱟ ᱨᱮ ᱡᱚᱛᱚ ᱦᱚᱲᱟᱜ ᱥᱚᱢᱢᱚᱛᱤ ᱛᱮ ᱦᱟᱛᱟᱣ ᱞᱮᱱᱟ᱾ ᱑᱙᱔᱓ ᱥᱟᱞ ᱚᱜᱚᱥᱴᱚ ᱒ ᱢᱟᱹᱦᱤᱛ ᱦᱤᱞᱚᱜ ᱥᱟᱹᱜᱩᱱ ᱵᱮᱨᱮᱫ ᱠᱟᱛᱮ ᱩᱛᱠᱚᱲ ᱡᱮᱜᱮᱫ ᱵᱤᱨᱫᱟᱹᱜᱟᱲ' ᱢᱮᱱᱛᱮ ᱧᱩᱛᱩᱢ ᱫᱚᱦᱚ ᱮᱱᱟ᱾ ᱱᱚᱣᱟ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮ ᱨᱮᱵᱷᱮᱱᱥᱟ ᱱᱟᱨᱟᱝ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱠᱟᱹᱢᱤ ᱫᱚ ᱑᱙᱔᱓ ᱥᱟᱞ ᱱᱚᱵᱷᱮᱢᱵᱚᱨ ᱒᱗ ᱤᱞᱚᱜ ᱠᱟᱹᱢᱤ ᱮᱦᱚᱵ ᱞᱮᱱᱟ᱾ ᱥᱟᱬᱮᱥᱤᱭᱟᱹ ᱯᱨᱚᱬᱚᱠᱨᱩᱥᱱᱚ ᱯᱚᱨᱤᱡᱟ ᱯᱩᱭᱞᱩ ᱠᱩᱲᱚᱯᱚᱛᱤ, ᱣᱟᱭ ᱮᱱ ᱥᱩᱠᱚᱱᱛᱷᱚᱨ ᱯᱩᱭᱞᱩ ᱠᱩᱲᱟᱫᱷᱤᱯᱚᱛᱤ ᱟᱨ ᱵᱷᱤ ᱵᱷᱤ ᱡᱚᱱ ᱫᱚ ᱯᱩᱭᱞᱩ ᱠᱩᱲᱚᱥᱚᱪᱤᱵᱽ ᱟᱥᱚᱱ ᱮ ᱟᱢᱮᱴ ᱞᱮᱜ-ᱟ᱾ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱵᱷᱟᱹᱜᱤ ᱥᱟᱹᱦᱤᱡ ᱪᱟᱞᱟᱣ ᱞᱟᱹᱜᱤᱫ ᱥᱤᱱᱮᱴ, ᱥᱤᱱᱰᱤᱠᱮᱴ ᱟᱨ ᱮᱠᱟᱰᱮᱢᱤᱠ ᱠᱟᱣᱱᱥᱤᱞ ᱵᱮᱱᱟᱣ ᱞᱮᱱᱟ᱾ ᱑᱙᱔᱘ ᱥᱟᱞ ᱨᱮ ᱱᱚᱣᱟ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱢᱩᱠᱷᱤᱭᱟᱹ ᱠᱟᱹᱢᱤᱭᱟᱹᱢᱮᱞᱟ ᱠᱚᱴᱚᱠ ᱨᱮ ᱵᱮᱱᱟᱣ ᱞᱟᱹᱜᱤᱫ ᱴᱷᱟᱹᱣᱠᱟᱹ ᱮᱱᱟ᱾ ᱑᱙᱕᱗ ᱥᱟᱞ ᱨᱮ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱞᱟᱹᱜᱤᱫ ᱴᱷᱟᱶ ᱚᱵᱷᱟᱵᱽ ᱠᱷᱟᱹᱛᱤᱨ ᱟᱨ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱟᱜᱟᱢ ᱫᱤᱥᱟᱹ ᱠᱟᱛᱮ ᱱᱚᱣᱟ ᱵᱷᱩᱵᱚᱱᱮᱥᱚᱨ ᱛᱮ ᱩᱪᱟᱹᱲ ᱞᱟᱹᱜᱤᱫ ᱴᱷᱟᱹᱣᱠᱟᱹ ᱮᱱᱟ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱮᱜᱮᱫ ᱵᱤᱨᱫᱟᱹᱜᱟᱲ
ᱥᱚᱨ ᱟᱥᱩᱛᱳᱥ ᱢᱩᱠᱷᱚᱨᱡᱤ
"ᱥᱚᱭᱨ ᱟᱥᱩᱛᱳᱥ ᱢᱩᱠᱷᱚᱨᱡᱤ" (ᱡᱟᱱᱟᱢ) ᱥᱚᱭᱨ ᱟᱥᱩᱛᱳᱥ ᱢᱩᱠᱷᱚᱨᱡᱤ ᱑᱘᱖᱔ ᱥᱟᱞᱮ ᱒᱙ ᱡᱩᱱ ᱥᱟ.ᱜᱩᱱ ᱢᱟᱦᱟ ᱨᱮᱭ ᱡᱟᱱᱟᱢ ᱞᱮᱱᱟ᱾ ᱱᱤᱛ ᱫᱚ ᱚᱱᱟ ᱯᱩᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱟᱡᱫᱷᱟ.ᱱᱤ ᱱᱟᱜᱟᱨ ᱠᱚᱞᱠᱟᱛᱟ ᱵᱩᱳ ᱵᱟᱡᱟᱨ ᱢᱚᱝᱞᱟ ᱞᱮᱱ ᱵᱟᱥᱟ ᱚᱲᱟᱜ ᱨᱮ᱾ ᱧᱩ ᱩᱨᱩᱢ ᱰᱟᱠᱛᱚᱨ ᱜᱚᱝᱜᱟ ᱯᱚᱨᱥᱟᱫᱽ ᱢᱩᱠᱷᱚᱯᱟᱫᱷᱟᱭ ᱟᱨ ᱡᱚᱜᱚᱛᱛᱟᱨᱤᱱᱤᱞ ᱫᱮᱵᱤ ᱭᱟᱜ ᱜᱷᱟᱨᱚᱸᱡᱽ ᱨᱮᱭ ᱡᱟᱱᱟᱢ ᱞᱮᱱᱟ᱾[᱑]ᱱᱩᱠᱩ ᱫᱚ ᱱᱤᱛ ᱡᱟᱦᱟᱸ ᱯᱩᱪᱷᱤᱢ ᱵᱟᱝᱞᱟ ᱦᱩᱜᱞᱤ ᱡᱤᱞᱟ ᱵᱚᱞᱟᱜᱚᱲ ᱟ.ᱛᱩ ᱨᱤᱱ [᱒]
ᱫᱟᱥᱯᱩᱨ ᱑ ᱵᱚᱱᱚᱛ
ᱚᱛᱱᱚᱜ
ᱫᱟᱥᱯᱩᱨ 22.605°N, 87.722°W ᱨᱮ ᱢᱮᱱᱟᱜᱼᱟ ᱾
ᱫᱟᱥᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱜᱷᱟᱴᱟᱞ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱫᱟᱥᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱥᱟᱢᱟᱝ ᱢᱮᱫᱤᱱᱤᱯᱩᱨ ᱨᱮᱱᱟᱜ ᱨᱮ ᱯᱟᱸᱥᱠᱩᱲᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱠᱮᱥᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱱᱚᱣᱟ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱢᱮᱫᱤᱱᱤᱯᱩᱨ ᱠᱷᱚᱱ ᱫᱚ ᱕᱒ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱫᱟᱥᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱖᱘.᱓᱐ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱑᱐ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱖᱑ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱑᱖᱒ ᱜᱚᱴᱟᱝ ᱢᱚᱣᱡᱟ, ᱑᱕᱗ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱫᱟᱥᱯᱩᱨ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱫᱟᱥᱯᱩᱨ ᱨᱮ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱫᱟᱥᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱐᱓,᱙᱘᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱐᱓,᱗᱕᱗ (᱕᱑%) ᱠᱚᱲᱟ ᱟᱨ ᱑᱐᱐,᱒᱓᱐ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱒᱒,᱗᱙᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱕᱙,᱖᱕᱑ (᱒᱔.᱓᱔%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱕,᱖᱙᱕ (᱒.᱗᱙%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱫᱟᱥᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱱᱤᱡᱽ ᱱᱟᱨᱟᱡᱳᱞ (᱔,᱐᱘᱕), ᱟᱨ ᱨᱟᱡᱽᱱᱚᱜᱚᱨ (᱔,᱘᱙᱐) ᱾
ᱫᱟᱥᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱫᱟᱥᱯᱩᱨ (᱓,᱖᱖᱗), ᱯᱚᱸᱪᱵᱮᱨᱤᱭᱟ (᱒,᱑᱖᱔), ᱥᱚᱨᱵᱮᱨᱤᱭᱟ (᱑,᱐᱕᱘), ᱱᱚᱱᱫᱚᱱᱯᱩᱨ (᱘᱑᱐), ᱵᱟᱥᱩᱫᱮᱵᱽᱯᱩᱨ (᱓,᱑᱖᱐), ᱞᱳᱣᱫᱟ (᱙᱖᱔), ᱫᱤᱦᱤ ᱵᱚᱞᱤᱦᱟᱨᱯᱩᱨ (᱘᱖᱗), ᱥᱳᱣᱞᱟᱱ (᱙᱖᱔), ᱨᱟᱫᱷᱟᱠᱟᱸᱛᱯᱩᱨ (᱒,᱔᱗᱓), ᱜᱚᱵᱤᱸᱫᱽᱱᱚᱜᱚᱨ (᱒,᱐᱘᱓) ᱟᱨ ᱠᱳᱴᱚᱞᱯᱩᱨ (᱑,᱓᱔᱒) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱫᱟᱥᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱕᱒,᱑᱘᱙ ᱜᱚᱴᱟᱝ (᱘᱓.᱙᱙%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱘᱓,᱗᱗᱘ (᱙᱐.᱘᱗%) ᱠᱚᱲᱟ ᱟᱨ ᱖᱘,᱔᱑᱑ (᱗᱖.᱘᱗%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱓.᱙᱙% ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱷᱟ ᱞᱮᱠᱟᱛᱮ, ᱯᱟᱪᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱘.᱐᱐% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱤᱠᱷᱱᱟᱹᱛ ᱫᱚ ᱗᱗.᱐᱔% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱥᱤᱧᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱙᱘.᱕᱒% ᱫᱚ ᱵᱟᱝᱞᱟ ᱟᱨ ᱑.᱑᱗% ᱫᱚ ᱥᱟᱱᱛᱟᱲᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱫᱟᱥᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱒᱙ ᱜᱚᱴᱟᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱨᱮ ᱑᱑,᱒᱒᱒ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱕ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱓᱒᱔ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱕ ᱜᱚᱴᱟᱝ ᱩᱱᱩᱥᱩᱞ ᱟᱥᱲᱟ ᱨᱮ ᱖,᱓᱗᱐ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱔ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱑᱕,᱑᱗᱑ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
ᱱᱟᱨᱟᱡᱳᱞ ᱨᱮ ᱱᱟᱨᱟᱡᱳᱞ ᱨᱟᱡᱽ ᱠᱚᱞᱮᱡᱽ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑᱙᱖᱖ ᱥᱟᱞ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱟᱨ ᱱᱚᱣᱟ ᱫᱚ [ᱵᱤᱫᱫᱟᱥᱟᱜᱚᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ]] ᱥᱟᱞᱟᱜ ᱡᱚᱯᱚᱲᱟᱣ ᱢᱮᱱᱟᱜᱼᱟ ᱾ ᱱᱚᱣᱟ ᱥᱟᱬᱮᱥ ᱟᱨ ᱟᱨᱴᱥ ᱨᱮ ᱠᱚᱨᱥ ᱮᱢᱚᱜ ᱠᱟᱱᱟ ᱾ ᱱᱚᱸᱰᱮ ᱵᱟᱝᱞᱟ ᱛᱮ ᱯᱚᱥᱴ-ᱜᱨᱮᱡᱩᱭᱮᱛ ᱯᱟᱨᱦᱟᱲ ᱮᱦᱚᱵ ᱟᱠᱟᱱᱟ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱔ ᱥᱟᱞ ᱨᱮ, ᱫᱟᱥᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱫᱮᱦᱟᱛ ᱟᱥᱯᱟᱛᱟᱞ, ᱵᱟᱨᱭᱟ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ ᱟᱨ ᱘ ᱜᱚᱴᱟᱝ ᱱᱤᱡᱮ ᱟᱥᱯᱟᱛᱟᱞ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱓᱑ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱟᱨ ᱢᱤᱫᱴᱟᱹᱝ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱯᱟᱪᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱵᱟᱜᱮᱥᱚᱨ
ᱵᱟᱜᱮᱥᱚᱨ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨᱟᱠᱷᱚᱸᱰ ᱯᱚᱱᱚᱛ ᱨᱮ ᱵᱟᱜᱮᱥᱚᱨ ᱦᱚᱱᱚᱛ ᱨᱮ ᱢᱤᱫ ᱥᱚᱦᱚᱨ ᱟᱨ ᱢᱤᱫ ᱱᱚᱜᱚᱨ ᱯᱟᱞᱤᱠᱟ ᱵᱚᱨᱰ ᱠᱟᱱᱟ ᱾ ᱱᱚᱣᱟ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱱᱟᱶᱟ ᱫᱤᱞᱞᱤ ᱠᱷᱚᱱ ᱔᱗᱙ ᱠᱤᱞᱚᱢᱤᱴᱚᱨ ᱟᱨ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱰᱮᱦᱨᱟᱰᱩᱱ ᱠᱷᱚᱱ ᱓᱓᱒ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱵᱟᱜᱮᱥᱚᱨ ᱫᱚ ᱟᱡᱟᱜ ᱯᱨᱟᱠᱨᱤᱛᱤᱠ ᱢᱚᱡᱽ, ᱜᱞᱮᱥᱤᱭᱚᱨ, ᱜᱟᱰᱟ ᱟᱨ ᱢᱚᱱᱫᱤᱨ ᱞᱟᱹᱜᱤᱫ ᱛᱮ ᱵᱟᱰᱟᱭᱚᱜᱼᱟ ᱾ ᱱᱚᱣᱟ ᱵᱟᱜᱮᱥᱚᱨ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱦᱚᱸ ᱢᱮᱱᱟᱜᱼᱟ ᱾
ᱥᱚᱨᱭᱩ ᱟᱨ ᱜᱚᱢᱛᱤ ᱜᱟᱰᱟ ᱰᱟᱦᱟᱨ ᱨᱮ ᱢᱮᱱᱟᱜᱼᱟ, ᱵᱟᱜᱮᱥᱚᱨ ᱟᱡᱟᱜ ᱥᱟᱢᱟᱝ ᱟᱨ ᱯᱟᱪᱮ ᱨᱮ ᱵᱷᱤᱞᱮᱥᱚᱨ ᱟᱨ ᱱᱤᱞᱮᱥᱚᱨ ᱨᱮᱱᱟᱜ ᱵᱩᱨᱩ ᱞᱮᱠᱟᱛᱮ ᱮᱛᱮᱫ ᱟᱠᱟᱱᱟ ᱟᱨ ᱠᱚᱧᱮ ᱨᱮ ᱥᱩᱨᱚᱡᱽ ᱠᱩᱸᱰ ᱟᱨ ᱮᱛᱚᱢ ᱨᱮ ᱟᱜᱽᱱᱤ ᱠᱩᱸᱰ ᱠᱷᱚᱱ ᱮᱛᱮᱫ ᱟᱠᱟᱱᱟ ᱾ ᱵᱟᱜᱮᱥᱚᱨ ᱛᱤᱵᱵᱟᱛ ᱟᱨ ᱠᱩᱢᱟᱣᱩᱸ ᱛᱟᱞᱟ ᱨᱮ ᱢᱤᱫ ᱢᱩᱬ ᱵᱮᱯᱟᱨ ᱵᱟᱡᱟᱨ ᱛᱟᱦᱮᱸ ᱠᱟᱱᱟ ᱾ ᱱᱤᱛ ᱫᱷᱟᱹᱵᱤᱡ, ᱵᱮᱯᱟᱨ ᱰᱟᱦᱟᱨ ᱫᱚ ᱑᱙᱖᱒ ᱥᱟᱞ ᱨᱮ ᱵᱷᱟᱨᱚᱛᱼᱪᱤᱱ ᱞᱟᱹᱲᱦᱟᱹᱭ ᱛᱟᱭᱚᱢ ᱵᱚᱸᱫᱽ ᱞᱮᱱ ᱛᱟᱦᱮᱸᱱ ᱾
ᱦᱚᱲ ᱞᱮᱠᱷᱟ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱟᱜᱮᱥᱚᱨ ᱨᱤᱱ ᱦᱚᱲ ᱮᱞ ᱫᱚ ᱙,᱐᱗᱙ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱸᱰᱮ ᱠᱷᱚᱱ ᱔,᱗᱑᱑ ᱠᱚᱲᱟ ᱟᱨ ᱔,᱓᱖᱓ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱠᱚᱲᱟ ᱟᱜ ᱮᱞ ᱫᱚ ᱕᱕% ᱟᱨ ᱛᱤᱨᱞᱟᱹ ᱟᱜ ᱔᱕% ᱢᱮᱱᱟᱜᱼᱟ ᱾ ᱵᱟᱜᱮᱥᱚᱨ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱐᱙᱐ ᱛᱤᱨᱞᱟᱹ ᱟᱜ ᱢᱮᱱᱟᱜᱼᱟ, ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱔᱐ ᱛᱤᱨᱞᱟᱹ ᱭᱟᱜ ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱠᱷᱚᱱ ᱰᱮᱦᱮᱨ ᱜᱮᱭᱟ ᱾ ᱱᱤᱭᱟᱹ ᱥᱚᱦᱚᱨ ᱫᱚ ᱡᱟᱱᱟᱝ ᱡᱟᱹᱱᱤ ᱨᱮ ᱩᱛᱛᱚᱨᱟᱠᱷᱚᱸᱰ ᱨᱮ ᱔ ᱟᱱᱟᱜ ᱛᱷᱟᱱ ᱨᱮ ᱧᱟᱢ ᱟᱠᱟᱫᱼᱟ ᱾ ᱵᱟᱜᱮᱥᱚᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱘᱐% ᱢᱮᱱᱟᱜᱼᱟ, ᱱᱤᱭᱟᱹ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱗᱒.᱑% ᱠᱷᱚᱱ ᱰᱮᱦᱮᱨ ᱜᱮᱭᱟ; ᱠᱚᱲᱟ ᱟᱜ ᱘᱔% ᱟᱨ ᱛᱤᱨᱞᱟᱹ ᱟᱜ ᱗᱖% ᱥᱮᱪᱮᱫ ᱢᱮᱱᱟᱜᱼᱟ ᱾ ᱑᱑% ᱦᱚᱲ ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾ ᱒,᱒᱑᱙ ᱦᱚᱲ ᱜᱮᱨ ᱟᱹᱫᱤᱵᱟᱹᱥᱤ ᱢᱮᱱᱟᱜ ᱠᱚᱣᱟ ᱟᱨ ᱟᱹᱫᱤᱵᱟᱹᱥᱤ ᱦᱚᱲᱟᱜ ᱮᱞ ᱫᱚ ᱑,᱐᱘᱕ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱒᱐᱐᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱵᱟᱜᱮᱥᱚᱨ ᱨᱤᱱ ᱦᱚᱲ ᱮᱞ ᱫᱚ ᱗᱘᱐᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱟᱨ ᱑᱙᱙᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱕,᱗᱗᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾
ᱦᱮᱱ ᱥᱮᱱ ᱰᱟᱦᱟᱨ
ᱯᱚᱸᱛᱚᱢᱱᱚᱜᱚᱨ ᱩᱰᱟᱹᱱ ᱰᱟᱹᱦᱤ, ᱯᱚᱸᱛᱱᱚᱜᱚᱨ ᱨᱮ ᱢᱮᱱᱟᱜ ᱯᱨᱟᱢᱟᱨᱤ ᱩᱰᱟᱹᱱ ᱰᱟᱹᱦᱤ ᱱᱤᱭᱟᱹ ᱯᱩᱨᱟᱹ ᱠᱩᱢᱟᱣᱩᱸ ᱴᱚᱴᱷᱟ ᱨᱮᱱᱟᱜ ᱨᱤᱱ ᱥᱮᱵᱟ ᱭᱟᱠᱚ ᱾ ᱥᱚᱨᱠᱟᱨ ᱯᱤᱛᱷᱚᱨᱜᱟᱲ ᱨᱮ ᱱᱮᱭᱱᱤ ᱥᱮᱭᱱᱤ ᱩᱰᱟᱹᱱ ᱰᱟᱹᱦᱤ ᱩᱴᱷᱱᱟᱹᱣ ᱞᱟᱹᱜᱤᱫ ᱛᱮ ᱯᱞᱟᱱ ᱛᱮᱨᱟᱭᱚᱜᱼᱟ ᱠᱟᱱᱟ ᱱᱤᱭᱟᱹ ᱢᱤᱫ ᱫᱷᱟᱣ ᱩᱴᱷᱱᱟᱹᱣ ᱮᱱᱟ ᱱᱚᱣᱟ ᱟᱹᱰᱤ ᱥᱩᱨ ᱨᱮᱱᱟᱜ ᱦᱩᱭᱩᱜᱼᱟ ᱾ ᱫᱤᱞᱞᱤ ᱨᱮ ᱢᱮᱱᱟᱜ ᱤᱸᱫᱽᱨᱟ ᱜᱟᱱᱫᱷᱤ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ, ᱥᱩᱨ ᱨᱮᱱᱟᱜ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱵᱟᱜᱮᱥᱚᱨ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱡᱮᱫᱽᱫᱟ
ᱡᱮᱫᱽᱫᱟ ᱫᱚ ᱥᱚᱣᱫᱤ ᱟᱨᱚᱵᱽ ᱨᱮᱱᱟᱜ ᱦᱮᱡᱟᱡᱽ ᱴᱚᱴᱷᱟ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱫᱤᱥᱚᱢ ᱨᱮᱱᱟᱜ ᱵᱮᱯᱟᱨ ᱛᱟᱞᱢᱟ ᱠᱟᱱᱟ ᱾ ᱒᱐᱒᱑ ᱥᱟᱞ ᱫᱷᱟᱹᱵᱤᱡ ᱔,᱖᱙᱗,᱐᱐᱐ ᱦᱚᱲ ᱮᱞ ᱥᱟᱶ, ᱡᱮᱫᱽᱫᱟ ᱫᱚ ᱢᱚᱠᱠᱟ ᱮᱞᱟᱠᱟ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ, ᱦᱮᱡᱟᱡᱽ ᱨᱮᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ, ᱥᱚᱣᱫᱤ ᱟᱨᱚᱵᱽ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ (ᱨᱟᱡᱽᱜᱟᱲ ᱨᱤᱭᱟᱫᱽ ᱛᱟᱭᱚᱢ) ᱟᱨ ᱛᱟᱞᱟ ᱥᱟᱢᱟᱝ ᱨᱮ ᱜᱮᱞ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱟᱨᱟᱜ ᱫᱚᱨᱭᱟ ᱨᱮ ᱢᱮᱱᱟᱜ ᱡᱮᱫᱽᱫᱟ ᱤᱥᱞᱟᱢᱤᱠ ᱡᱟᱦᱟᱡᱽ ᱜᱷᱟᱴ, ᱡᱮᱜᱮᱛ ᱨᱮᱱᱟᱜ ᱯᱮᱜᱮᱞᱼᱛᱩᱨᱩᱭ ᱟᱱᱟᱜ ᱟᱹᱰᱤ ᱢᱟᱨᱟᱝ ᱡᱟᱦᱟᱡᱽ ᱜᱷᱟᱴ ᱠᱟᱱᱟ ᱾ ᱟᱨ ᱛᱟᱞᱟ ᱥᱟᱢᱟᱝ ᱨᱮ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱟᱨ ᱫᱚᱥᱟᱨ ᱟᱹᱰᱤ ᱵᱤᱡᱤ ᱡᱟᱦᱟᱡᱽ ᱜᱷᱟᱴ ᱠᱟᱱᱟ (ᱫᱩᱵᱟᱭ ᱨᱮᱱᱟᱜ ᱟᱞᱤ ᱡᱟᱦᱟᱡᱽ ᱜᱷᱟᱴ ᱛᱟᱭᱚᱢ) ᱾
ᱡᱮᱫᱽᱫᱟ ᱫᱚ ᱤᱥᱞᱟᱢ ᱟᱜ ᱟᱹᱰᱤ ᱯᱷᱩᱨᱪᱟᱹ ᱥᱚᱦᱚᱨ ᱢᱚᱠᱠᱟ ᱨᱮᱱᱟᱜ ᱢᱩᱬ ᱵᱚᱞᱚᱱ ᱫᱩᱣᱟᱹᱨ ᱠᱟᱱᱟ, ᱱᱚᱣᱟ ᱥᱟᱢᱟᱝ ᱨᱮ ᱖᱕ ᱠᱤᱞᱚᱢᱤᱴᱚᱨ (᱔᱐ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ, ᱱᱤᱛᱚᱜ ᱢᱚᱫᱤᱱᱟ, ᱫᱚᱥᱟᱨ ᱟᱹᱰᱤ ᱯᱷᱩᱨᱪᱟᱹ ᱥᱚᱦᱚᱨ ᱠᱟᱱᱟ, ᱠᱚᱧᱮ ᱨᱮ ᱓᱖᱐ ᱠᱤᱞᱚᱢᱤᱴᱚᱨ (᱒᱒᱐ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱚᱛᱱᱚᱜ
ᱡᱮᱫᱽᱫᱟ ᱫᱚ ᱥᱟᱣᱫᱤ ᱟᱨᱚᱵᱽ ᱨᱮᱱᱟᱜ ᱟᱨᱟᱜ ᱫᱚᱨᱭᱟ ᱫᱷᱟᱨᱮ ᱴᱟᱺᱰᱤ (ᱛᱤᱦᱟᱢᱟᱦ ᱠᱚ ᱢᱮᱱᱟ) ᱨᱮ ᱢᱮᱱᱟᱜᱼᱟ ᱾ ᱡᱮᱫᱽᱫᱟ ᱫᱚ ᱦᱤᱡᱟᱡᱤ ᱛᱤᱦᱟᱢᱟ ᱴᱚᱴᱷᱟ ᱨᱮ ᱢᱮᱱᱟᱜᱼᱟ ᱱᱟᱜᱟᱢᱤᱭᱟᱹ, ᱨᱟᱡᱽᱟᱹᱨᱤ ᱟᱨ ᱠᱟᱞᱪᱟᱨ ᱞᱮᱠᱟᱛᱮ, ᱡᱮᱫᱽᱫᱟ ᱫᱚ ᱦᱤᱡᱟᱡᱤ ᱱᱟᱜᱟᱢ ᱨᱮᱱᱟᱜ ᱯᱚᱛᱚᱵ ᱞᱮᱠᱟᱛᱮ ᱦᱤᱡᱟᱡᱽ ᱵᱷᱤᱞᱟᱭᱮᱛ, ᱦᱮᱡᱟᱡᱽ ᱥᱟᱢᱨᱟᱡᱽ ᱟᱨ ᱮᱴᱟᱜ ᱴᱚᱴᱷᱟᱠᱤᱭᱟᱹ ᱨᱟᱡᱽᱟᱹᱨᱤ ᱤᱱᱥᱴᱤᱴᱭᱩᱴ ᱟᱜ ᱢᱤᱫ ᱢᱩᱬ ᱥᱚᱦᱚᱨ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱚᱥᱟᱨ ᱵᱤᱥᱟᱹᱨ ᱞᱮᱠᱟᱛᱮ ᱡᱮᱜᱮᱛ ᱨᱮᱱᱟᱜ ᱑᱐᱐ ᱟᱱᱟᱜ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:Populated coastal places in Saudi Arabia ᱛᱷᱚᱠ:Populated places established in the 6th century BC ᱛᱷᱚᱠ:Populated places in Mecca Province ᱛᱷᱚᱠ:Port cities in the Arabian Peninsula ᱛᱷᱚᱠ:ᱥᱚᱣᱫᱤ ᱟᱨᱚᱵᱽ ᱨᱮ ᱡᱟᱦᱟᱡᱽ ᱜᱷᱟᱴ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱟᱨᱟᱜ ᱫᱚᱨᱭᱟ ᱨᱮᱱᱟᱜ ᱡᱟᱦᱟᱡᱽ ᱜᱷᱟᱴ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:Underwater diving sites in Saudi Arabia ᱛᱷᱚᱠ:World Heritage Sites in Saudi Arabia
ᱦᱚᱨᱤᱭᱟᱬᱟ ᱨᱮᱱᱟᱜ ᱦᱚᱱᱚᱛ ᱠᱚ
᱒᱒ ᱦᱚᱱᱚᱛ ᱟᱜ ᱦᱚᱨᱤᱭᱟᱬᱟ, ᱥᱤᱧᱚᱛ ᱨᱮᱱᱟᱜ ᱠᱚᱧᱮ ᱴᱚᱴᱷᱟ ᱨᱮᱱᱟᱜ ᱢᱤᱫ ᱯᱚᱱᱚᱛ ᱠᱟᱱᱟ ᱟᱨ ᱫᱤᱥᱚᱢ ᱨᱮᱱᱟᱜ ᱜᱮᱞ ᱤᱨᱟᱹᱞ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱯᱚᱱᱚᱛ ᱠᱟᱱᱟ ᱾ ᱯᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱯᱚᱸᱡᱟᱵᱽ ᱟᱨ ᱦᱤᱢᱟᱪᱚᱞ ᱯᱨᱚᱫᱮᱥ ᱠᱚᱧᱮ ᱨᱮ ᱟᱨ ᱨᱟᱡᱚᱥᱛᱷᱟᱱ ᱯᱟᱪᱮ ᱟᱨ ᱮᱛᱚᱢ ᱨᱮ ᱢᱮᱱᱟᱜᱼᱟ ᱾ ᱡᱚᱢᱩᱱᱟ ᱜᱟᱰᱟ ᱫᱚ ᱩᱛᱛᱚᱨ ᱯᱨᱚᱫᱮᱥ ᱥᱟᱶ ᱟᱡᱟᱜ ᱥᱤᱢᱟᱹ ᱢᱮᱱᱟᱜᱼᱟ ᱾ ᱦᱚᱨᱤᱭᱟᱬᱟ ᱫᱚ ᱫᱤᱞᱞᱤ ᱠᱷᱚᱱ ᱠᱚᱧᱮ ᱨᱮ, ᱯᱟᱪᱮ ᱟᱨ ᱮᱛᱚᱢ ᱥᱤᱢᱟᱹ ᱛᱮᱭᱟᱨ ᱟᱠᱟᱫᱟ ᱯᱮ ᱥᱮᱫ ᱠᱷᱚᱱ ᱫᱤᱞᱞᱤ ᱜᱷᱮᱨᱟᱣ ᱟᱠᱟᱱᱟ ᱾ ᱚᱱᱟ ᱞᱟᱹᱜᱤᱫ ᱛᱮ, ᱦᱚᱨᱤᱭᱟᱬᱟ ᱨᱮᱱᱟᱜ ᱢᱤᱫᱴᱟᱹᱝ ᱢᱟᱨᱟᱝ ᱴᱚᱴᱷᱟ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱴᱚᱴᱷᱟ ᱨᱮ ᱥᱮᱞᱮᱫ ᱟᱠᱟᱱᱟ ᱾ ᱪᱚᱱᱰᱤᱜᱚᱲ ᱫᱚ ᱯᱚᱧᱡᱟᱵᱽ ᱟᱨ ᱦᱚᱨᱤᱭᱟᱬᱟ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱾
ᱦᱚᱱᱚᱛ
ᱦᱚᱨᱤᱭᱟᱬᱟ ᱥᱚᱨᱠᱟᱨ ᱫᱚ ᱞᱟᱛᱟᱨ ᱨᱮ ᱚᱞ ᱟᱠᱟᱱ ᱒᱒ ᱦᱚᱱᱚᱛ ᱨᱮ ᱦᱚᱨᱤᱭᱟᱬᱟ ᱯᱚᱱᱚᱛ ᱫᱚ ᱦᱟᱯᱟᱴᱤᱧ ᱟᱠᱟᱱᱟ:
ᱥᱟᱹᱠᱷᱭᱟᱹᱛ
Districts ᱦᱚᱨᱤᱭᱟᱬᱟ
ᱫᱚᱥᱛ (᱑᱙᱗᱔ ᱯᱷᱤᱞᱢ)
ᱫᱚᱥᱛ (ᱫᱮᱣᱱᱟᱜᱽᱨᱤ ᱺ ᱫᱚᱥᱛ, ᱱᱟᱥᱛᱤᱠ: دوست, ᱛᱟᱨᱡᱚᱢᱟ: "ᱜᱟᱛᱮ") ᱑᱙᱗᱔ ᱨᱮᱱᱟᱜ ᱦᱤᱸᱫᱤ ᱯᱷᱤᱞᱢ ᱠᱟᱱᱟ᱾ ᱯᱨᱮᱢᱡᱤ ᱦᱚᱛᱮᱛᱮ ᱵᱟᱱᱟᱣ ᱟᱠᱟᱱ, ᱱᱚᱶᱟ ᱨᱤᱱᱤᱡ ᱥᱩᱞᱟᱞ ᱜᱩᱦᱟ ᱦᱚᱛᱮᱛᱮ ᱱᱤᱨᱫᱮᱥᱤᱛ ᱛᱟᱦᱮᱸᱜ ᱠᱟᱱᱟ᱾ ᱯᱷᱤᱞᱢ ᱨᱮ ᱫᱷᱚᱨᱢᱮᱱᱫᱽᱨᱚ, ᱦᱮᱢᱟ ᱢᱟᱞᱤᱱᱤ, ᱥᱚᱛᱨᱩᱜᱷᱚᱱ ᱥᱤᱱᱦᱟ, ᱚᱥᱤᱛ ᱥᱮᱱ ᱟᱨ ᱨᱮᱦᱢᱟᱱ ᱯᱟᱯᱟᱴᱤᱭᱟ ᱠᱚ ᱢᱮᱱᱟᱜ ᱠᱚᱣᱟ᱾ ᱚᱢᱤᱛᱟᱵᱷ ᱵᱚᱪᱪᱚᱱ ᱯᱮᱲ ᱯᱟᱴ ᱞᱮᱠᱟ ᱨᱮ ᱢᱮᱱᱟᱭᱟ᱾ ᱯᱷᱤᱞᱢ ᱨᱤᱱᱤᱡ ᱵᱟᱰᱚᱦᱤ ᱫᱚ ᱞᱚᱪᱷᱢᱤᱠᱟᱸᱛ ᱯᱭᱟᱨᱮᱞᱟᱞ ᱮ ᱮᱢ ᱟᱠᱟᱫᱟ᱾
ᱛᱮᱛᱮᱫ
ᱢᱟᱱᱚᱣ ᱫᱚ ᱢᱤᱫ ᱴᱩᱣᱟᱹᱨ ᱦᱚᱲ ᱠᱟᱱᱟᱭ ᱡᱟᱦᱟᱸᱭ ᱠᱮᱭᱛᱷᱚᱞᱤᱠ ᱯᱩᱡᱟᱨᱤ, ᱯᱷᱟᱫᱚᱨ ᱯᱷᱨᱟᱱᱥᱤᱥ ᱦᱚᱛᱮᱛᱮ ᱟᱹᱜᱩ ᱦᱩᱭ ᱞᱮᱱ ᱛᱟᱦᱮᱱ᱾ ᱟᱡᱟᱜ ᱮᱢ ᱮ ᱯᱩᱨᱟᱹᱣ ᱞᱟᱹᱜᱤᱫ ᱚᱱᱟ ᱛᱟᱭᱚᱢ, ᱩᱱᱤ ᱛᱟᱨᱟᱬ ᱫᱮᱣᱤ ᱭᱟᱜ ᱚᱲᱟᱜ ᱮ ᱨᱩᱣᱟᱹᱲ ᱚᱜ ᱠᱟᱱᱟ ᱟᱨ ᱩᱱᱤ ᱵᱟᱰᱟᱭ ᱧᱟᱢ ᱮᱫᱟᱭ ᱡᱮ ᱩᱱᱤ ᱨᱤᱱ ᱵᱩᱨᱩ ᱫᱚ ᱜᱩᱨ ᱮᱱᱟ᱾ ᱩᱱᱤ ᱴᱨᱮᱱ ᱛᱮ ᱵᱟᱢᱵᱮ ᱥᱮᱴᱮᱨᱚᱜ ᱠᱟᱱᱟᱭ, ᱟᱢ ᱜᱚᱯᱤᱪᱚᱸᱫᱽ ᱥᱟᱨᱢᱟ ᱧᱩᱛᱩᱢ ᱛᱮ ᱢᱤᱫ ᱦᱚᱲ ᱩᱱᱤ ᱭᱟᱜ ᱥᱚᱢᱟᱱ ᱠᱩᱢᱵᱽᱲᱩ ᱞᱟᱹᱜᱤᱫ ᱛᱮ ᱟᱹᱰᱤ ᱮ ᱨᱤᱠᱟ ᱮᱫ-ᱟ, ᱢᱮᱱᱠᱟᱷᱟᱱ ᱢᱟᱱᱚᱣ ᱩᱱᱤ ᱮ ᱯᱟᱸᱡᱟ ᱮ ᱠᱟᱱᱟ ᱟᱨ ᱩᱱᱤ ᱮ ᱚᱰᱚᱜ ᱠᱟᱭ ᱠᱟᱱᱟ᱾ ᱵᱟᱵᱟ ᱦᱚᱲ ᱟᱡᱟᱜ ᱢᱚᱛᱵᱷᱮᱫᱽ ᱛᱟᱭᱚᱢ ᱜᱟᱛᱮ ᱵᱟᱱᱟᱜ ᱠᱟᱱᱟᱭ- ᱢᱟᱱᱚᱣ ᱢᱤᱫ ᱤᱢᱟᱱᱫᱟᱨᱤ ᱡᱤᱵᱚᱱ ᱡᱤᱭᱚᱱ ᱨᱮ ᱛᱟᱦᱮᱱ ᱥᱟᱱᱟ ᱮ ᱠᱟᱱᱟ, ᱟᱨ ᱜᱚᱯᱤᱪᱚᱸᱫᱽ, ᱡᱟᱦᱟᱸᱭ ᱟᱡ ᱨᱤᱱᱤᱡ ᱵᱟᱹᱦᱩ ᱢᱤᱫ ᱱᱟᱨᱥ ᱠᱟᱱᱟᱭ, ᱠᱟᱞᱟᱭᱟᱬᱤ ᱟᱨ ᱜᱤᱫᱟᱹᱨ ᱠᱷᱚᱱ ᱡᱩᱫᱟ ᱜᱮ ᱢᱮᱱᱟᱭᱟ, ᱢᱤᱫ ᱢᱟᱛᱟᱞ ᱟᱨ ᱠᱩᱢᱵᱽᱲᱩ ᱠᱟᱱᱟᱭ᱾ ᱜᱚᱯᱤ ᱫᱚ ᱟᱡᱟᱜ ᱡᱤᱭᱚᱱ ᱥᱴᱟᱭᱤᱞ ᱮ ᱵᱚᱫᱚᱞ ᱮᱫ-ᱟ ᱟᱨ ᱢᱤᱫ ᱥᱚᱨᱮᱥ ᱤᱱᱥᱯᱮᱠᱴᱟᱨ ᱵᱟᱱᱟᱜ ᱥᱟᱱᱟ ᱮ ᱠᱟᱱᱟ᱾
ᱯᱟᱯᱟᱴᱤᱭᱟ
•ᱫᱷᱚᱨᱢᱮᱱᱫᱽᱨᱚᱹᱹᱹᱹ ᱢᱟᱱᱚᱣ •ᱦᱮᱢᱟ ᱢᱟᱞᱤᱱᱤᱹᱹᱹᱹ ᱠᱟᱡᱚᱞ "ᱠᱟᱡᱩ" ᱜᱩᱯᱛᱟ •ᱥᱟᱛᱨᱩᱜᱷᱟᱱ ᱥᱤᱱᱦᱟ ᱹᱹᱹ ᱜᱚᱯᱤᱪᱚᱸᱫᱽ "ᱜᱚᱯᱤ" ᱥᱟᱨᱢᱟ •ᱚᱢᱤᱛᱟᱵᱷ ᱵᱚᱪᱪᱚᱱᱹᱹᱹᱹᱟᱱᱚᱱᱫᱽ •ᱨᱚᱣᱤᱱᱫᱽᱨᱚ ᱠᱟᱯᱩᱨᱹᱹᱹᱹ ᱥᱭᱟᱢᱟᱞ •ᱠᱟᱱᱦᱮᱭᱭᱟᱞᱟᱞᱹᱹᱹᱹ ᱜᱟᱹᱰᱤ ᱵᱟᱵᱩ •ᱚᱱᱣᱚᱨ ᱦᱩᱥᱮᱭᱱᱹᱹᱹᱹᱩᱥᱛᱟᱫᱽ ᱢᱚᱱᱛᱚ ᱥᱟᱨᱫᱟᱨ •ᱚᱵᱷᱤ ᱵᱷᱟᱴᱴᱟᱪᱟᱨᱭᱟᱹᱹᱹᱹ ᱯᱷᱟᱫᱟᱨ ᱯᱷᱨᱟᱱᱥᱤᱡᱽ •ᱨᱟᱢᱟᱭᱚᱬ ᱛᱤᱣᱟᱨᱤᱹᱹᱹᱹᱹ ᱜᱩᱯᱛᱟ ᱨᱤᱱᱤᱡ ᱢᱟᱨᱮ ᱱᱚᱠᱚᱨ ᱡᱟᱦᱟᱸᱭ ᱦᱟᱡᱚᱛ ᱠᱷᱚᱱ ᱮ ᱚᱰᱚᱠᱚᱜ-ᱟ᱾ •ᱠᱩᱢᱟᱨᱤ ᱱᱟᱡᱽᱹᱹᱹᱹᱹᱠᱥᱞᱭᱟᱱᱤ ᱥᱟᱨᱢᱟ •ᱢᱟᱥᱴᱟᱨ ᱵᱟᱱᱴᱤᱹᱹᱹᱹᱢᱩᱱᱱᱟ ᱥᱟᱨᱢᱟ •ᱨᱟᱡᱩᱹᱹᱹᱹᱹ ᱨᱟᱡᱮᱥ "ᱨᱟᱡᱩ" ᱜᱩᱯᱛᱟ •ᱢᱟᱨᱩᱛᱤ ᱨᱟᱣᱹᱹᱹᱹ ᱚᱠᱵᱚᱨ •ᱨᱮᱦᱢᱟᱱᱹᱹᱹᱹ ᱢᱤᱥᱴᱟᱨ ᱜᱩᱯᱛᱟ (ᱠᱟᱡᱚᱞ ᱨᱤᱱᱤᱡ ᱟᱡ ᱵᱟᱵᱟ) •ᱮᱪ ᱮᱞ ᱯᱟᱨᱫᱮᱥᱤᱹᱹᱹᱹᱹᱯᱮᱴᱴᱤ ᱠᱩᱢᱵᱽᱲᱩ •ᱦᱤᱱᱟ ᱠᱚᱣᱥᱟᱨᱹᱹᱹᱹᱹᱵᱤᱸᱫᱩ (ᱦᱤᱱᱟ ᱠᱚᱣᱥᱟᱨ ᱞᱮᱠᱟ) •ᱨᱟᱡᱽ ᱢᱮᱦᱨᱟᱹᱹᱹᱹᱹ ᱯᱩᱞᱤᱥ ᱠᱚᱢᱤᱥᱱᱟᱨ •ᱚᱥᱤᱛ ᱥᱮᱱᱹᱹᱹᱹᱹᱯᱩᱞᱤᱥ ᱤᱱᱥᱯᱮᱠᱴᱟᱨ ᱡᱟᱦᱟᱸᱭ ᱠᱟᱡᱚᱞ ᱮ ᱟᱨᱮᱥᱴ ᱮ ᱠᱟᱱᱟ •ᱥᱟᱛᱭᱮᱱᱫᱽᱨᱚ ᱠᱟᱯᱩᱨᱹᱹᱹᱹᱹᱯᱷᱟᱫᱟᱨ ᱨᱟᱵᱮᱞᱟ (ᱥᱟᱛᱭᱮᱱᱫᱽᱨᱚ ᱠᱟᱯᱩᱨ ᱢᱮᱱᱛᱮ) •ᱪᱚᱸᱫᱤ ᱩᱥᱟᱢᱤᱹᱹᱹᱹᱹᱜᱮᱥᱴ ᱮᱯᱭᱟᱨᱮᱱᱥ •ᱡᱟᱜᱽᱫᱤᱥ ᱨᱟᱡᱽ ᱹᱹᱹᱹᱹᱯᱩᱞᱤᱥ ᱤᱱᱥᱯᱮᱠᱴᱟᱨ ᱡᱟᱦᱟᱸᱭ ᱢᱤᱥᱴᱟᱨ ᱥᱭᱟᱢᱟᱞᱟᱞ ᱜᱩᱨ ᱨᱮ ᱥᱮᱱᱚᱜ ᱠᱟᱱᱟᱭ᱾
ᱱᱚᱸᱰᱮ ᱦᱚᱸ ᱧᱮᱞᱢᱮ
•ᱫᱚᱥᱛ
ᱠᱨᱟᱭᱢᱤᱭᱟᱱ ᱛᱟᱛᱟᱨ ᱯᱟᱹᱨᱥᱤ
ᱠᱨᱟᱭᱢᱤᱭᱟᱱ ᱛᱟᱛᱟᱨ (qırımtatar tili, къырымтатар тили), ᱠᱨᱟᱭᱢᱤᱭᱟᱱ (qırım tili, къырым тили) ᱦᱚᱠᱚ ᱢᱮᱛᱟᱜ ᱜᱮᱭᱟ, ᱱᱚᱶᱟ ᱫᱚ ᱢᱤᱫ ᱠᱤᱯᱪᱟᱠ ᱛᱩᱨᱠᱤᱠ ᱯᱟᱹᱨᱥᱤ ᱠᱟᱱᱟ, ᱡᱟᱦᱟ ᱫᱚ ᱠᱨᱟᱭᱢᱤᱭᱟ ᱟᱨ ᱩᱡᱽᱵᱮᱠᱤᱥᱛᱟᱱ, ᱛᱩᱨᱠᱤ, ᱨᱳᱢᱟᱱᱤᱭᱟ ᱟᱨ ᱵᱩᱞᱜᱮᱨᱤᱭᱟ ᱨᱮᱱ ᱠᱨᱟᱭᱢᱤᱭᱟᱱ ᱛᱟᱛᱟᱨ ᱨᱚᱲ ᱦᱚᱲ ᱥᱟᱶᱛᱮ ᱥᱮᱞᱮᱫ ᱯᱚᱱᱚᱛ ᱟᱨ ᱠᱟᱱᱟᱰᱟ ᱨᱮᱱ ᱠᱟᱹᱴᱤᱡ ᱠᱨᱟᱭᱢᱤᱭᱟᱱ ᱥᱟᱶᱛᱟ ᱠᱚᱠᱚ ᱨᱚᱲᱼᱟ ᱾ ᱱᱚᱶᱟ ᱫᱚ ᱛᱟᱛᱟᱨᱥᱛᱷᱟᱱ ᱟᱨ ᱚᱱᱟ ᱟᱰᱮᱯᱟᱥᱮ ᱨᱟᱥᱤᱭᱟ ᱨᱮᱱᱟᱜ ᱛᱟᱛᱟᱨ ᱯᱟᱹᱨᱥᱤ ᱥᱟᱶ ᱟᱠᱟᱵᱟᱠᱟ ᱨᱮ ᱟᱞᱚᱢ ᱧᱩᱨᱩᱜᱼᱟ, ᱱᱚᱶᱟ ᱠᱤᱱ ᱯᱟᱹᱨᱥᱤ ᱨᱮᱭᱟᱜ ᱥᱟᱹᱜᱟᱹᱭ ᱡᱚᱯᱲᱟᱣ ᱢᱮᱱᱟᱜ ᱨᱮᱦᱚᱸ ᱱᱚᱶᱟ ᱠᱤᱱ ᱫᱚ ᱠᱤᱯᱪᱟᱠ ᱯᱟᱹᱨᱥᱤᱠᱚ ᱨᱮᱭᱟᱜ ᱵᱟᱨᱭᱟ ᱮᱴᱟᱜ ᱪᱟᱸᱜᱟ ᱜᱷᱟᱨᱚᱸᱡᱽ ᱨᱮ ᱥᱮᱞᱮᱫ ᱢᱮᱱᱟᱜᱼᱟ, ᱟᱨ ᱵᱟᱨᱭᱟ ᱯᱟᱹᱨᱥᱤ ᱛᱟᱞᱟ ᱨᱮ ᱵᱩᱯᱩᱡᱷᱟᱹᱶ ᱦᱚᱸ ᱟᱹᱰᱤ ᱠᱚᱢ ᱜᱮᱭᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱛᱩᱨᱠᱤᱠ ᱯᱟᱹᱨᱥᱤ ᱛᱷᱚᱠ: ᱨᱟᱥᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱤᱣᱠᱨᱮᱱ ᱨᱮᱱᱟᱜ ᱯᱟᱹᱨᱥᱤ  ᱛᱷᱚᱠ: ᱛᱩᱨᱠᱤ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱨᱳᱢᱟᱱᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱵᱩᱞᱜᱮᱨᱤᱭᱟ ᱨᱮᱱᱟᱜ ᱯᱟᱹᱨᱥᱤ
ᱥᱩᱯᱚᱣᱞ ᱦᱚᱱᱚᱛ
ᱥᱩᱯᱚᱣᱞ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮ ᱵᱤᱦᱟᱨ ᱯᱚᱱᱚᱛ ᱨᱮᱭᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱨᱮᱭᱟᱜ ᱢᱩᱠᱷᱤᱭᱟᱹᱥᱟᱲᱟ ᱫᱚ ᱥᱩᱯᱚᱣᱞ ᱨᱮᱜᱮ ᱢᱮᱱᱟᱜᱼᱟ ᱾
ᱥᱩᱯᱚᱣᱞ ᱦᱚᱱᱚᱛ ᱫᱚ ᱵᱤᱦᱟᱨ ᱨᱮᱭᱟᱜ ᱡᱚᱛᱚ ᱛᱮ ᱓᱘ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱒,᱔᱑᱐ ᱥᱠᱚᱭᱟᱨ ᱠᱤᱞᱚ ᱢᱤᱴᱚᱨ ᱮᱨᱤᱭᱟ ᱨᱮ ᱴᱷᱟᱶ ᱮ ᱟᱢᱮᱴ ᱟᱠᱟᱫᱼᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱑᱔ ᱢᱟᱨᱪ ᱑᱙᱙᱑ ᱥᱟᱞᱮᱨᱮ ᱯᱩᱭᱞᱩ ᱥᱟᱦᱟᱨᱟ ᱦᱚᱱᱚᱛ ᱠᱷᱚᱱ ᱠᱚ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾
ᱱᱟᱜᱟᱢ
ᱥᱩᱯᱚᱣᱞ ᱡᱟᱦᱟᱸ ᱫᱚ ᱢᱟᱬᱟᱝ ᱥᱟᱦᱟᱨᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱦᱟᱹᱴᱤᱧ ᱛᱟᱦᱮᱸ ᱠᱟᱱᱟ, ᱚᱱᱟ ᱫᱚ ᱱᱤᱛᱚᱜ ᱢᱤᱛᱷᱤᱞᱟ ᱴᱚᱴᱷᱟ ᱨᱮᱭᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ ᱾ ᱵᱚᱭᱫᱮᱠ ᱚᱠᱛᱚ ᱨᱮᱭᱟᱜ ᱢᱩᱪᱟᱹᱫ ᱚᱠᱛᱚ ᱨᱮ (᱑᱑᱐᱐-᱕᱐᱐ ᱮᱰᱤ ᱞᱟᱦᱟ) ᱵᱤᱫᱮᱦᱚ ᱫᱚ ᱫᱩᱠᱷᱤᱱ ᱮᱥᱤᱭᱟ ᱨᱮᱭᱟᱜ ᱢᱩᱬᱩᱛ ᱨᱟᱡᱽᱟᱹᱨᱤᱛ ᱟᱨ ᱞᱟᱠᱪᱟᱨᱮᱛ ᱛᱟᱞᱢᱟ ᱠᱷᱚᱱ ᱢᱤᱫᱴᱟᱹᱝ ᱵᱮᱱᱟᱣ ᱮᱱᱟ, ᱥᱟᱶᱛᱮ ᱠᱩᱨᱩ ᱟᱨ ᱯᱟᱱᱥᱟᱞᱟ ᱦᱟᱜ ᱦᱚᱸ ᱾ ᱵᱤᱫᱮᱦᱚ ᱨᱟᱡᱽᱡᱚ ᱨᱤᱱᱤᱡ ᱨᱟᱡᱟ ᱫᱚ ᱡᱚᱱᱚᱠ ᱢᱮᱱᱛᱮ ᱠᱚ ᱢᱮᱛᱟᱦᱟᱭ ᱛᱟᱦᱮᱸᱫ ᱾
ᱚᱛᱱᱚ
ᱥᱩᱯᱚᱣᱞ ᱦᱚᱱᱚᱛ ᱫᱚ ᱒,᱔᱒᱕ ᱥᱠᱚᱭᱟᱨ ᱠᱤᱞᱚ ᱢᱤᱴᱚᱨ ᱮᱨᱤᱭᱟ ᱴᱷᱟᱶ ᱮ ᱦᱟᱛᱟᱣᱟ ᱾ ᱛᱩᱞᱟᱹᱡᱚᱠᱷᱟ ᱠᱟᱛᱮ ᱧᱮᱞ ᱞᱮᱠᱷᱟᱱ Antarctica ᱨᱮᱭᱟᱜ Anvers Island ᱥᱟᱞᱟᱜ ᱵᱟᱨᱟᱵᱟᱹᱨᱤ ᱦᱩᱭᱩᱜ-ᱟ ᱾
ᱥᱩᱯᱚᱣᱞ ᱦᱚᱱᱚᱛ ᱫᱚ ᱩᱛᱚᱨ ᱱᱟᱠᱷᱟ ᱨᱮ ᱱᱮᱯᱟᱞ, ᱯᱩᱨᱩᱵᱽ ᱱᱟᱠᱷᱟᱨᱮ ᱟᱨᱟᱨᱤᱭᱟ ᱦᱚᱱᱚᱛ, ᱫᱩᱠᱷᱤᱱ ᱱᱟᱠᱷᱟᱨᱮ ᱢᱟᱫᱷᱮᱯᱩᱨᱟ ᱟᱨ ᱥᱟᱦᱟᱨᱟ ᱦᱚᱱᱚᱛ, ᱟᱨ ᱯᱩᱪᱷᱤᱢ ᱯᱟᱦᱴᱟ ᱨᱮ ᱫᱚ ᱢᱚᱫᱷᱩᱵᱚᱱᱤ ᱦᱚᱱᱚᱛ ᱦᱚᱛᱮᱛᱮ ᱥᱤᱢᱟᱹ ᱮᱥᱮᱫ ᱟᱠᱟᱱᱟ ᱾
ᱥᱩᱯᱚᱣᱞ ᱦᱚᱱᱚᱛ ᱫᱚ ᱠᱳᱥᱤ ᱠᱷᱚᱸᱰ ᱨᱮᱭᱟᱜ ᱢᱤᱫ ᱦᱟᱹᱴᱤᱧ ᱠᱟᱱᱟ ᱾
ᱠᱳᱥᱤ ᱱᱟᱹᱭ ᱫᱚ ᱱᱚᱣᱟ ᱦᱚᱱᱚᱛ ᱥᱮᱫ ᱛᱮᱜᱮ ᱞᱤᱸᱜᱤᱱ ᱠᱟᱱᱟ, ᱡᱟᱦᱟᱸ ᱫᱚ ᱜᱷᱟᱱᱮ ᱜᱮ ᱱᱚᱣᱟ ᱱᱟᱹᱭ ᱦᱚᱛᱮᱛᱮ ᱵᱟᱱ ᱮ ᱥᱟᱢᱟᱝ ᱮᱫ-ᱟ ᱾ ᱱᱚᱣᱟ ᱫᱚ ᱡᱮᱜᱮᱛ ᱡᱟᱹᱛᱤᱭᱟᱹᱨᱤ ᱛᱷᱚᱠ ᱨᱮᱭᱟᱜ ᱧᱩᱛᱩᱢᱟᱱ ᱰᱤᱫᱟᱭᱤᱱᱚᱨ ᱟᱜ ᱵᱟᱹᱠᱷᱳᱞ ᱦᱚᱱᱚᱛ ᱠᱟᱱᱟ ᱾
ᱥᱚᱵᱽ-ᱰᱤᱵᱤᱡᱚᱱ
ᱥᱩᱯᱚᱣᱞ ᱦᱚᱱᱚᱛ ᱨᱮᱫᱚ ᱞᱟᱛᱟᱨ ᱨᱮ ᱮᱢ ᱟᱠᱟᱱ ᱯᱩᱱᱭᱟᱹ ᱥᱚᱵᱽ-ᱰᱤᱵᱤᱡᱚᱱ ᱥᱮᱞᱮᱫ ᱢᱮᱱᱟᱜ-ᱟ ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ -
ᱥᱩᱯᱚᱣᱞ ᱦᱚᱱᱚᱛ ᱨᱮᱭᱟᱜ ᱵᱽᱞᱚᱠ
ᱥᱩᱯᱚᱣᱞ ᱦᱚᱱᱚᱛ ᱨᱮᱫᱚ ᱡᱚᱛᱚ ᱛᱮ ᱑᱑ ᱜᱚᱴᱟᱝ ᱵᱽᱞᱚᱠ ᱢᱮᱱᱟᱜ-ᱟ ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ-
ᱦᱚᱲ ᱮᱞᱮᱞ
᱒᱐᱑᱑ ᱥᱟᱞᱮ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱥᱩᱯᱚᱣᱞ ᱦᱚᱱᱚᱛ ᱨᱤᱱ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱫᱚ ᱒,᱒᱒᱘,᱓᱙᱗ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱟᱱᱫᱟᱡᱽ ᱫᱷᱟᱨᱟ ᱛᱩᱞᱟᱹᱡᱚᱠᱷᱟ ᱞᱮᱠᱷᱟᱱ ᱞᱟᱴᱵᱤᱭᱟ ᱫᱤᱥᱚᱢ ᱨᱤᱱ ᱦᱚᱲ ᱮᱞᱮᱞ ᱥᱟᱶ ᱥᱚᱢᱟᱱᱚᱜ-ᱟ ᱾ ᱟᱨ ᱭᱩ.ᱮᱥ. ᱨᱮᱱᱟᱜ ᱯᱚᱱᱚᱛ ᱱᱤᱣ ᱢᱮᱠᱥᱤᱠᱚ ᱠᱚ ᱥᱟᱶ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮ ᱒᱐᱔ ᱟᱱᱟᱜ ᱦᱚᱱᱚᱛ ᱞᱮᱠᱟᱛᱮ ᱴᱷᱟᱶ ᱮ ᱟᱢᱮᱴᱟ (ᱡᱚᱛᱚ ᱛᱮ ᱖᱔᱐ ᱦᱚᱱᱚᱛ ᱠᱷᱚᱱ )᱾
ᱚᱢᱩᱞ
ᱚᱢᱩᱞ ᱫᱚ ᱥᱤᱧᱚᱛ ᱨᱮᱱᱟᱜ ᱢᱤᱫ ᱜᱚᱲᱚ ᱰᱮᱭᱨᱤ ᱠᱚᱢᱯᱟᱱᱤ ᱠᱟᱱᱟ, ᱱᱚᱶᱟ ᱨᱮᱱᱟᱜ ᱢᱩᱬᱩᱛ ᱡᱟᱭᱜᱟ ᱫᱚ ᱜᱩᱡᱽᱨᱟᱛ ᱨᱮᱱᱟᱜ ᱟᱱᱚᱱᱫᱽ ᱧᱩᱛᱩᱢ ᱟᱱ ᱡᱟᱭᱜᱟ ᱨᱮ ᱢᱮᱱᱟᱜ-ᱟ ᱾ ᱱᱚᱶᱟ ᱫᱚ ᱑᱙᱕᱖ ᱨᱮ ᱵᱮᱱᱟᱣ ᱟᱠᱟᱱᱟ, ᱱᱚᱶᱟ ᱫᱚ ᱠᱩᱯᱨᱮᱴᱤᱣ ᱵᱚᱰᱤ ᱦᱚᱛᱮᱛᱮ ᱠᱩᱯᱨᱮᱴᱤᱣ ᱵᱽᱨᱟᱱᱰ ᱮ ᱢᱮᱱᱮᱡᱽ ᱮᱫ-ᱟ, ᱜᱩᱡᱽᱨᱟᱛ ᱠᱚᱢᱯᱟᱱᱤ ᱫᱚ ᱢᱤᱞᱠ ᱢᱟᱨᱠᱮᱴᱤᱝ ᱯᱷᱮᱰᱨᱮᱥᱚᱱ ᱮᱞ ᱴᱤ ᱰᱤ (GCMMF), ᱡᱟᱦᱟᱸ ᱫᱚ ᱛᱮᱦᱮᱧ ᱛᱮ ᱓.᱖ ᱢᱤᱞᱤᱭᱟᱱ ᱢᱤᱞᱠ ᱯᱨᱚᱰᱭᱩᱥᱟᱨ ᱜᱩᱡᱽᱨᱟᱛ ᱨᱤᱱ ᱦᱚᱛᱮᱛᱮ ᱱᱚᱶᱟ ᱨᱮ ᱟᱭᱢᱟ ᱜᱟᱱ ᱥᱮᱞᱮᱫ ᱢᱮᱱᱟᱜ ᱠᱚᱣᱟ ᱾
ᱚᱢᱩᱞ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮ ᱯᱩᱸᱰ ᱠᱨᱟᱸᱛᱤ ᱨᱮᱱᱟᱜ ᱡᱟᱹᱥᱛᱤ ᱵᱟᱲᱦᱟᱣ ᱨᱮᱱᱟᱜ ᱮ ᱮᱢ ᱞᱮᱫ-ᱟ ᱾ ᱡᱟᱦᱟᱸ ᱫᱚ ᱢᱤᱞᱠ ᱯᱨᱚᱰᱭᱩᱥᱟᱨ ᱠᱚ ᱞᱟᱹᱜᱤᱫ ᱢᱤᱞᱠ ᱯᱨᱚᱰᱟᱠᱴ ᱮ ᱵᱮᱱᱟᱣ ᱠᱮᱫ-ᱟ ᱾ ᱚᱢᱩᱞ ᱫᱚ ᱥᱚᱨᱫᱟᱨ ᱵᱚᱞᱞᱚᱵᱷᱵᱷᱟᱭᱤ ᱯᱟᱴᱮᱞ ᱟᱜ ᱦᱚᱨ ᱫᱚᱨᱥᱚᱱ ᱨᱮ ᱛᱨᱤᱵᱷᱩᱣᱟᱵᱽ ᱯᱟᱴᱮᱞ ᱦᱚᱛᱮᱛᱮ ᱥᱚᱫᱚᱨ ᱦᱩᱭ ᱞᱮᱱ ᱛᱟᱦᱮᱸᱱ ᱾ ᱱᱚᱶᱟ ᱠᱚ ᱨᱮᱱᱟᱜ ᱠᱩᱲᱟᱹᱭ ᱛᱟᱭᱚᱢ, ᱑᱙᱔᱖ ᱨᱮ ᱠᱮᱭᱨᱟ ᱦᱚᱱᱚᱛ ᱭᱩᱱᱤᱭᱟᱱ ᱞᱤᱢᱤᱴᱮᱰ ᱟᱜ ᱡᱟᱱᱟᱢ ᱦᱩᱭ ᱮᱱᱟ ᱾ ᱛᱨᱤᱵᱷᱩᱣᱟᱱᱫᱟᱥ ᱜᱩᱥᱴᱤ ᱨᱤᱱᱤᱡ ᱛᱷᱟᱯᱚᱱᱤᱭᱟᱹ ᱚᱫᱷᱭᱚᱪᱷ ᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱱ ᱟᱨ ᱩᱱᱤ ᱫᱚ ᱟᱡᱟᱜ ᱜᱩᱨ ᱫᱷᱟᱹᱵᱤᱡ ᱮ ᱠᱩᱨᱩᱢᱩᱴᱩ ᱞᱮᱫ-ᱟ ᱾ ᱩᱱᱤ ᱫᱚ ᱑᱙᱔᱙ ᱨᱮ ᱰᱟᱠᱛᱟᱨ ᱣᱚᱨᱜᱤᱥ ᱠᱩᱨᱤᱭᱚᱱ ᱫᱚ ᱠᱟᱹᱢᱤ ᱨᱮ ᱫᱚᱦᱚ ᱞᱮᱫᱮᱭᱟᱭ ᱾ ᱩᱱᱤ ᱫᱚ ᱢᱤᱥᱟᱱ ᱠᱚ ᱥᱟᱶ ᱛᱟᱦᱮᱸᱱ ᱟᱨ ᱜᱚᱲᱚ ᱞᱟᱹᱜᱤᱫ ᱛᱮ ᱰᱟᱠᱛᱚᱨ ᱠᱩᱨᱤᱭᱚᱱ ᱮ ᱟᱥᱮᱚᱥᱛ ᱞᱮᱫ ᱛᱟᱦᱮᱸᱱ ᱾
ᱱᱟᱜᱟᱢ
ᱚᱢᱩᱞ ᱠᱚᱯᱨᱮᱴᱤᱣ ᱫᱚ ᱑᱙ ᱰᱤᱥᱮᱢᱵᱚᱨ ᱑᱙᱔᱖ ᱨᱮ ᱨᱮᱡᱤᱥᱴᱟᱨ ᱞᱮᱫ-ᱟᱭ ᱢᱟᱨᱡᱤᱱᱟᱞ ᱨᱤᱱᱤᱡ ᱢᱤᱫ ᱨᱮᱥᱯᱚᱱᱥ ᱮᱠᱥᱯᱞᱚᱭᱤᱴᱮᱥᱟᱱ ᱴᱨᱮᱰᱟᱨᱥ ᱥᱮ ᱟᱡᱮᱱᱴ ᱠᱚ ᱠᱚ ᱦᱚᱛᱮᱛᱮ ᱢᱤᱞᱠ ᱯᱨᱚᱰᱭᱩᱥᱟᱨ ᱚᱱᱟ ᱫᱚ ᱢᱤᱫ ᱮᱠᱥᱟᱭᱤᱴᱤᱝ ᱰᱮᱭᱨᱤ ᱯᱚᱞᱥᱚᱱ ᱰᱮᱭᱨᱤ, ᱛᱳᱣᱟ ᱟᱹᱜᱩ ᱞᱟᱹᱜᱤᱫ ᱢᱤᱫ ᱠᱟᱹᱴᱤᱡ ᱥᱚᱦᱚᱨ ᱥᱩᱨ ᱠᱷᱚᱱ ᱛᱳᱣᱟ ᱠᱚ ᱟᱹᱜᱩ ᱥᱮᱴᱮᱨ ᱮᱫ-ᱟ ᱾ ᱱᱚᱶᱟ ᱫᱚ ᱥᱤᱛᱩᱝ ᱫᱤᱱ ᱨᱮᱱᱟᱜ ᱵᱟᱹᱲᱛᱤ ᱥᱚᱣᱨ ᱢᱮᱱᱟᱜ-ᱟ, ᱡᱟᱦᱟᱸ ᱫᱚ ᱯᱚᱞᱥᱚᱱ᱾ ᱛᱚᱣᱟ ᱨᱮᱱᱟᱜ ᱜᱚᱱᱚᱝ ᱫᱚ ᱟᱨᱵᱤᱴᱟᱨᱞᱤ ᱰᱮᱴᱮᱨᱢᱟᱭᱤᱱ ᱛᱟᱦᱮᱸ ᱠᱟᱱᱟ ᱾ ᱥᱚᱨᱠᱟᱨ ᱫᱚ ᱢᱚᱱᱚᱯᱞᱤ ᱨᱟᱛᱤᱴᱥ ᱛᱳᱣᱟ ᱡᱟᱢᱟ ᱞᱟᱹᱜᱤᱫ ᱛᱮ ᱠᱤᱭᱟᱨᱟ ᱟᱨ ᱥᱟᱯᱞᱭᱤ ᱠᱷᱚᱱ ᱱᱚᱶᱟ ᱫᱚ ᱢᱩᱢᱵᱟᱭ ᱵᱟᱡᱟᱨ ᱠᱷᱚᱱ ᱜᱚᱲᱚᱭ ᱮᱢ ᱟᱠᱚ ᱠᱟᱱᱟ ᱾
ᱵᱟᱰᱟᱭᱟᱱ ᱟᱹᱨᱤ ᱠᱚ
ᱚᱢᱩᱞ ᱨᱮᱱᱟᱜ ᱤᱥᱴᱮᱵᱽᱞᱤᱥᱢᱮᱸᱴ ᱫᱚ ᱣᱟᱭᱤᱡ ᱨᱤᱣᱚᱞᱭᱩᱥᱟᱱ (ᱥᱣᱮᱛ ᱠᱨᱟᱱᱛᱤ) ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟ ᱾
ᱣᱟᱭᱤᱡ ᱨᱤᱣᱚᱞᱭᱩᱥᱟᱱ ᱫᱚ ᱤᱱᱤᱭᱟᱱ ᱯᱷᱤᱞᱢ-ᱢᱮᱠᱟᱨ ᱥᱭᱟᱢ ᱵᱮᱸᱝᱜᱟᱞ ᱫᱚ ᱱᱚᱶᱟ ᱨᱮᱱᱟᱜ ᱢᱤᱫ ᱯᱷᱤᱞᱢ ᱢᱮᱭᱛᱷᱟᱱ (᱑᱙᱗᱖) ᱨᱮ ᱱᱚᱶᱟ ᱵᱟᱵᱚᱛ ᱮ ᱵᱮᱱᱟᱣ ᱞᱮᱫ ᱛᱟᱦᱮᱸᱱ ᱾
ᱱᱚᱸᱰᱮ ᱦᱚᱸ ᱧᱮᱞᱢᱮ
ᱚᱱᱤᱠᱥᱯᱨᱮᱭ, ᱢᱤᱫ ᱵᱟᱰᱟᱭᱟᱱ ᱠᱚᱢᱯᱮᱴᱤᱴᱤᱣ ᱵᱨᱟᱱᱰ ᱠᱟᱱᱟ ᱱᱚᱶᱟ ᱨᱤᱱᱤᱡ ᱫᱚ ᱞᱤᱯᱴᱚᱱ ᱟᱨ ᱮᱪ ᱮᱞ ᱮᱞ, ᱟᱨ ᱚᱱᱟ ᱛᱟᱭᱚᱢ ᱫᱚ ᱮᱴᱟᱜ ᱠᱚᱢᱯᱟᱱᱤ ᱠᱚ ᱴᱷᱮᱱ ᱮ ᱟᱹᱠᱷᱨᱤᱧ ᱞᱮᱫ-ᱟ ᱾
ᱫᱤᱣᱲᱤ, ᱨᱟᱭᱨᱚᱝᱯᱩᱨ (ᱳᱰᱤᱥᱟ)
ᱫᱮᱣᱲᱤ (Deuli) ᱵᱟᱝᱢᱟ ᱫᱤᱣᱲᱤ ᱫᱚ ᱢᱤᱫ ᱟᱹᱛᱩ ᱠᱟᱱᱟ, ᱡᱟᱦᱟᱸ ᱫᱚ ᱨᱟᱭᱨᱚᱝᱯᱩᱨ ᱵᱚᱱᱚᱛ (block), ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱳᱰᱤᱥᱟ ᱯᱚᱱᱚᱛ ᱥᱤᱧᱚᱛ ᱫᱤᱥᱚᱢ ᱨᱮ ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱸᱰᱮ ᱒᱑᱓ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱐᱖᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱟᱹᱫᱽ ᱠᱷᱚᱱ ᱕᱐᱐ ᱜᱚᱴᱟᱝ ᱠᱚᱲᱟ ᱟᱨ ᱕᱖᱒ ᱜᱚᱴᱟᱝ ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱑᱐᱖᱒ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱑᱙᱓ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱘ᱹ᱑᱗% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱕᱐᱐ ᱜᱚᱴᱟᱝ ᱠᱚᱲᱟ ᱟᱨ ᱕᱖᱒ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱑᱒᱔, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱘᱗᱔, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱠᱷᱚᱱ ᱠᱚᱢ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱕᱒ᱹ᱗᱐ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱖᱙ᱹ᱗᱗ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱓᱘ᱹ᱓᱕ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱡᱚᱭᱯᱩᱨ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱨᱟᱭᱨᱚᱝᱯᱩᱨ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞᱟ ᱵᱤᱨᱫᱟᱹᱜᱟᱲ (higher secondary school) ᱫᱚ ᱡᱚᱭᱯᱩᱨ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱑᱐ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱙ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱨᱟᱭᱨᱚᱝᱯᱩᱨ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱜᱚᱢᱤᱭᱟ
ᱜᱚᱢᱤᱭᱟ (ᱜᱩᱢᱤᱭᱟ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ) ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱵᱚᱠᱟᱨᱚ ᱦᱚᱱᱚᱛ ᱨᱮᱱᱟᱜ ᱵᱮᱨᱢᱚ ᱡᱚᱜᱚ ᱠᱷᱚᱸᱰ ᱨᱮ ᱜᱚᱢᱤᱭᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫ ᱦᱚᱲ ᱞᱮᱠᱷᱟ ᱥᱚᱦᱚᱨ ᱠᱟᱱᱟ ᱾
ᱯᱩᱞᱤᱥ ᱥᱴᱮᱥᱚᱱ
ᱜᱚᱢᱤᱭᱟ ᱨᱮ ᱵᱟᱨᱭᱟ ᱯᱩᱞᱤᱥ ᱥᱴᱮᱥᱚᱱ ᱢᱮᱱᱟᱜᱼᱟ, ᱜᱚᱢᱤᱭᱟ ᱯᱩᱞᱤᱥ ᱥᱴᱮᱥᱚᱱ ᱫᱚ ᱜᱚᱢᱤᱭᱟ ᱘᱒᱙᱑᱑᱑ ᱨᱮ ᱢᱮᱱᱟᱜᱼᱟ ᱾ ᱟᱨ ᱮᱴᱟᱜᱟᱜ ᱜᱚᱢᱤᱭᱟ ᱵᱚᱱᱚᱛ ᱨᱮᱱᱟᱜ ᱮᱴᱟᱜ ᱥᱮᱦᱮᱫᱟᱜ ᱟᱭᱤ.ᱤ.ᱮᱞ ᱯᱩᱞᱤᱥ ᱥᱴᱮᱥᱚᱱ ᱫᱚ ᱘᱒᱙᱑᱑᱒ ᱠᱟᱱᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱩᱢᱤᱭᱟ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱔᱘,᱑᱔᱑ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱒᱕,᱑᱙᱙ (᱕᱒%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱒᱓,᱐᱒᱒ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱨᱤᱱ ᱫᱚ ᱕,᱙᱓᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱩᱢᱤᱭᱟ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱓᱘,᱙᱖᱘ ᱜᱚᱴᱟᱝ ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ (᱖ ᱵᱚᱪᱷᱚᱨ ᱠᱷᱚᱱ ᱰᱮᱦᱮᱨ ᱩᱢᱚᱨ ᱠᱚᱣᱟᱜ ᱙᱒.᱓᱔%) ᱾
ᱦᱮᱡ ᱥᱮᱱ
ᱜᱩᱢᱤᱭᱟ ᱨᱮᱞᱣᱮ ᱥᱴᱮᱥᱚᱱ ᱫᱚ ᱵᱟᱨᱠᱟᱠᱟᱱᱟ-ᱱᱮᱛᱟᱡᱤ ᱮᱥᱥᱤ ᱵᱳᱥ ᱜᱚᱢᱚᱦ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱵᱚᱠᱟᱨᱚ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱯᱳᱞ ᱛᱷᱚᱢᱟᱥ (ᱥᱟᱯᱲᱟᱣᱤᱡ)
ᱯᱳᱞ ᱛᱷᱚᱢᱟᱥ ᱫᱚ ᱢᱤᱫ ᱟᱢᱨᱤᱠᱟᱱ ᱯᱳᱨᱱᱳᱜᱽᱨᱟᱯᱷᱤᱠ ᱪᱚᱞᱚᱛᱪᱤᱛᱟᱹᱨ ᱨᱮᱱ ᱯᱟᱯᱟᱴᱤᱭᱟᱹ ᱟᱨ ᱥᱟᱯᱲᱟᱣᱤᱡ ᱠᱟᱱᱟᱭ᱾ ᱩᱱᱤ ᱮᱵᱷᱤ ᱮᱱ ᱦᱚᱞ ᱚᱯᱷ ᱯᱷᱮᱢ ᱟᱨ ᱮᱠᱥ ᱟᱨ ᱥᱤ ᱳ ᱦᱚᱞ ᱚᱯᱷ ᱯᱷᱮᱢ ᱨᱮᱱ ᱨᱟᱹᱥᱤᱭᱟᱹ ᱛᱟᱦᱮᱸ ᱠᱟᱱᱟᱭ᱾
ᱡᱤᱣᱱᱤ
ᱩᱱᱤ ᱫᱚ ᱪᱤᱠᱳ ᱟᱨ ᱱᱤᱭᱩᱭᱚᱨᱠ ᱵᱟᱱᱟᱨ ᱨᱮ ᱦᱮᱭᱟᱨ ᱥᱮᱨᱮᱧ ᱛᱟᱞᱟᱛᱮ ᱟᱡᱟᱜ ᱯᱟᱴᱷ ᱡᱤᱭᱚᱱ ᱮ ᱮᱛᱚᱦᱚᱵ ᱞᱮᱫᱟ ᱾ ᱚᱱᱟ ᱛᱟᱭᱚᱢ ᱩᱱᱤ ᱵᱨᱮᱰᱳᱭᱮ ᱨᱮ ᱡᱮᱥᱟᱥ ᱠᱨᱤᱥᱴᱟᱴ ᱥᱩᱯᱟᱨᱥᱴᱟᱨ ᱨᱮᱭᱟᱜ ᱥᱴᱮᱡ ᱨᱮ ᱟᱨ ᱢᱤᱫᱴᱟᱝ ᱴᱩᱨᱤᱝ ᱯᱨᱚᱠᱥᱚᱱ ᱨᱮ ᱥᱮᱴᱮᱨ ᱞᱮᱱᱟᱭ, ᱡᱟᱦᱟᱸᱨᱮ ᱩᱱᱤ ᱫᱚ ᱯᱮᱴᱟᱨ ᱵᱮᱜᱚᱨ ᱥᱟᱱᱟᱢ ᱠᱚᱲᱟ ᱪᱩᱨᱤᱛ ᱨᱮᱭ ᱯᱟᱴᱷ ᱞᱮᱫᱟ ᱾ ᱴᱩᱨᱟᱢᱤᱝ ᱯᱨᱚᱰᱟᱠᱥᱚᱱ ᱢᱩᱪᱟᱹᱫ ᱛᱟᱭᱚᱢ , ᱱᱚᱨᱢᱟᱱ ᱡᱩᱭᱤᱥᱚᱱ ᱫᱚ ᱩᱱᱤ ᱟᱡᱟᱜ ᱡᱤᱡᱽᱟᱥ ᱠᱨᱤᱥᱴᱟᱴ ᱥᱩᱯᱟᱨᱥᱴᱟᱨ ᱪᱤᱛᱟᱹᱨ ᱨᱮ ᱯᱤᱴᱟᱨ ᱪᱩᱨᱤᱛ ᱨᱮᱭ ᱯᱟᱴᱷ ᱞᱮᱫᱟ ᱾ ᱩᱱᱤ ᱫᱚ ᱥᱟᱱ ᱯᱷᱨᱮᱱᱥᱤᱠᱳ ᱨᱮ ᱟᱭᱢᱟ ᱫᱤᱱ ᱠᱷᱚᱱ ᱪᱟᱞᱟᱣᱚᱜ ᱠᱟᱱ ᱥᱮᱨᱮᱧ ᱵᱤᱪ ᱵᱞᱮᱱᱠᱮᱴ ᱵᱮᱵᱤᱞᱚᱱ ᱨᱮᱦᱚᱸ ᱯᱟᱴᱷ ᱞᱮᱫᱟᱭ ᱾
ᱩᱱᱤ ᱫᱚ ᱩᱭᱞᱤᱭᱟᱢ ᱢᱳᱨᱤᱥ ᱮᱡᱮᱱᱥᱤ ᱥᱟᱞᱟᱜ ᱠᱚ ᱥᱮᱞᱮᱫ ᱞᱮᱫᱟ ᱟᱨ ہالیᱣᱩᱰ ᱨᱮᱭ ᱥᱮᱱ ᱞᱮᱱᱟ, ᱡᱟᱦᱟᱸᱨᱮ ᱩᱱᱤ ᱫᱚ ᱠᱤᱪᱷᱩᱜᱟᱱ ᱴᱮᱞᱤᱵᱷᱤᱥᱚᱱ ᱥᱳ ᱨᱮᱭ ᱯᱟᱴᱷ ᱞᱮᱫᱟ ᱾ ᱱᱚᱶᱟ ᱚᱠᱛᱮ ᱩᱱᱤ ᱫᱚ ᱢᱩᱲᱩᱫ ᱰᱟᱦᱟᱨ ᱨᱮᱭᱟᱜ ᱴᱮᱞᱤᱵᱷᱤᱥᱚᱱ ᱟᱨ ᱪᱚᱞᱚᱛᱪᱤᱛᱟᱹᱨ ᱠᱟᱹᱢᱤ ᱨᱮ ᱠᱟᱹᱢᱤ ᱡᱤᱭᱚᱱ ᱮᱛᱚᱦᱚᱵ ᱞᱟᱹᱜᱤᱫ ᱮ ᱥᱟᱯᱲᱟᱣ ᱞᱮᱱᱟ , ᱢᱮᱱᱠᱷᱟᱱ ᱚᱱᱟ ᱵᱚᱫᱚᱞᱛᱮ ᱩᱱᱤ ᱟᱭᱟᱜ ᱠᱟᱹᱢᱤ ᱡᱤᱭᱚᱱ ᱮ ᱮᱛᱚᱦᱚᱵ ᱞᱮᱫᱟ ᱡᱟᱦᱟᱸ ᱞᱟᱹᱜᱤᱫ ᱩᱱᱤ ᱟᱨᱦᱚᱸ ᱧᱩᱛᱩᱢᱟᱱ ᱮ ᱦᱩᱭ ᱞᱮᱱᱟ ᱾
1974 ᱥᱟᱹᱦᱤᱛ ᱨᱮ ᱛᱟᱢᱟᱥ ᱯᱳᱨᱱᱳᱯᱷᱮᱨᱤ ᱨᱮ ᱠᱟᱹᱢᱤ ᱮᱦᱚᱵ ᱞᱮᱫᱟ ᱾ ᱥᱟᱱ ᱯᱷᱨᱮᱱᱥᱤᱠᱳ ᱨᱮ ᱢᱤᱫᱴᱟᱝ ᱥᱮᱨᱮᱧ ᱥᱮᱨᱮᱧ ᱚᱠᱛᱚ ᱩᱱᱤ ᱫᱚ ᱯᱳᱨᱱ ᱯᱨᱚᱡᱳᱡᱚᱠ ᱢᱤᱥᱮᱞ ᱵᱽᱨᱟᱰᱟᱨᱥ ᱥᱟᱶ ᱮ ᱧᱮᱞ ᱞᱮᱱᱟ ᱾ ᱩᱱᱤ ᱫᱚ ᱩᱱᱠᱩ ᱞᱟᱹᱜᱤᱫ ᱵᱮᱥ ᱠᱤᱪᱷᱩ ᱯᱳᱨᱱᱳ ᱞᱩᱯ ᱨᱮᱭ ᱯᱟᱴᱷ ᱞᱮᱫᱟ ᱟᱨ 1976 ᱥᱟᱹᱦᱤᱛ ᱨᱮ ᱟᱭᱟᱜ ᱯᱳᱭᱞᱳ ᱯᱳᱨᱱᱳ ᱯᱷᱤᱪᱟᱨ ᱨᱮ ᱥᱚᱫᱚᱨ ᱞᱮᱱᱟᱭ ᱾
ᱛᱟᱢᱟᱥ ᱫᱚ ᱡᱟᱹᱥᱛᱤᱜᱮ " ᱯᱳᱞ ᱛᱟᱢᱟᱥ " ᱧᱩᱛᱩᱢ ᱛᱮ ᱟᱠᱷᱲᱟ ᱠᱚ ᱥᱟᱯᱲᱟᱣ ᱞᱮᱫᱟ, ᱢᱮᱱᱠᱷᱟᱱ ᱩᱱᱤ ᱫᱚ ᱮᱴᱟᱜ ᱠᱤᱪᱷᱩ ᱧᱩᱛᱩᱢ ᱛᱮ ᱦᱚᱸ ᱥᱚᱫᱚᱨ ᱞᱮᱱᱟᱭ ᱾ 1982 ᱥᱟᱹᱦᱤᱛ ᱨᱮ ᱫᱚᱠᱷᱤᱱ ᱟᱢᱨᱤᱠᱟ ᱠᱷᱚᱱ ᱢᱟᱨᱠᱤᱱ ᱡᱩᱠᱛᱚᱨᱟᱥᱴᱨᱚ ᱨᱮ ᱠᱳᱠᱟᱭᱤᱱ ᱥᱟᱢᱲᱟᱣ ᱞᱟᱹᱜᱤᱫ ᱛᱮ ᱛᱟᱢᱟᱥ ᱠᱚ ᱜᱨᱤᱯᱛᱟᱨ ᱞᱮᱫᱮᱭᱟ ᱾ ᱩᱱᱤ ᱫᱚ ᱢᱤᱫ ᱥᱮᱨᱢᱟ ᱡᱮᱦᱚᱞ ᱨᱮᱭ ᱛᱟᱦᱮᱸ ᱠᱟᱱᱟ ᱾ ᱡᱮᱦᱚᱞ ᱠᱷᱚᱱ ᱪᱷᱟᱹᱲ ᱧᱟᱢ ᱛᱟᱭᱚᱢ , ᱛᱟᱢᱟᱥ ᱟᱡᱟᱜ ᱠᱟᱹᱢᱤ ᱡᱤᱭᱚᱱᱮ ᱟᱨᱦᱚᱸ ᱮᱦᱚᱵ ᱠᱮᱫᱟ ᱟᱨ 1983 ᱥᱟᱹᱦᱤᱛ ᱨᱮ , ᱵᱷᱟᱨᱡᱤᱱᱤᱭᱟ ᱨᱮ ᱥᱚᱨᱮᱥ ᱯᱟᱴᱷᱚᱠ ᱞᱟᱹᱜᱤᱫ ᱮᱰᱚᱞᱴ ᱯᱷᱤᱞᱢ ᱮᱥᱳᱥᱤᱭᱮᱥᱚᱱ ᱚᱯᱷ ᱟᱢᱨᱤᱠᱟ ᱥᱤᱨᱯᱟᱹᱭ ᱦᱟᱢᱮᱴ ᱠᱮᱫᱟ ᱾ 1985 ᱥᱟᱹᱦᱤᱛ ᱨᱮ ᱪᱚᱞᱚᱛ ᱪᱤᱛᱟᱹᱨ ᱥᱤᱨᱤᱡ ᱴᱮᱵᱩ ᱟᱢᱤᱨᱮᱱ ᱥᱴᱟᱭᱤᱞ ᱨᱮ ᱟᱡᱟᱜ ᱚᱵᱷᱤᱱᱚᱭ ᱞᱮᱫᱟᱭ ᱾
ᱥᱚᱭᱨ ᱟᱥᱩᱛᱳᱥ ᱢᱩᱠᱷᱚᱨᱡᱤ
ᱥᱚᱭᱨ ᱟᱥᱩᱛᱳᱥ ᱢᱩᱠᱷᱚᱨᱡᱤ ᱑᱘᱖᱔ ᱥᱟᱞᱮ ᱨᱮ ᱒᱙ ᱡᱩᱱ ᱥᱟ.ᱜᱩᱱ ᱢᱟᱦᱟ ᱯᱩᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱟᱡᱫᱷᱟ.ᱱᱤ ᱠᱚᱞᱠᱟᱛᱟ ᱵᱳᱩ ᱵᱟᱡᱟᱨ ᱢᱚᱝᱞᱟ ᱞᱮᱱ ᱵᱟᱥᱟ ᱚᱲᱟᱜ ᱨᱮᱭ ᱡᱟᱱᱟᱢ ᱞᱮᱱᱟ᱾ ᱚᱱᱟ ᱮᱞᱟᱠᱟ ᱨᱤᱡ ᱧᱩᱢ ᱩᱨᱩᱢ ᱰᱟᱠᱛᱚᱨ ᱜᱚᱝᱜᱟ ᱯᱚᱨᱥᱟᱫ ᱢᱩᱠᱷᱚᱨᱡᱤ ᱟᱨ ᱡᱚᱜᱚᱛᱛᱟᱨᱤᱱᱤ ᱫᱮᱵᱤ ᱛᱤᱠᱤᱱᱟᱜ ᱜᱷᱟᱨᱚᱸᱡᱽ ᱨᱮᱭ ᱡᱟᱱᱟᱢ ᱞᱮᱱᱟ᱾ [᱑] ᱱᱩᱠᱩ ᱢᱩᱠᱷᱚᱨᱡᱤ ᱜᱩᱥᱴᱤ ᱫᱚ ᱯᱩᱪᱷᱤᱢ ᱵᱟᱝᱞᱟ ᱦᱩᱜᱞᱤ ᱵᱚᱞᱟ ᱜᱚᱲ ᱟ.ᱛᱩ ᱨᱤᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ᱾
ᱚᱞᱯᱟᱲᱦᱟᱣ ᱟᱨ ᱠᱟ.ᱢᱤ ᱠᱟ.ᱥᱱᱤ
ᱟᱥᱩᱛᱳᱥ ᱢᱩᱠᱷᱚᱨᱡᱤ ᱫᱚ ᱯᱷᱩᱨᱜᱟ.ᱞ ᱢᱚᱱᱮᱭᱟᱱ ᱦᱚᱲ ᱮ ᱛᱟᱦᱮᱸ ᱠᱟᱱᱟ᱾ ᱩᱱᱤᱭᱟᱜ ᱡᱚᱥ ᱫᱚ ᱠᱚᱞᱠᱟᱛᱟ ᱢᱟᱨᱟᱸ ᱠᱳᱴ ᱨᱤᱱᱤᱡ ᱵᱤᱪᱟ.ᱨᱤᱭᱟ. ᱦᱩᱭ ᱨᱮᱱᱟᱜ᱾ ᱑᱘᱘᱘ ᱥᱟᱞ ᱨᱮ ᱩᱱᱤᱫᱚ ᱵᱤ.ᱮᱞ.ᱰᱤᱜᱨᱤᱭ ᱧᱟᱢ ᱠᱮᱫᱟ,ᱩᱱ ᱠᱷᱚᱱ ᱜᱮ ᱟ.ᱱ ᱟ.ᱨᱤ ᱨᱮᱱᱟᱜ ᱰᱮᱯᱟᱨ ᱮ ᱮᱦᱚᱵ ᱠᱮᱫᱟ ᱥᱟᱶᱛᱮ ᱚᱞ ᱯᱟᱲᱦᱟᱣ ᱦᱚᱸᱭ ᱞᱮᱛᱟᱲ ᱠᱟᱫᱟ᱾᱑᱙᱙᱐ ᱠᱷᱚᱱ ᱑᱙᱙᱐ ᱥᱟᱞ ᱵᱷᱤᱛᱨᱤ ᱨᱮ ᱮᱢᱟᱱ ᱮᱢᱟᱱ ᱯᱟᱛᱷᱟᱢ ᱨᱮ ᱪᱮᱛᱟᱱ ᱮᱞᱠᱷᱟ ᱪᱮᱛᱟᱱ ᱨᱮ ᱒᱐ ᱜᱚᱴᱟᱝ ᱞᱮᱠᱟᱭ ᱚᱞ ᱠᱮᱜ -ᱟ᱾
ᱵᱚᱥᱮᱱ ᱢᱩᱨᱢᱩ
ᱵᱚᱥᱮᱱ ᱢᱩᱨᱢᱩ (Basen Murmu)(᱐᱙-᱐᱔-᱑᱙᱘᱗ ᱠᱷᱚᱱ ᱐᱘-᱐᱖-᱒᱐᱒᱐) ᱫᱚ ᱥᱟᱱᱛᱟᱲᱤ ᱥᱮᱨᱮᱧ ᱫᱩᱱᱤᱭᱟᱹ ᱨᱤᱱᱤᱡ ᱧᱩᱢᱦᱟᱞᱟᱝ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ ᱾ "ᱠᱩᱞᱢᱤ ᱫᱟᱨᱮ ᱞᱮᱠᱟ ᱠᱩᱲᱤᱢ ᱦᱟᱨᱟᱭᱮᱱ", “ᱪᱷᱮᱢᱮᱠ ᱪᱷᱮᱢᱮᱠ”, “ᱡᱤᱣᱤ ᱨᱟᱹᱱᱤ ᱛᱤᱥᱮᱢ ᱦᱤᱡᱩᱜ”, “ᱟᱞᱟᱠ ᱡᱟᱹᱲᱤ ᱱᱟᱹᱲᱤ ᱞᱮᱠᱟ” ᱮᱢᱟᱱ ᱥᱚᱨᱮᱥ ᱥᱮᱨᱮᱧ ᱠᱚᱭ ᱥᱮᱨᱮᱧ ᱟᱠᱟᱫᱼᱟ ᱾ ᱩᱱᱤ ᱫᱚ ᱜᱚᱴᱟ ᱜᱩᱴᱤ ᱢᱚᱬᱮ ᱥᱟᱭ ᱠᱷᱚᱱ ᱵᱟᱹᱲᱛᱤ ᱥᱮᱨᱮᱧ ᱮ ᱥᱮᱨᱮᱧ ᱟᱠᱟᱫᱼᱟ ᱾
ᱩᱯᱨᱩᱢ
ᱵᱚᱥᱮᱱ ᱢᱩᱨᱢᱩ ᱫᱚ ᱙ ᱮᱯᱨᱤᱞ ᱑᱙᱘᱗ ᱥᱟᱹᱦᱤᱛ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱫ ᱾ ᱟᱡᱟᱜ ᱡᱟᱱᱟᱢ ᱟᱹᱛᱩ ᱫᱚ ᱳᱰᱤᱥᱟ ᱯᱚᱱᱚᱛ, ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ, ᱵᱟᱨᱦᱟᱡᱤᱭᱟᱹᱝ ᱟᱹᱛᱩ ᱨᱮ ᱾ ᱱᱚᱶᱟ ᱟᱹᱛᱩ ᱫᱚ ᱵᱤᱡᱟᱹᱛᱟᱲᱟ ᱵᱚᱱᱚᱛ (block) ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾ ᱟᱡᱤᱡ ᱟᱯᱟᱛ ᱫᱚ ᱱᱟᱨᱟᱱ ᱢᱩᱨᱢᱩ, ᱮᱸᱜᱟᱛ ᱫᱚ ᱢᱟᱭᱱᱚ ᱢᱩᱨᱢᱩ ᱟᱨ ᱡᱤᱭᱚᱱ ᱥᱚᱦᱮᱫ (wife) ᱫᱚ ᱢᱚᱢᱚᱛᱟ ᱢᱩᱨᱢᱩ ᱧᱩᱛᱩᱢ ᱟᱭᱟ ᱾ ᱟᱹᱠᱤᱱᱤᱡ ᱢᱤᱫ ᱦᱚᱯᱚᱱ ᱮᱨᱟ ᱵᱷᱟᱜᱽᱭᱚ ᱞᱚᱠᱥᱢᱤ ᱢᱩᱨᱢᱩ ᱢᱮᱱᱟᱭᱟ ᱾
ᱜᱩᱨ
ᱵᱚᱥᱮᱱ ᱢᱩᱨᱢᱩ ᱫᱚ ᱟᱪᱠᱟ ᱜᱮ ᱘ ᱡᱩᱱ ᱒᱐᱒᱐ ᱦᱤᱞᱚᱜ ᱮ ᱜᱩᱨ ᱞᱮᱱ ᱛᱟᱦᱮᱸᱫ ᱾ ᱞᱟᱦᱟᱛᱮ ᱚᱱᱠᱟ ᱟᱡᱟᱨ ᱵᱮᱢᱟᱨ ᱦᱚᱲᱢᱚ ᱨᱮ ᱵᱟᱝ ᱧᱟᱢ ᱧᱮᱞ ᱞᱮᱱᱟ, ᱢᱮᱱᱠᱷᱟᱱ ᱤᱱᱟᱹ ᱦᱤᱞᱚᱜ ᱥᱮᱛᱟᱜ ᱵᱮᱲᱟ ᱟᱪᱠᱟ ᱜᱮ ᱵᱷᱤᱸᱫᱟᱹᱲ ᱮᱱᱛᱮ ᱨᱟᱭᱨᱚᱢᱯᱩᱨ ᱥᱚᱨᱠᱟᱨᱤ ᱦᱚᱥᱯᱤᱴᱟᱞ ᱨᱮ ᱠᱚ ᱵᱷᱩᱨᱛᱤ ᱞᱮᱫᱮᱭᱟ ᱾ ᱥᱮᱴᱮᱨ ᱛᱚᱨᱟ ᱰᱟᱠᱛᱚᱨ ᱠᱚ ᱟᱡᱟᱜ ᱡᱤᱣᱤ ᱵᱟᱹᱛᱤ ᱤᱬᱤᱡ ᱨᱮᱱᱟᱜ ᱠᱚ ᱞᱟᱹᱭ ᱥᱟᱰᱮ ᱞᱮᱫ ᱛᱟᱦᱮᱸᱫ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱟᱱᱛᱟᱲᱤ ᱦᱚᱲ ᱛᱷᱚᱠ:᱑᱙᱘᱗ ᱡᱟᱱᱟᱢ ᱛᱷᱚᱠ:᱒᱐᱒᱐ ᱜᱩᱨ ᱛᱷᱚᱠ:ᱥᱟᱱᱛᱟᱲᱤ-ᱯᱟᱹᱨᱥᱤ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ ᱛᱷᱚᱠ:ᱢᱚᱭᱩᱨᱵᱷᱚᱸᱡᱽ ᱦᱚᱱᱚᱛ ᱨᱤᱱᱤᱡ ᱦᱚᱲ
ᱵᱤᱞᱟᱥᱯᱩᱨ, ᱪᱷᱚᱛᱛᱤᱥᱜᱚᱲ
ᱵᱤᱞᱟᱥᱯᱩᱨ ᱫᱚ ᱛᱟᱞᱟ ᱥᱤᱧᱚᱛ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱨᱮ ᱢᱮᱱᱟᱜ ᱵᱤᱞᱟᱥᱯᱩᱨ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱺᱭ ᱠᱟᱱᱟ ᱟᱨ ᱵᱤᱞᱟᱥᱯᱩᱨ ᱠᱷᱚᱸᱰ ᱨᱮᱭᱟᱜ ᱦᱚᱸ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱨᱮᱭᱟᱜ ᱦᱟᱭ ᱠᱚᱨᱴ ᱫᱚ ᱵᱚᱫᱽᱨᱮ, ᱚᱠᱟ ᱫᱚ ᱵᱤᱞᱟᱥᱯᱩᱨ ᱦᱚᱱᱚᱛ ᱨᱮ ᱜᱮ ᱯᱟᱲᱟᱣ ᱟᱠᱟᱱ ᱾ ᱵᱤᱞᱟᱥᱯᱩᱨ ᱦᱟᱭ ᱠᱚᱨᱴ ᱫᱚ ᱟᱥᱤᱭᱟ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱦᱟᱭ ᱠᱚᱨᱴ ᱠᱟᱱᱟ ᱾ ᱱᱤᱭᱟᱹ ᱱᱟᱝᱜᱽᱨᱟᱦᱟ ᱫᱚ ᱠᱚᱸᱭᱮᱸ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱨᱮᱱᱟᱜ ᱵᱟᱹᱱᱤᱡᱽ --ᱵᱮᱯᱟᱨ ᱛᱟᱞᱢᱟ ᱠᱟᱱᱟ ᱾ ᱱᱚᱣᱟ ᱫᱚ ᱟᱨᱦᱚᱸ ᱥᱤᱧᱚᱛ ᱨᱮᱞᱣᱮ ᱨᱮᱱᱟᱜ ᱥᱮᱬᱟ ᱴᱷᱟᱺᱭ ᱠᱟᱱᱟ, ᱱᱚᱣᱟ ᱫᱚ ᱟᱨᱦᱚᱸ ᱮᱛᱚᱢ-ᱥᱟᱢᱟᱝ ᱡᱚᱱ ᱟᱨ ᱵᱤᱞᱟᱥᱯᱩᱨ ᱠᱷᱚᱱ ᱨᱮᱱᱟᱜ ᱛᱟᱞᱱᱟ ᱴᱷᱟᱺᱭ ᱠᱟᱱᱟ ᱾ ᱵᱤᱞᱟᱥᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱛᱮᱥᱟᱨ ᱯᱟᱹᱨᱪᱷᱟᱹ ᱟᱨ ᱯᱚᱱᱟᱜ ᱡᱮᱞᱮᱧ ᱩᱛᱟᱹᱨ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ᱵᱤᱞᱟᱥᱯᱩᱨ ᱫᱚ ᱟᱨᱦᱚᱸ ᱮᱛᱚᱢ-ᱥᱟᱢᱟᱝ ᱠᱚᱭᱞᱟ ᱴᱟᱱᱰᱤ ᱨᱮᱱᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱺᱭ ᱦᱚᱸ ᱠᱟᱱᱟ ᱾
ᱱᱟᱜᱟᱢ
ᱱᱟᱜᱟᱢ ᱞᱮᱠᱟ ᱛᱮ, ᱵᱤᱞᱟᱥ ᱯᱩᱨ ᱫᱚ ᱨᱚᱛᱚᱱ ᱯᱩᱨ ᱨᱮᱱ ᱠᱟᱞᱪᱟᱨᱤ ᱨᱟᱡᱽ ᱵᱚᱝᱥᱚ ᱛᱟᱵᱮ ᱨᱮ ᱛᱟᱸᱛᱮᱸ ᱠᱟᱱᱟ ᱾ ᱢᱮᱱ ᱠᱷᱟᱱ ᱑᱗᱔᱑ ᱥᱮᱨᱢᱟ ᱨᱮ ᱱᱤᱭᱟᱹ ᱱᱟᱝᱜᱽᱨᱟᱦᱟ ᱫᱚ ᱢᱟᱨᱟᱴᱷᱟ ᱛᱟᱵᱮ ᱨᱮ ᱦᱮᱡ ᱮᱱᱟ ᱾
ᱥᱟᱜ-ᱥᱚᱱ
ᱵᱤᱞᱟᱥᱯᱩᱨ ᱱᱟᱝᱜᱽᱨᱟᱦᱟ ᱫᱚ ᱵᱤᱞᱟᱥᱯᱩᱨ ᱱᱚᱜᱚᱨ ᱱᱤᱜᱟᱢ (BMC) ᱦᱚᱛᱮ ᱛᱮ ᱪᱟᱞᱟᱣ ᱵᱟᱱᱟᱣᱚᱜ ᱠᱟᱱᱟ ᱾ ᱱᱚᱣᱟ ᱱᱟᱝᱜᱽᱨᱟᱦᱟ ᱨᱮᱱ ᱢᱟᱭᱚᱨ ᱫᱚ ᱠᱤᱥᱚᱨ ᱨᱮᱭ ᱠᱟᱱᱟᱭ ᱾ ᱩᱱᱤ ᱰᱚ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱠᱷᱚᱱᱮ ᱡᱤᱛᱠᱟᱹᱨ ᱟᱠᱟᱱᱟ ᱾
ᱡᱚᱢᱟᱜ
ᱵᱤᱞᱟᱥᱯᱩᱨ ᱱᱟᱝᱜᱽᱨᱟᱦᱟ ᱫᱚ ᱫᱩᱵᱽ ᱨᱟᱡᱽ ᱨᱟᱭᱤᱥ, ᱯᱷᱟᱨᱟ, ᱪᱤᱞᱟ, ᱨᱟᱭᱤᱥ ᱨᱳᱞ, ᱜᱩᱞ ᱜᱩᱞᱟ ᱵᱷᱟᱡᱤᱭᱟ, ᱟᱝᱜᱟᱠᱟᱨ ᱨᱚᱴᱤ, ᱛᱷᱮᱛᱨᱤ- ᱠᱩᱨᱢᱤ, ᱟᱨᱥᱟ,ᱴᱟᱢᱟᱴᱟᱨ ᱯᱷᱟᱨᱠᱟ, ᱟᱨ ᱟᱭᱢᱟ ᱞᱮᱠᱟᱱ ᱵᱷᱟᱡᱤᱭᱟ ᱛᱮ ᱱᱟᱢ ᱰᱟᱠ ᱜᱮᱭᱟ ᱾
ᱢᱟᱭᱴᱷᱟᱱ
ᱥᱩᱯᱩᱨ ᱨᱮᱭᱟᱜ ᱢᱟᱭᱴᱷᱟᱱ ᱫᱚ ᱦᱩᱭᱩᱜ ᱠᱟᱱᱟ ᱥᱣᱟᱢᱤ ᱵᱤᱵᱮᱠᱟᱱᱫᱚ ᱮᱭᱟᱨ ᱯᱚᱨᱴ, ᱟᱢᱫᱟᱡᱽ ᱑᱓᱑ ᱠᱤᱞᱚ ᱢᱤᱴᱟᱨ ᱥᱟᱝᱜᱤᱧ ᱨᱮ ᱢᱮᱱᱟᱜ ᱟᱠᱟᱫᱟ ᱾ ᱱᱚᱱᱰᱮ ᱮᱭᱟᱨ- ᱶᱷᱤᱥᱛᱟᱨᱟ, ᱤᱱᱰᱤᱜᱚ ᱟᱨ ᱮᱭᱟᱨ ᱤᱱᱰᱤᱭᱟ ᱡᱟᱣᱜᱮ ᱫᱤᱞᱞᱤ, ᱢᱩᱢᱵᱟᱭ, ᱵᱟᱝᱜᱟᱞᱚᱨ, ᱜᱳᱣᱟ, ᱠᱚᱪᱤ,ᱦᱟᱭᱫᱽᱨᱟᱵᱟᱰᱽ, ᱤᱱᱰᱚᱨ, ᱠᱚᱞᱠᱟᱛᱟ, ᱯᱟᱴᱱᱟ,ᱵᱷᱩᱯᱟᱞ ᱟᱨ ᱵᱤᱥᱟ ᱠᱷᱟᱯᱟᱴᱱᱟᱢ ᱛᱮ ᱦᱤᱡᱩᱜ ᱥᱮᱱᱚᱜᱼᱟ ᱾ ᱵᱤᱞᱟᱥ ᱯᱩᱨ ᱨᱮᱭᱟᱜ ᱪᱟᱠᱠᱟ ᱵᱷᱟᱴᱴᱟ ᱨᱮ ᱟᱨ ᱢᱤᱫᱴᱮᱱ ᱮᱭᱟᱨ ᱯᱚᱨᱴ ᱢᱮᱱᱟᱜ ᱟᱠᱟᱫᱟ, ᱚᱱᱟ ᱫᱚ ᱥᱩᱢᱩᱝ ᱵᱷᱹ ᱟᱭᱹ ᱯᱤᱹ ᱠᱚ ᱟᱨ ᱢᱤᱞᱮᱴᱟᱨᱤ ᱠᱚ ᱞᱟᱹᱜᱤᱫ ᱾
ᱠᱚᱴᱟ ᱨᱳᱰ ᱨᱮ ᱟᱨᱦᱚᱸ ᱵᱟᱨᱭᱟ ᱮᱭᱟᱨ ᱯᱚᱨᱴ ᱢᱮᱱᱟᱜ ᱟᱠᱫᱟ- ᱢᱚᱦᱟᱱ ᱵᱷᱟᱴᱴᱟ ᱟᱨ ᱢᱩᱞ ᱢᱩᱞᱟ- ᱨᱮ ᱚᱠᱟ ᱫᱚ ᱫᱚᱥᱟᱨ ᱫᱷᱟᱹᱨᱛᱤ ᱞᱟᱹᱲᱦᱟᱹᱭ ᱠᱷᱚᱱ ᱵᱚᱸᱫᱽ ᱜᱮ ᱢᱮᱱᱟᱜ ᱟᱠᱟᱫ ᱾ ᱱᱚᱣᱟ ᱰᱤᱯᱷᱮᱱᱥ ᱢᱤᱱᱤᱥᱴᱨᱤ ᱛᱟᱵᱮ ᱨᱮ ᱢᱮᱱᱟᱜ ᱟᱠᱟᱫᱟ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱵᱤᱞᱟᱥᱯᱩᱨ ᱦᱚᱱᱚᱛ, ᱪᱷᱚᱛᱛᱤᱥᱜᱚᱲ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱪᱟᱭᱱᱤ
ᱪᱟᱭᱱᱤ ᱥᱮ ᱞᱮᱰᱰᱟᱨ ᱢᱤᱫ ᱢᱟᱥᱤᱱ ᱚᱡᱟᱨ ᱠᱟᱱᱟ ᱡᱟᱦᱟᱸ ᱫᱚ ᱫᱷᱟᱨᱟ ᱛᱚᱞ ᱠᱷᱚᱱ ᱪᱮᱛᱟᱱᱨᱮ ᱥᱮ ᱞᱟᱛᱟᱨ ᱟᱬᱜᱚᱱ ᱞᱟᱹᱜᱤᱫ ᱠᱟᱹᱢᱤ ᱨᱮ ᱦᱤᱡᱩᱜ ᱠᱟᱱᱟ᱾ ᱱᱚᱶᱟ ᱨᱮ ᱩᱥᱩᱞ ᱧᱚᱜ ᱥᱮ ᱞᱟᱰᱜᱩᱨ ᱟᱠᱟᱱ ᱟᱭᱢᱟ ᱪᱟᱨᱚᱱ ᱠᱷᱚᱱ (rings or steps) ᱛᱟᱦᱮᱱ ᱠᱟᱱᱟ᱾ ᱪᱟᱭᱱᱤ ᱫᱚ ᱟᱥᱚᱞ ᱛᱮ ᱵᱟᱨᱭᱟ ᱞᱮᱠᱟ ᱛᱟᱦᱮᱱ ᱠᱟᱱᱟ ᱺ- ᱠᱟᱴ, ᱢᱮᱬᱦᱮᱫ, ᱮᱞᱩᱢᱤᱱᱤᱭᱟᱢ ᱮᱢᱟᱱ ᱠᱚᱨᱮᱱᱟᱜ ᱚᱪᱚᱨ (ᱨᱤᱡᱤᱰ) ᱪᱟᱭᱱᱤ ᱟᱨ ᱵᱟᱵᱮᱨ ᱨᱮᱱᱟᱜ ᱪᱟᱭᱱᱤ ᱡᱟᱦᱟᱸ ᱫᱚ ᱡᱟᱦᱟᱱᱟᱜ ᱠᱚᱛᱮ ᱜᱮ ᱠᱷᱚᱱ ᱞᱟᱴᱠᱟᱣ ᱛᱟᱦᱮᱱ ᱡᱟᱱᱟ᱾
ᱥᱳᱢ ᱢᱟᱨᱟᱱᱰᱤ
ᱥᱳᱢ ᱢᱟᱨᱟᱱᱰᱤ (᱗ ᱡᱟᱱᱩᱣᱟᱨᱤ ᱑᱙᱖᱔ - ᱒᱓ ᱠᱟᱨᱰ ᱒᱐᱒᱒ ) ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤ ᱱᱮᱛᱟ ᱟᱨ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱮᱱ ᱢᱤᱫ ᱥᱚᱦᱮᱫ ᱠᱟᱱᱟᱭ᱾ ᱢᱟᱨᱟᱱᱰᱤ ᱫᱚ ᱯᱳᱭᱞᱳ ᱫᱷᱟᱣ ᱞᱮᱠᱟᱛᱮ ᱑᱙᱙᱘ ᱥᱮᱨᱢᱟ ᱨᱮ ᱨᱟᱡᱽᱢᱚᱦᱚᱞ ᱠᱳᱠᱥᱚᱵᱷᱟ ᱛᱟᱞᱢᱟ ᱠᱷᱚᱱ ᱠᱳᱠᱥᱚᱵᱷᱟ ᱨᱮᱱ ᱥᱚᱦᱮᱫ ᱮ ᱵᱮᱱᱟᱣ ᱞᱮᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱨᱟᱡᱽᱟᱹᱨᱤ ᱱᱮᱛᱟ ᱛᱷᱚᱠ: ᱥᱟᱱᱛᱟᱲ
ᱥᱚᱭᱨ ᱟᱥᱩᱛᱳᱥ ᱢᱸᱠᱷᱚᱨᱡᱤ
" ᱥᱚᱭᱨ ᱟᱥᱩᱛᱳᱥ ᱢᱩᱠᱷᱚᱨᱡᱤ" (ᱡᱟᱱᱟᱢ) ᱥᱚᱭᱨ ᱟᱥᱩᱛᱳᱥ ᱢᱩᱠᱷᱚᱨᱡᱤ (᱒᱙ ᱡᱩᱱ ᱑᱘᱖᱔ - ᱒᱕ ᱢᱮ ᱑᱙᱒᱔)ᱵᱟ.ᱜᱟ.ᱞᱤ᱾ᱥᱮᱪᱮᱛᱤᱭᱟ. ᱠᱚᱞᱠᱟᱛᱟ ᱦᱟᱭ ᱠᱳᱴ ᱨᱤᱱᱤᱡ ᱵᱤᱪᱟ.ᱨᱤᱭᱟ. ᱟᱨ ᱠᱚᱞᱠᱟᱛᱟ ᱡᱮᱜᱮᱸᱫ ᱵᱤᱫᱟ.ᱜᱟᱲ ᱨᱤᱱᱤᱡ ᱢᱟᱪᱮᱛ᱾
ᱡᱟᱸᱵᱤᱨ
ᱡᱟᱸᱵᱤᱨ ᱫᱚ ᱢᱤᱫ ᱨᱚᱠᱚᱢ ᱞᱤᱵᱩ ᱡᱟᱹᱛ ᱨᱥᱟᱞᱚ ᱡᱚ ᱠᱟᱱᱟ᱾ᱡᱟᱸᱵᱤᱨ ᱨᱮᱱᱟᱜ ᱵᱳᱜᱟᱱᱤᱠ ᱧᱩᱛᱩᱢ ᱦᱤᱡᱩᱜ ᱠᱟᱱᱟ citrus reticuata ᱟᱨ ᱤᱝᱨᱮᱡᱤ ᱧᱩᱛᱩᱢ ᱦᱤᱡᱩᱜ ᱠᱟᱱᱟ Mandarin orange,Mandarin and mandarine᱾ᱱᱚᱭᱟ ᱫᱚ rutaceae ᱜᱷᱟᱨᱚᱡ ᱟᱨ cirtus᱾ᱡᱟᱸᱵᱤᱨ ᱫᱚ ᱟ.ᱰᱤ ᱥᱤᱵᱤᱞ ᱡᱚ ᱠᱟᱱᱟ᱾ᱱᱚᱭᱟ ᱫᱚ ᱡᱚᱢᱟ ᱟᱨ ᱥᱟᱞᱟᱫ ᱠᱚ ᱛᱮᱭᱟᱨᱟ᱾ ᱟᱱᱵᱤᱠ ᱜᱵᱮᱥᱱᱟ ᱨᱮ ᱵᱟᱰᱟᱭᱟ ᱠᱟᱱᱟ ᱦᱮ, ᱡᱟᱸᱵᱤᱨ ᱫᱚ ᱮᱴᱟᱜ ᱡᱟ.ᱛ ᱡᱚ ᱠᱷᱚᱱ ᱦᱮᱲᱮᱢ ᱜᱮᱭᱟ᱾ᱡᱟᱸᱵᱤᱨ ᱫᱟᱨᱮ ᱫᱚ ᱠᱟᱢᱤ ᱜᱤᱭᱟ᱾ ᱑᱐ ᱢᱤᱴᱟᱨ ᱩᱥᱩᱞ ᱾ ᱵᱟᱝᱞᱟᱫᱮᱥ ᱥᱤᱞᱮᱴ ᱦᱚᱱᱚᱛ ᱨᱮ ᱡᱟᱸᱵᱤᱨ ᱟᱵᱟᱫ ᱫᱚᱭᱟ᱾ ᱥᱩᱱᱟᱢᱜᱚᱱᱡ ᱨᱮᱱᱟᱜ ᱪᱷᱟᱛᱚᱠ ᱨᱮ ᱟ.ᱵᱤ ᱱᱟᱯᱟᱭ ᱡᱟᱸᱵᱤᱨ ᱦᱩᱭᱩᱜ ᱜᱤᱭᱟ,ᱛᱵᱮ ᱛᱷᱚᱲᱟ ᱜᱟᱱ᱾ᱵᱮᱨᱮᱞ ᱨᱮ ᱱᱚᱣᱟ ᱫᱚ ᱦᱟ.ᱨᱤᱭᱟ.ᱲ ᱜᱮ ᱟᱨ ᱵᱮᱞᱮ ᱠᱟᱛᱮ ᱠᱚᱢᱚᱞᱟ ᱨᱝ᱾ ᱡᱟᱸᱵᱤᱨ ᱫᱟᱨᱮ ᱫᱚ ᱟ.ᱰᱤ ᱥᱤᱛᱩᱝ ᱵᱟᱝ ᱜᱮ ᱥᱟᱦᱟᱭ-ᱟ᱾ᱡᱟᱸᱵᱤᱨ ᱡᱚ ᱦᱚ ᱥᱤᱛᱩᱝ ᱵᱟᱝ ᱜᱮ ᱥᱟᱦᱟᱭ-ᱟ᱾
ᱯᱩᱥᱴᱤ
ᱡᱟᱸᱵᱤᱨ ᱨᱮ ᱵᱤᱴᱟ ᱠᱳᱨᱮᱴᱤᱱ ᱚ ᱮᱱᱴᱤ-ᱚᱠᱥᱤᱰᱮᱱᱚᱴ ᱛᱟᱦᱮᱱᱟ᱾ᱱᱚᱭᱟ ᱨᱮ ᱵᱷᱤᱴᱟᱢᱤᱱ ᱥᱤ ᱟᱨ ᱠᱮᱞᱥᱤᱭᱟᱢ ᱟᱨ ᱟᱸᱥ ᱢᱮᱱᱟᱜ-ᱟ᱾
ᱥᱟᱣᱟᱭ ᱢᱟᱫᱷᱚᱯᱩᱨ
ᱥᱟᱣᱟᱭ ᱢᱟᱫᱷᱚᱯᱩᱨ ᱥᱤᱧᱚᱛ ᱨᱮᱱᱟᱜ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮᱱᱟᱜ ᱥᱟᱣᱟᱭ ᱢᱟᱫᱷᱚᱯᱩᱨ ᱦᱚᱱᱚᱛ ᱨᱮ ᱢᱤᱫ ᱥᱚᱦᱚᱨ ᱟᱨ ᱱᱚᱜᱚᱨ ᱯᱚᱨᱤᱥᱚᱫᱽ ᱠᱟᱱᱟ ᱾ ᱱᱚᱣᱟ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱥᱟᱣᱟᱭ ᱢᱟᱫᱷᱚᱯᱩᱨ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱥᱟᱣᱟᱭ ᱢᱟᱫᱷᱚᱯᱩᱨ ᱦᱚᱱᱚᱛ ᱵᱷᱚᱨᱚᱛᱯᱩᱨ ᱠᱷᱚᱸᱰ ᱨᱮ ᱦᱤᱡᱩᱜᱼᱟ ᱾ ᱥᱟᱣᱟᱭ ᱢᱟᱫᱷᱚᱯᱩᱨ ᱥᱩᱨ ᱨᱚᱱᱛᱷᱚᱢᱵᱷᱚᱨ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱢᱮᱱᱟᱜᱼᱟ ᱱᱚᱣᱟ ᱨᱮᱞᱣᱮ ᱥᱴᱮᱥᱚᱱ ᱟᱨ ᱭᱩᱱᱮᱥᱠᱚ ᱡᱮᱜᱮᱫ ᱦᱮᱨᱤᱴᱮᱡᱽ ᱛᱷᱟᱱ ᱨᱚᱱᱛᱷᱚᱢᱵᱚᱨ ᱠᱤᱞᱟ ᱠᱷᱚᱱ ᱗ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾ ᱥᱟᱣᱟᱭ ᱢᱟᱫᱷᱚᱯᱩᱨ ᱨᱮ ᱛᱨᱤᱱᱮᱛᱨᱟ ᱜᱚᱱᱮᱥ ᱢᱚᱱᱫᱤᱨ ᱢᱮᱱᱟᱜᱼᱟ ᱾ ᱜᱣᱟᱞ ᱫᱚ ᱥᱚᱦᱚᱨ ᱨᱮᱱᱟᱜ ᱜᱚᱴᱟ ᱯᱟᱥᱛᱟ ᱔᱐ ᱠᱤᱞᱚᱢᱤᱴᱚᱨ ᱴᱚᱴᱷᱟ ᱨᱮ ᱚᱢᱚᱱᱚᱜᱼᱟ ᱾
ᱴᱷᱟᱶ
ᱥᱟᱣᱟᱭ ᱢᱟᱫᱷᱚᱯᱩᱨ ᱮᱛᱚᱢ ᱥᱟᱢᱟᱝ ᱨᱟᱡᱚᱥᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱠᱚᱢᱞᱮᱠᱥ ᱚᱛᱱᱚᱜ ᱨᱮᱱᱟᱜ ᱢᱤᱫ ᱴᱚᱴᱷᱟ ᱨᱮ ᱵᱤᱸᱫᱷᱭᱟᱱ ᱯᱟᱴᱷᱟᱨ ᱨᱮᱱᱟᱜ ᱠᱚᱧᱮ ᱥᱤᱢᱟᱹ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱥᱚᱦᱚᱨ ᱡᱚᱭᱯᱩᱨ ᱠᱷᱚᱱ ᱑᱒᱑ ᱠᱤᱞᱚᱢᱤᱴᱚᱨ (᱗᱕ ᱢᱤᱞ) ᱮᱛᱚᱢᱼᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾ ᱥᱚᱦᱚᱨ ᱨᱮᱱᱟᱜ ᱠᱚᱧᱮ ᱨᱮ ᱵᱟᱱᱟᱥ ᱜᱟᱰᱟ ᱢᱮᱱᱟᱜᱼᱟ ᱾ ᱥᱟᱢᱟᱝ ᱨᱮ, ᱯᱟᱨᱵᱚᱛᱤ ᱜᱟᱰᱟ ᱯᱟᱨᱚᱢ, ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱢᱟᱨᱟᱝ ᱠᱩᱱᱚ ᱵᱤᱨᱡᱤᱭᱟᱹᱞᱤ ᱨᱟᱠᱷᱟᱵᱤᱨ ᱢᱮᱱᱟᱜᱼᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱥᱟᱣᱟᱭ ᱢᱟᱫᱷᱚᱯᱩᱨ ᱨᱤᱱ ᱦᱚᱲ ᱮᱞ ᱑᱒᱑, ᱑᱐᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱛᱤᱨᱞᱟᱹ ᱟᱜ ᱮᱞ ᱔᱗ ᱥᱟᱭᱠᱚᱲᱟ ᱛᱟᱦᱮᱸ ᱠᱟᱱᱟ ᱟᱨ ᱠᱚᱲᱟ ᱟᱜ ᱮᱞ ᱕᱓ ᱥᱟᱭᱠᱚᱲᱟ ᱛᱟᱦᱮᱸ ᱠᱟᱱᱟ ᱾ ᱥᱟᱣᱟᱭ ᱢᱟᱫᱷᱚᱯᱩᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱗᱙.᱐᱔ ᱥᱟᱭᱠᱚᱲᱟ ᱢᱮᱱᱟᱜᱼᱟ ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱫᱚᱨ ᱗᱔.᱐᱔% ᱠᱷᱚᱱ ᱰᱮᱦᱮᱨ ᱜᱮᱭᱟ ᱾ ᱛᱤᱨᱞᱟᱹ ᱟᱜ ᱥᱮᱪᱮᱫ (᱖᱗.᱙᱘ ᱥᱟᱭᱠᱚᱲᱟ) ᱠᱚᱲᱟ ᱟᱜ ᱥᱮᱪᱮᱫ ᱫᱚᱨ (᱙᱐.᱐᱙ ᱥᱟᱭᱠᱚᱲᱟ) ᱠᱷᱚᱱ ᱠᱚᱢ ᱜᱮᱭᱟ ᱾ ᱥᱟᱣᱟᱭ ᱢᱟᱫᱷᱚᱯᱩᱨ ᱨᱮ, ᱑᱒. ᱘᱙ ᱥᱟᱭᱠᱚᱲᱟ ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾ ᱥᱟᱣᱟᱭ ᱢᱟᱫᱷᱚᱯᱩᱨ ᱨᱮ ᱡᱟᱴ, ᱟᱦᱤᱨ, ᱜᱩᱨᱡᱟᱨ ᱟᱨ ᱢᱤᱬᱟ ᱦᱚᱲ ᱮᱞ ᱥᱮᱞᱮᱫ ᱢᱮᱱᱟᱜ ᱠᱚᱣᱟ ᱾
ᱩᱰᱟᱹᱱ
ᱥᱟᱣᱟᱭ ᱢᱟᱫᱷᱚᱯᱩᱨ ᱨᱮ ᱢᱤᱫ ᱩᱰᱟᱹᱱ ᱯᱟᱴᱴᱤ ᱢᱮᱱᱟᱜᱼᱟ ᱚᱠᱟ ᱯᱨᱟᱵᱷᱮᱴ ᱡᱮᱴᱥ ᱟᱨ ᱥᱩᱯᱨᱤᱢ ᱮᱭᱟᱨᱞᱟᱭᱤᱸᱥ ᱞᱟᱹᱜᱤᱫ ᱛᱮ ᱠᱟᱹᱢᱤ ᱠᱟᱱᱟ ᱟᱨ ᱱᱚᱣᱟ ᱑᱑ ᱟᱯᱨᱤᱞ ᱒᱐᱑᱘ ᱠᱷᱚᱱ ᱥᱟᱣᱟᱭ ᱢᱟᱫᱷᱚᱯᱩᱨ ᱟᱨ ᱫᱤᱞᱞᱤ ᱨᱟᱞᱟ ᱱᱤᱭᱟᱹᱢ ᱞᱮᱠᱟᱛᱮ ᱩᱰᱟᱹᱜ ᱪᱟᱪᱞᱟᱣ ᱮᱦᱚᱵ ᱟᱠᱟᱱᱟ ᱾ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱹᱦᱤ ᱡᱚᱭᱯᱩᱨ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱑᱓᱒ ᱠᱤᱞᱚᱢᱤᱴᱚᱨ (᱘᱒ ᱢᱤᱞ) ᱥᱟᱸᱜᱤᱧᱟ ᱾
ᱨᱮᱞ
ᱥᱟᱣᱟᱭ ᱢᱟᱫᱷᱚᱯᱩᱨ ᱡᱚᱸᱠᱥᱚᱱ ᱫᱤᱞᱞᱤ ᱠᱷᱚᱱ ᱢᱩᱢᱵᱟᱭ ᱴᱨᱟᱸᱠ ᱰᱟᱦᱟᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱥᱚᱦᱚᱨ ᱡᱚᱭᱯᱩᱨ ᱼ ᱤᱱᱫᱚᱨ ᱥᱩᱯᱟᱨᱼᱯᱷᱟᱥᱴ, ᱫᱟᱭᱚᱫᱟᱭ ᱮᱠᱥᱯᱨᱮᱥ (ᱟᱡᱽᱢᱮᱨ ᱼ ᱡᱟᱵᱟᱞᱯᱩᱨ ᱮᱠᱥᱯᱨᱮᱥ), ᱡᱚᱫᱷᱯᱩᱨ ᱼ ᱤᱱᱫᱚᱨ ᱤᱱᱴᱟᱨᱥᱤᱴᱤ, ᱦᱟᱡᱽᱨᱟᱛ ᱱᱤᱡᱟᱢᱩᱫᱫᱤᱱ ᱼ ᱤᱱᱫᱚᱨ ᱮᱠᱥᱯᱨᱮᱥ, ᱢᱚᱨᱩᱥᱟᱜᱚᱮ ᱮᱠᱥᱯᱨᱮᱥ (ᱟᱡᱽᱢᱮᱨ ᱼ ᱮᱨᱱᱟᱠᱩᱞᱟᱢ ᱮᱠᱥᱯᱨᱮᱥ / ᱮᱨᱱᱟᱠᱩᱞᱟᱢ ᱮᱠᱥᱯᱨᱮᱥ), ᱡᱚᱭᱯᱩᱨ ᱥᱟᱶᱛᱮ ᱟᱹᱰᱤ ᱜᱟᱱ ᱴᱨᱮᱱ ᱮ ᱛᱤᱸᱜᱩᱭᱟ ᱾ ᱼ ᱢᱮᱭᱥᱩᱨ ᱮᱠᱥᱯᱨᱮᱥ, ᱡᱚᱭᱯᱩᱨ ᱼ ᱪᱮᱱᱱᱟᱭ ᱮᱠᱥᱯᱨᱮᱥ, ᱡᱚᱭᱯᱩᱨ ᱼ ᱠᱚᱭᱟᱢᱵᱟᱴᱩᱨ ᱮᱠᱥᱯᱨᱮᱥ, ᱡᱚᱫᱷᱯᱩᱨ ᱼ ᱯᱩᱨᱤ ᱮᱠᱥᱯᱨᱮᱥ, ᱡᱚᱫᱷᱯᱩᱨ ᱼ ᱵᱷᱚᱯᱟᱲ ᱮᱠᱥᱯᱨᱮᱥ, ᱡᱚᱫᱷᱯᱩᱨ ᱼ ᱤᱱᱫᱚᱨ ᱤᱱᱴᱟᱨᱥᱤᱴᱤ, ᱟᱨ ᱚᱜᱚᱥᱴ ᱠᱨᱟᱱᱛᱤ ᱨᱟᱡᱽᱫᱷᱟᱱᱤ ᱮᱠᱥᱯᱨᱮᱥ ᱾
ᱡᱩᱞᱥ ᱡᱳᱨᱰᱟᱱ
ᱡᱳᱨᱰᱟᱱ ᱢᱤᱫᱴᱟᱝ ᱵᱷᱤᱰᱤᱣ ᱥᱴᱳᱨ ᱨᱮᱱ ᱠᱟᱨᱱᱤ ᱞᱮᱠᱟᱛᱮ ᱦᱚᱲ ᱟᱱ ᱪᱚᱞᱚᱛ ᱪᱤᱛᱟᱹᱨ ᱵᱤᱨᱤᱫ ᱨᱮᱭ ᱥᱮᱞᱮᱫ ᱞᱮᱱᱟ ᱾ ᱥᱮᱞᱥ ᱨᱮ ᱠᱟᱹᱢᱤ ᱚᱠᱛᱚ ᱩᱱᱤ ᱫᱚ ᱢᱚᱰᱮᱞ ᱠᱚ ᱵᱟᱦᱟᱞ ᱞᱮᱫᱟ ᱟᱨ ᱚᱵᱷᱟᱵᱤᱠ ᱪᱤᱛᱟᱹᱨ ᱵᱮᱱᱟᱣ ᱮ ᱮᱛᱚᱦᱚᱵ ᱞᱮᱫᱟ ᱾ ᱒᱐᱐᱖ ᱥᱟᱹᱦᱤᱛ ᱨᱮ ᱩᱱᱤ ᱟᱡᱟᱜ ᱵᱮᱱᱟᱣ ᱟᱨ ᱦᱟᱹᱴᱤᱧ ᱥᱮᱢᱞᱮᱫ ᱡᱩᱞᱥ ᱡᱳᱨᱰᱚᱱ ᱵᱷᱤᱰᱤᱣ ᱮ ᱮᱛᱚᱦᱚᱵ ᱞᱮᱫᱟ ᱾ ᱡᱟᱨᱰᱟᱱ ᱮᱵᱷᱤ ᱮᱱ ᱟᱨ ᱮᱠᱥ ᱟᱨ ᱥᱤ ᱳ ᱦᱚᱞ ᱚᱯᱷ ᱯᱷᱟᱢ ᱨᱮ ᱥᱮᱞᱮᱫ ᱦᱩᱭ ᱟᱠᱟᱱᱟ ᱾
ᱯᱳᱭᱞᱳ ᱡᱤᱭᱚᱱ ᱾
ᱡᱳᱨᱰᱟᱱᱟ ᱦᱟᱨᱤᱥᱵᱟᱨᱜᱼᱯᱮᱹᱱᱥᱤᱞᱵᱷᱟᱱᱤᱭᱟ ᱨᱮ ᱡᱟᱱᱟᱢ ᱞᱮᱱᱟ ᱾ ᱢᱤᱫᱴᱟᱝ ᱥᱩᱢᱩᱝ ᱜᱤᱫᱽᱨᱟᱹ, ᱦᱟᱨᱥᱮ ᱨᱮ ᱟᱡ ᱟᱭᱳ ᱫᱟᱨᱟᱭ ᱛᱮ ᱩᱱᱤ ᱫᱚ ᱡᱟᱱᱟᱢ ᱞᱮᱱᱟ , ᱩᱱᱤ ᱫᱚ ᱟᱡ ᱵᱟᱵᱟ ᱥᱟᱶ ᱵᱟᱝ ᱮ ᱧᱮᱞ ᱞᱮᱱᱟ ᱾ ᱜᱤᱫᱽᱨᱟᱹ ᱚᱠᱛᱚ ᱨᱮ ᱡᱳᱨᱰᱚᱱ ᱢᱤᱫᱴᱟᱝ ᱮᱢᱩᱡᱢᱮᱱᱴ ᱯᱟᱨᱠ ᱨᱮ , ᱢᱤᱫᱴᱟᱝ ᱮᱥᱠᱮᱴᱵᱳᱨᱰ ᱥᱚᱯ ᱨᱮ , ᱢᱤᱫᱴᱟᱝ ᱛᱚᱛᱮᱹᱞᱤᱭᱟᱱ ᱨᱮᱥᱴᱳᱨᱮᱱᱴ ᱨᱮ , ᱢᱤᱫᱴᱟᱝ ᱯᱮᱡᱡᱟ ᱡᱳᱭᱮᱱᱴ ᱟᱨ ᱢᱤᱫᱴᱟᱝ ᱥᱵᱟᱣᱮ ᱨᱮᱥᱴᱳᱨᱮ ᱠᱟᱹᱢᱤ ᱞᱮᱫᱟᱭ ᱾ ᱩᱱᱤ ᱦᱟᱨᱥᱮ ᱦᱟᱭᱥᱠᱩᱞ ᱨᱮᱭ ᱯᱟᱲᱦᱟᱣ ᱞᱮᱱᱟ , ᱡᱟᱦᱟᱸᱨᱮ ᱩᱱᱤ ᱫᱚ ᱯᱳᱱ ᱥᱮᱨᱢᱟ ᱜᱮ ᱠᱩᱥᱛᱤ ᱫᱚᱞ ᱨᱮ ᱢᱤᱫᱴᱟᱝ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱴᱷᱟᱶᱮ ᱫᱚᱦᱚ ᱞᱮᱫᱟ ᱾
ᱯᱨᱱᱳᱯᱷᱮᱨᱟ ᱨᱮ ᱟᱭᱟᱜ ᱯᱳᱭᱞᱳ ᱩᱫᱩᱜ ᱥᱚᱫᱚᱨ ᱠᱚ ᱢᱩᱫᱽᱨᱮ ᱢᱤᱫᱴᱟᱝ ᱛᱟᱸᱦᱮ ᱠᱟᱱᱟ ᱟᱡ ᱵᱟᱵᱟ ᱟᱜ 8 ᱮᱢ ᱮᱢ ᱯᱷᱤᱞᱢ ᱨᱮ ᱵᱤᱪᱷᱱᱟᱹᱣ ᱟᱱᱟᱜ ᱪᱚᱞᱚᱛᱪᱤᱛᱟᱹᱨ ᱨᱮᱭᱟᱜ ᱥᱟᱧᱪᱟᱣ ᱾
ᱢᱟᱦᱟ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱢᱤᱫ ᱥᱮᱢᱮᱥᱴᱟᱨ ᱵᱤᱰᱟᱹᱣ ᱛᱟᱭᱚᱢ ᱡᱳᱨᱰᱚᱱ ᱯᱩᱨᱟᱹ ᱚᱠᱛᱚ ᱠᱟᱹᱢᱤ ᱞᱟᱹᱜᱤᱫ ᱮ ᱰᱨᱚᱯ ᱠᱮᱫᱟ ᱾ ᱩᱱᱤ ᱫᱚ ᱢᱤᱫᱴᱟᱝ ᱮᱰᱮᱹᱞᱴ ᱵᱷᱤᱰᱤᱣ ᱥᱴᱳᱨ ᱨᱮ ᱠᱟᱨᱱᱤ ᱞᱮᱠᱟᱛᱮ ᱠᱟᱹᱢᱤ ᱮᱦᱚᱵ ᱞᱮᱫᱟᱭ, ᱩᱱᱤ ᱫᱚ ᱢᱤᱫ ᱦᱚᱲ ᱠᱤᱨᱤᱧᱤᱭᱟᱹ ᱞᱮᱠᱟᱛᱮ ᱠᱚ ᱧᱮᱞ ᱞᱮᱫᱟ ᱾
ᱠᱟᱹᱢᱤᱡᱤᱭᱟᱨ ᱾
ᱡᱳᱨᱰᱟᱱᱟᱱᱟᱜ ᱪᱚᱞᱚᱛ ᱪᱤᱛᱟᱹᱨ ᱵᱤᱨᱤᱫ ᱨᱮ ᱯᱳᱭᱞᱳ ᱢᱟᱨᱟᱝ ᱵᱨᱮᱠ ᱠᱚ ᱢᱩᱫᱽᱨᱮ ᱢᱤᱫᱴᱟᱝ ᱛᱟᱦᱮᱸᱠᱟᱱᱟ ᱤᱱᱴᱟᱨᱱᱮᱥᱱᱮᱞ ᱵᱷᱤᱰᱤᱣ ᱰᱤᱥᱴᱨᱤᱵᱩᱴᱟᱨᱥ (ᱟᱭᱹᱵᱷᱤᱰᱤ) ᱨᱮᱱ ᱢᱟᱹᱞᱤᱠ ᱯᱷᱮᱨᱝᱠ ᱠᱟᱭ ᱥᱟᱶ ᱧᱮᱞ ᱾ ᱠᱟᱭ ᱯᱳᱭᱞᱳ ᱨᱮ ᱡᱳᱨᱰᱟᱱᱟ ᱫᱚ ᱥᱤᱞᱚᱥ ᱞᱟᱹᱜᱤᱫ ᱮ ᱵᱟᱦᱟᱞ ᱞᱮᱫᱮᱭᱟ ᱟᱨ ᱚᱱᱟ ᱛᱟᱭᱚᱢ ᱩᱱᱤ ᱟᱭᱟᱜ ᱛᱷᱟᱯᱚᱱ ᱟᱠᱟᱱ ᱯᱮᱞᱮᱡᱟᱨ ᱟᱨ ᱨᱳᱡᱽᱵᱟᱫ ᱞᱮᱵᱮᱞ ᱨᱮᱭᱟᱜ ᱞᱟᱛᱟᱨ ᱨᱮ ᱪᱚᱞᱚᱛᱪᱤᱛᱟᱹᱨ ᱥᱩᱴᱤᱭᱩᱴ ᱠᱚᱨᱟᱣ ᱨᱮᱭᱟᱜ ᱫᱟᱣ ᱮ ᱮᱢ ᱞᱮᱫᱟ ᱾ left|thumb|210x210px|ᱮᱠᱥᱡᱳᱴᱤᱠᱟ ᱢᱚᱭᱟᱢᱤ ᱒᱐᱑᱑ ᱨᱮ ᱡᱳᱨᱰᱟᱱᱟ ᱑᱙᱙᱘ ᱨᱮ, ᱡᱚᱨᱰᱟᱱ ᱟᱡᱟᱜ ᱠᱮᱨᱤᱭᱚᱨ ᱨᱮᱱᱟᱜ ᱯᱩᱭᱞᱩ ᱯᱷᱩᱞ ᱯᱷᱤᱞᱢ ᱯᱞᱮᱥᱚᱨ ᱯᱨᱚᱰᱚᱠᱥᱟᱱ ᱞᱟᱹᱜᱤᱫ ᱛᱮ ᱰᱟᱭᱨᱮᱠᱴᱨᱤ ᱠᱮᱫᱼᱟᱭ, ᱡᱟᱦᱟᱸ ᱫᱚ ᱞᱟᱭᱤᱵᱷ ᱵᱮᱭᱴ (Live Bait) ᱮ ᱵᱮᱵᱽᱦᱟᱨ ᱠᱮᱫᱼᱟ ᱾ ᱡᱮᱜᱮᱛ ᱪᱟᱢᱯᱤᱭᱟᱱᱥᱤᱯ ᱨᱮᱥᱴᱤᱞᱤᱝ (WCW) ᱨᱮ ᱢᱤᱫ ᱯᱨᱳ ᱨᱮᱥᱴᱤᱞᱤᱝ ᱠᱟᱹᱢᱤᱭᱟᱹ ᱠᱩᱲᱤ ᱛᱟᱦᱮᱸ ᱠᱟᱱ ᱠᱷᱟᱹᱛᱤᱨ ᱩᱱᱤ ᱫᱚ ᱡᱮᱜᱮᱛ ᱨᱮᱥᱴᱤᱞᱤᱝ ᱨᱮᱱ ᱢᱤᱫᱴᱮᱱ ᱠᱩᱲᱤ ᱠᱟᱱᱟᱭ᱾ ᱡᱳᱨᱰᱟᱱᱟ ' ᱞᱤᱵᱷ ᱵᱳᱭᱛ ' ᱪᱷᱟᱹᱲ ᱢᱟᱲᱟᱝ ᱨᱮ ᱟᱭᱢᱟ ᱢᱤᱫ ᱵᱟᱨ ᱪᱤᱛᱟᱹᱨ ᱟᱹᱠᱷᱨᱤᱧ ᱞᱮᱫᱟᱭ ᱟᱨ ᱯᱳᱭᱞᱳ ᱨᱮ ᱳᱰᱤᱥᱤ ᱜᱨᱩᱯ ᱟᱨ ᱮᱞᱤᱜᱮᱱᱴ ᱮᱱᱡᱮᱞ ᱴᱷᱮᱱ ᱮ ᱟᱹᱠᱷᱨᱤᱧ ᱞᱮᱫᱟ ᱾ ᱵᱟᱨ ᱥᱮᱨᱢᱟ ᱚᱠᱛᱚ ᱨᱮ ᱩᱱᱤ ᱫᱚ ᱯᱮᱞᱮᱡᱟᱨ ᱟᱨ ᱨᱳᱡᱽᱵᱟᱫ ᱞᱟᱹᱜᱤᱫ ᱕᱐ ᱜᱚᱴᱟᱝ ᱠᱷᱚᱱ ᱦᱚᱸ ᱡᱟᱹᱥᱛᱤ ᱵᱷᱤᱰᱤᱣ ᱮ ᱵᱮᱱᱟᱣ ᱞᱮᱫᱟ ᱾
1999 ᱥᱟᱹᱦᱤᱛ ᱨᱮ ᱯᱩᱨᱵᱚ ᱩᱯᱚᱠᱛᱚ ᱨᱮ ᱪᱚᱞᱚᱛᱪᱤᱛᱟᱹᱨ ᱵᱮᱱᱟᱣ ᱨᱮ ᱟᱱᱟᱴ ᱧᱮᱞ ᱠᱟᱛᱮ ᱡᱳᱨᱰᱟᱱᱟ ᱞᱟᱥ ᱮᱱᱡᱮᱞᱥ ᱨᱮᱭ ᱥᱮᱱ ᱞᱮᱱᱟ ᱾ ᱟᱭᱟᱜ ᱯᱳᱭᱞᱳ ᱵᱟᱨ ᱪᱟᱸᱫᱚ ᱢᱤᱫᱴᱟᱝ ᱮᱠᱳᱱᱳ ᱞᱚᱡ ᱨᱮ ᱛᱟᱦᱮᱸᱱ ᱚᱠᱛᱚ ᱩᱱᱤ ᱫᱚᱭ ᱛᱟᱦᱮᱱ ᱾ ᱵᱷᱤᱵᱤᱰ ᱮᱱᱴᱟᱨᱴᱮᱱᱢᱮᱱᱴ ᱟᱨ ᱮᱞᱤᱜᱮᱱᱴ ᱮᱱᱡᱮᱞ ᱨᱮ ᱠᱟᱹᱢᱤ ᱵᱟᱝ ᱦᱩᱭ ᱞᱮᱱ ᱛᱟᱭᱚᱢ ᱩᱱᱤ ᱫᱚ ᱟᱡᱟᱜ ᱮᱯᱟᱨᱴᱢᱮᱱᱴ ᱠᱷᱚᱱ ᱟᱨᱦᱚᱸ ᱢᱤᱫᱴᱟᱝ ᱯᱷᱤᱠᱥ ᱢᱮᱥᱤᱱ ᱛᱮ ᱟᱭᱹᱵᱷᱤᱰᱤ ᱞᱟᱹᱜᱤᱫ ᱠᱟᱹᱢᱤ ᱮᱦᱚᱵ ᱠᱮᱫᱟ ᱾
ᱡᱳᱨᱰᱟᱱ 1999ᱼ2002 ᱥᱟᱹᱦᱤᱛ ᱨᱮ ᱟᱭᱵᱷᱤᱰᱤ ᱨᱳᱡᱽᱵᱟᱫ ᱞᱟᱭᱤᱱ ᱫᱚ ᱫᱚᱲᱦᱟ ᱡᱳᱨ ᱮᱢ ᱨᱮ ᱜᱚᱲᱚ ᱞᱮᱫᱮᱭᱟ ᱾ ' ᱵᱟᱴᱚᱢ ᱯᱷᱤᱰᱟᱨᱥ ' (1ᱼ4ᱼ09) ' ᱰᱤᱯ ᱪᱤᱠᱥ ' (6ᱼ7ᱼ5) ' ᱚᱱᱚᱞ ᱥᱞᱚᱴᱥ ᱟᱨ ᱥᱩᱴᱤᱭᱟᱨᱴᱥ ' (4ᱼ5ᱼ1) ᱟᱨ ' ᱦᱮᱵᱷᱤ ᱢᱮᱴᱟᱞ ' (1 - 2) ᱞᱮᱠᱟᱱ ᱧᱩᱛᱩᱢᱟᱱ ᱪᱤᱛᱟᱹᱨ ᱥᱟᱯᱲᱟᱣ ᱟᱨ ᱟᱹᱠᱷᱨᱤᱧ ᱨᱮ ᱜᱚᱲᱚ ᱞᱮᱫᱮᱭᱟᱭ ᱾ ᱡᱳᱨᱰᱟᱱ 2002 ᱥᱟᱹᱦᱤᱛ ᱨᱮ ᱦᱮᱵᱷᱤ ᱢᱮᱴᱟᱞ ᱞᱟᱹᱜᱤᱫ ᱟᱭᱟᱜ ᱠᱟᱹᱢᱤ ᱡᱤᱭᱚᱱ ᱨᱮᱱᱟᱜ ᱯᱳᱭᱞᱳ ᱮᱹᱵᱷᱤ ᱮᱱ ᱥᱤᱨᱯᱟᱹᱭ ᱦᱟᱢᱮᱴ ᱞᱮᱫᱟ ᱡᱟᱦᱟᱸ ᱫᱚ ᱥᱚᱨᱮᱥ ᱚᱱᱚᱞᱼᱛᱷᱮᱢ ᱨᱮᱞᱤᱡ ᱞᱮᱠᱟᱛᱮ ᱢᱟᱹᱱᱮ ᱧᱟᱢ ᱞᱮᱫᱟ ᱾
ᱡᱳᱨᱰᱟᱱ ᱒᱐᱐᱑ ᱥᱟᱹᱦᱤᱛ ᱨᱮ ᱡᱚᱱ ᱥᱴᱟᱜᱞᱤᱭᱟᱱᱳ ᱟᱜ ᱥᱴᱩᱫᱤᱭᱳ ᱤᱵᱷᱤᱞ ᱮᱱᱡᱮᱞ ᱥᱟᱶᱛᱮ ᱢᱤᱫᱴᱟᱝ ᱰᱤᱵᱷᱤᱰᱤ ᱰᱤᱥᱴᱨᱤᱵᱤᱭᱩᱱ ᱪᱩᱠᱛᱤ ᱞᱮᱫᱟᱭ, ᱡᱟᱸᱦᱟ ᱫᱚ ᱟᱭᱟᱜ ᱯᱳᱭᱞᱳ ᱥᱮᱨᱢᱟ ᱨᱮ ᱩᱱᱠᱩ ᱨᱮᱱ ᱡᱚᱛᱚ ᱠᱷᱚᱱ ᱰᱷᱮᱨ ᱟᱹᱠᱷᱨᱤᱧᱚᱜ ᱠᱟᱱ ᱥᱟᱯᱲᱟᱣᱤᱡ ᱮ ᱵᱮᱱᱟᱣ ᱞᱮᱱᱟ ᱾ ᱮᱵᱷᱤᱞ ᱮᱱᱡᱮᱞ ᱥᱟᱶ ᱠᱟᱹᱢᱤ ᱚᱠᱛᱚ ᱩᱱᱤ ᱫᱚ ᱮᱥ ᱳᱣᱟᱨᱥᱤᱯ ᱯᱷᱞᱮᱥ ᱦᱟᱱᱴᱟᱨ ᱟᱨ ᱯᱷᱤᱰᱤᱝ ᱯᱷᱮᱨᱮᱱᱡᱤ ᱞᱮᱠᱟᱱ ᱪᱤᱱᱦᱟᱹ ᱨᱮᱭᱟᱜ ᱧᱩᱛᱩᱢ ᱮ ᱮᱛᱚᱦᱚᱵ ᱞᱮᱫᱟ ᱡᱟᱦᱟᱸ ᱯᱮᱭᱟ ᱜᱮ ᱮᱵᱷᱤ ᱮᱱ ᱥᱤᱨᱯᱟᱹ ᱦᱟᱢᱮᱴᱟᱱ ᱥᱤᱨᱤᱡᱽ ᱨᱮ ᱵᱮᱱᱟᱣ ᱞᱮᱱᱟ ᱾ 2006 ᱥᱟᱹᱦᱤᱛᱨᱮ ᱡᱳᱨᱰᱟᱱᱟ ᱡᱚᱠᱷᱚᱱ ᱤᱵᱷᱤᱞ ᱮᱱᱡᱮᱞ ᱮ ᱟᱲᱟᱜ ᱠᱮᱫᱟ ᱩᱱ ᱚᱠᱛᱚ ᱩᱱᱤ ᱫᱚ ᱩᱱᱠᱩᱨᱮᱱ ᱡᱚᱛᱚᱠᱷᱚᱱ ᱰᱷᱮᱨ ᱟᱹᱠᱷᱨᱤᱧᱚᱜ ᱠᱟᱱ ᱥᱟᱯᱲᱟᱣᱤᱡ ᱮ ᱛᱟᱦᱮᱸᱠᱟᱱᱟ ᱾ ᱡᱳᱨᱰᱚᱱ ᱢᱮᱱ ᱞᱮᱫᱟᱭ " ᱤᱧ ᱤᱧᱟᱹᱜ ᱡᱚᱥ ᱥᱟᱢᱲᱟᱣ ᱞᱟᱹᱜᱤᱫ ᱤᱧᱟᱹᱜ ᱫᱩᱨᱤᱵᱽ ᱫᱚ ᱚᱠᱟ ᱥᱮᱫ ᱪᱟᱞᱟᱣ ᱟᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱮᱰᱟᱞᱴ ᱯᱟᱯᱟᱴᱤᱭᱟᱹ ᱠᱚᱣᱟᱜ ᱛᱟᱞᱠᱟ ᱛᱷᱚᱠ:ᱯᱚᱨᱱᱚᱜᱽᱨᱟᱯᱷᱤᱠ ᱯᱟᱯᱟᱴᱤᱭᱟᱹ ᱠᱚᱣᱟᱜ ᱛᱟᱞᱠᱟ ᱛᱷᱚᱠ:ᱟᱢᱨᱤᱠᱟᱱ ᱮᱰᱟᱞᱴ ᱯᱟᱯᱟᱴᱤᱭᱟᱹ ᱛᱷᱚᱠ:ᱟᱢᱨᱤᱠᱟᱱ ᱮᱰᱟᱞᱴ ᱯᱟᱯᱟᱴᱤᱭᱟᱹ ᱠᱚᱣᱟᱜ ᱛᱟᱞᱠᱟ
ᱪᱟᱫᱽ
ᱪᱟᱫᱽ (ᱟᱨᱚᱵᱤᱠ: تشاد‎, ᱯᱷᱨᱮᱸᱪ: Tchad), ᱥᱚᱨᱠᱟᱨᱤ ᱞᱮᱠᱟᱛᱮ ᱪᱟᱫᱽ ᱨᱮᱱᱟᱜ ᱟᱹᱯᱱᱟᱹᱛ (ᱟᱨᱚᱵᱤᱠ: جمهورية تْشَاد, ᱯᱷᱨᱮᱸᱪ: République du Tchad) ᱫᱚ ᱠᱚᱸᱭᱮ-ᱛᱟᱞᱢᱟ ᱟᱯᱷᱨᱤᱠᱟ ᱨᱮᱱᱟᱜ ᱢᱤᱫᱴᱮᱱ ᱚᱛᱼᱦᱟᱥᱟ ᱮᱥᱮᱫ ᱫᱤᱥᱚᱢ ᱠᱟᱱᱟ᱾ ᱫᱤᱥᱚᱢ ᱨᱮᱭᱟᱜ ᱠᱚᱸᱭᱮ ᱥᱮᱫ ᱞᱤᱵᱤᱭᱟ, ᱥᱟᱢᱟᱝ ᱥᱮᱫ ᱥᱩᱫᱟᱱ,ᱮᱛᱚᱢ ᱥᱮᱫ ᱛᱟᱞᱢᱟ ᱟᱯᱷᱨᱤᱠᱟᱱ ᱨᱮᱱᱟᱜ ᱟᱹᱯᱱᱟᱹᱛ, ᱮᱛᱚᱢᱼᱯᱟᱪᱮ ᱥᱮᱫ ᱠᱮᱢᱮᱨᱩᱱ ᱟᱨ ᱱᱟᱭᱡᱮᱨᱤᱭᱟ (ᱪᱟᱫᱽ ᱫᱟᱨᱦᱟ ᱨᱮ) ᱟᱨ ᱯᱟᱪᱮ ᱥᱮᱫ ᱱᱟᱭᱡᱟᱨ ᱫᱤᱥᱚᱢ ᱢᱮᱱᱟᱜᱼᱟ᱾ ᱪᱟᱫᱽ ᱫᱤᱥᱚᱢ ᱨᱮ ᱑.᱖ ᱠᱳᱴᱤ ᱦᱚᱲ ᱢᱮᱱᱟᱜ ᱠᱚᱣᱟ, ᱟᱨ ᱚᱱᱟ ᱢᱩᱸᱫᱽ ᱨᱮ ᱑᱖ ᱞᱟᱠᱷ ᱦᱚᱲ ᱜᱮ ᱫᱤᱥᱚᱢ ᱨᱮᱭᱟᱜ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱮᱱᱡᱟᱢᱮᱱᱟ ᱨᱮ ᱛᱟᱦᱮᱸᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱫᱤᱥᱚᱢ ᱛᱷᱚᱠ: ᱠᱚᱸᱭᱮ ᱟᱯᱷᱨᱤᱠᱟ ᱨᱮᱱᱟᱜ ᱫᱤᱥᱚᱢ ᱛᱷᱚᱠ: ᱥᱟᱦᱟᱨᱟ ᱨᱮᱱᱟᱜ ᱫᱤᱥᱚᱢ ᱛᱷᱚᱠ: ᱟᱯᱷᱨᱤᱠᱟ ᱨᱮᱱᱟᱜ ᱫᱤᱥᱚᱢ
ᱥᱚᱫᱽᱱᱤ ᱡᱷᱟᱨᱱᱟ
ᱡᱷᱟᱨᱱᱟ
ᱥᱟᱸᱠᱷ ᱜᱟᱰᱟ ᱨᱮ ᱖᱐ ᱠᱤᱞᱚᱢᱤᱴᱚᱨ (᱒᱐᱐ ᱯᱷᱤᱴ) ᱢᱤᱫ ᱤᱥᱠᱟᱨᱯᱤᱭᱚ ᱡᱷᱟᱨᱱᱟ ᱠᱟᱱᱟ ᱾ ᱱᱤᱭᱟᱹ ᱢᱤᱫ ᱵᱤᱧ ᱯᱨᱚᱠᱟᱨ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱟᱨ ᱱᱚᱣᱟ ᱢᱤᱫ ᱧᱩᱛᱩᱢᱟᱱ ᱯᱤᱠᱱᱚᱠ ᱛᱷᱟᱱ ᱠᱟᱱᱟ ᱾ ᱵᱤᱨ, ᱵᱩᱨᱩ ᱟᱨ ᱜᱟᱰᱟ ᱥᱟᱶᱛᱮ ᱱᱚᱣᱟ ᱦᱚᱭ ᱱᱟᱯᱟᱭ ᱢᱮᱱᱟᱜᱼᱟ ᱾
ᱱᱟᱜᱟᱢ
ᱢᱤᱫ ᱫᱷᱟᱣ, ᱥᱚᱫᱽᱱᱤ ᱡᱷᱟᱨᱱᱟ ᱨᱮ ᱮᱠᱴᱤᱵᱷ ᱦᱤᱨᱮ ᱠᱷᱟᱫᱟᱱ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱠᱷᱟᱫᱟᱱ ᱫᱚ ᱜᱮᱞ ᱛᱩᱨᱩᱭ ᱥᱟᱭ ᱥᱮᱨᱢᱟ ᱟᱨ ᱜᱮᱞ ᱮᱭᱟᱭ ᱥᱟᱭ ᱥᱮᱨᱢᱟ ᱨᱮ ᱟᱹᱰᱤ ᱜᱟᱱ ᱢᱟᱨᱟᱝ ᱢᱟᱨᱟᱝ ᱟᱜ ᱟᱨ ᱵᱟᱨᱤᱠ ᱫᱷᱩᱨᱤ ᱨᱮᱱᱟᱜ ᱛᱮᱭᱟᱨ ᱮᱱᱟ ᱾
ᱨᱮᱞ ᱛᱮ
ᱥᱩᱨ ᱨᱮᱱᱟᱜ ᱥᱚᱦᱚᱨ ᱱᱮᱛᱟᱨᱦᱟᱴ ᱨᱮ ᱨᱮᱞᱣᱮ ᱥᱴᱮᱥᱚᱱ ᱵᱟᱱᱩᱜᱼᱟ ᱾ ᱥᱩᱨ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱨᱟᱺᱪᱤ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱑᱑᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱾
ᱥᱚᱲᱚᱠ ᱛᱮ
ᱨᱟᱺᱪᱤ, ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱱᱮᱛᱟᱨᱦᱟᱴ ᱛᱟᱞᱟ ᱛᱮ ᱵᱟᱥ ᱥᱮᱵᱟ ᱢᱮᱱᱟᱜᱼᱟ ᱾ ᱱᱮᱛᱟᱨᱦᱟᱴ ᱠᱷᱚᱱ ᱥᱚᱫᱽᱱᱤ ᱡᱷᱟᱨᱱᱟ ᱓᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱡᱷᱟᱨᱱᱟ ᱠᱚ
ᱡᱚᱞᱰᱮᱜᱟ ᱵᱚᱱᱚᱛ
ᱡᱚᱞᱰᱮᱜᱟ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱥᱤᱢᱰᱮᱜᱟ ᱦᱚᱱᱚᱛ ᱨᱮᱱᱟᱜ ᱥᱤᱢᱰᱮᱜᱟ ᱥᱟᱵᱽ-ᱰᱤᱵᱤᱡᱚᱱ ᱨᱮ ᱢᱤᱫ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱱᱟᱜᱟᱢ
ᱜᱩᱢᱞᱟ ᱦᱚᱱᱚᱛ ᱫᱚ ᱑᱙᱘᱓ ᱥᱟᱞ ᱨᱮ ᱨᱟᱺᱪᱤ ᱦᱚᱱᱚᱛ ᱠᱷᱚᱱ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱓᱐ ᱮᱯᱨᱤᱞ ᱒᱐᱐᱑ ᱥᱟᱞ ᱫᱷᱟᱹᱨᱤᱡ, ᱥᱤᱢᱰᱮᱜᱟ ᱫᱚ ᱜᱩᱢᱞᱟ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱟᱵᱽ-ᱰᱤᱵᱤᱡᱚᱱ ᱛᱟᱦᱮᱸ ᱠᱟᱱᱟ ᱟᱨ ᱚᱱᱟ ᱦᱤᱞᱚᱜ ᱠᱷᱚᱱ ᱱᱚᱣᱟ ᱫᱚ ᱢᱤᱫᱴᱟᱹᱝ ᱵᱷᱮᱜᱟᱨ ᱦᱚᱱᱚᱛ ᱞᱮᱱ ᱛᱟᱦᱮᱸᱫ ᱾
ᱚᱛᱱᱚᱜ
ᱡᱚᱞᱰᱮᱜᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱔᱔᱑ ᱠᱤᱞᱚᱢᱤᱴᱚᱨ᱒ᱢᱮᱱᱟᱜᱼᱟ ᱾ ᱡᱚᱞᱰᱮᱜᱟ ᱯᱩᱞᱤᱥ ᱥᱴᱮᱥᱚᱱ ᱫᱚ ᱡᱚᱞᱰᱮᱜᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱡᱚᱞᱰᱮᱜᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱡᱚᱞᱰᱮᱜᱟ ᱨᱮ ᱢᱮᱱᱟᱜᱼᱟ ᱾
ᱡᱚᱞᱰᱮᱜᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱠᱚᱞᱮᱵᱤᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱵᱟᱱᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱳᱰᱤᱥᱟ ᱨᱮᱱᱟᱜ ᱥᱩᱱᱫᱚᱨᱜᱚᱲ ᱦᱚᱱᱚᱛ ᱨᱮ ᱱᱩᱣᱟᱜᱟᱶ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱮᱛᱚᱢ ᱨᱮ ᱵᱟᱸᱥᱡᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱛᱷᱮᱛᱷᱟᱭᱴᱟᱸᱜᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱡᱚᱞᱰᱮᱜᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱖᱔,᱒᱘᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱡᱚᱛᱚ ᱜᱮ ᱟᱹᱛᱩ ᱨᱮᱠᱚ ᱛᱟᱦᱮᱸᱱᱟ ᱾ ᱚᱸᱰᱮ ᱠᱷᱚᱱ ᱓᱒,᱑᱖᱗ (᱕᱐%) ᱠᱚᱲᱟ ᱟᱨ ᱓᱒,᱑᱑᱙ (᱕᱐%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱑᱐,᱕᱔᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱒,᱓᱑᱗ (᱓.᱖᱐%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱕᱓,᱓᱐᱙ (᱘᱒.᱙᱒%) ᱢᱮᱱᱟᱜ ᱠᱚᱣᱟ ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱡᱚᱞᱰᱮᱜᱟ ᱥᱟᱶᱛᱟ ᱩᱛᱷᱱᱟᱹᱣ ᱩᱛᱷᱱᱟᱹᱣ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱓᱔,᱘᱗᱕ ᱜᱚᱴᱟᱝ (᱖᱔.᱘᱙%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱠᱚᱲᱟ ᱫᱚ ᱑᱙,᱘᱐᱖ (᱗᱓.᱗᱑%) ᱟᱨ ᱛᱤᱨᱞᱟᱹ ᱫᱚ ᱑᱕,᱐᱖᱙ (᱕᱖.᱐᱗%) ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱗.᱖᱔% ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱤᱢᱰᱮᱜᱟ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱖᱗.᱕᱙% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱤᱠᱷᱱᱟᱹᱛ ᱫᱚ ᱖᱗.᱖᱓% ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱮ ᱒᱐᱑᱑ ᱥᱟᱞ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
ᱟᱭᱳ ᱟᱲᱟᱝ ᱦᱚᱛᱮᱛᱮ ᱦᱚᱲ ᱮᱞ ᱫᱚ ᱒᱐᱑᱑ ᱥᱟᱞ ᱞᱮᱠᱟᱛᱮ ᱡᱚᱞᱰᱮᱜᱟ ᱡᱚᱜᱚ-ᱦᱚᱱᱚᱛ ᱨᱮ, ᱢᱩᱱᱰᱟᱨᱤ ᱫᱚ ᱓᱖,᱒᱖᱔ ᱦᱚᱲᱟᱜ ᱟᱭᱳ ᱟᱲᱟᱝ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱓᱖.᱘᱙% ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱛᱟᱭᱚᱢ ᱦᱤᱱᱫᱤ ᱫᱚ (᱒᱓,᱘᱐᱗/᱓᱗.᱐᱔%) ᱠᱚ ᱛᱟᱦᱮᱸ ᱠᱟᱱᱟ, ᱠᱷᱟᱰᱤᱭᱟ ᱫᱚ (᱓,᱑᱙᱓/᱔.᱗᱙%), ᱩᱰᱤᱭᱟᱹ ᱫᱚ (᱔᱖᱘/᱐.᱗᱓%), ᱠᱩᱲᱩᱠᱷ ᱫᱚ (᱓᱓᱕/᱐.᱕᱒%), ᱟᱨ ᱟᱭᱳ ᱟᱲᱟᱝ ᱞᱮᱠᱟᱛᱮ ᱮᱴᱟᱜ ᱯᱟᱹᱨᱥᱤ ᱠᱚᱫᱚ (᱒᱐᱙/᱐.᱓᱓%) ᱾ ᱟᱭᱳ ᱟᱲᱟᱝ ᱞᱮᱠᱟᱛᱮ ᱦᱤᱱᱫᱤ ᱨᱤᱱ ᱦᱚᱲ ᱥᱟᱫᱽᱨᱤ/ᱥᱚᱫᱚᱱ ᱫᱚ ᱑᱘,᱑᱘᱔ ᱦᱚᱲ, ᱟᱭᱳ ᱟᱲᱟᱝ ᱞᱮᱠᱟᱛᱮ ᱱᱟᱜᱽᱯᱩᱨᱤ ᱠᱚᱫᱚ ᱔,᱘᱗᱗ ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱥᱮᱪᱮᱫ
ᱡᱚᱞᱰᱮᱜᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱕ ᱜᱚᱴᱟᱝ ᱟᱹᱛᱩ ᱨᱮ ᱯᱨᱤ-ᱯᱨᱟᱭᱢᱟᱨᱤ ᱤᱥᱠᱩᱞ, ᱕᱕ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱤᱥᱠᱩᱞ, ᱒᱗ ᱜᱚᱴᱟᱝ ᱟᱹᱛᱩ ᱨᱮ ᱛᱟᱱᱟᱞᱟ ᱟᱥᱲᱟ, ᱗ ᱜᱚᱴᱟᱝ ᱟᱹᱛᱩ ᱨᱮ ᱥᱮᱠᱚᱱᱰᱟᱨᱤ ᱤᱥᱠᱩᱞ, ᱯᱩᱱᱭᱟᱹ ᱟᱹᱛᱩ ᱨᱮᱫᱚ ᱥᱮᱪᱮᱫ ᱨᱮᱱᱟᱜ ᱥᱩᱵᱤᱫᱷᱟ ᱵᱟᱹᱱᱩᱜᱼᱟ ᱾ *ᱥᱤᱱᱤᱭᱟᱹᱨ ᱥᱮᱠᱚᱱᱰᱟᱨᱤ ᱤᱥᱠᱩᱞ ᱠᱚᱫᱚ ᱡᱷᱟᱨᱠᱷᱚᱸᱰ ᱨᱮ ᱤᱱᱴᱟᱨ ᱠᱚᱞᱮᱡᱽ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾
ᱦᱚᱲᱢᱚ ᱥᱟᱶᱟᱨ
ᱡᱚᱞᱰᱮᱜᱟ ᱨᱮ ᱥᱟᱶᱛᱟ ᱦᱚᱲᱢᱚ ᱥᱟᱶᱟᱨ ᱛᱟᱞᱢᱟ (ᱟᱥᱯᱟᱛᱟᱞ) ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱢᱰᱮᱜᱟ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱠᱟ.ᱱᱩᱱ
ᱠᱟ.ᱱᱩᱱ
ᱠᱟ.ᱱᱩᱱ ᱨᱮᱭᱟᱜ ᱥᱟᱥᱚᱱ (rule of law) ᱨᱮᱭᱟᱜ ᱢᱮᱱᱮᱛ ᱫᱚ ᱱᱚᱣᱟ ᱠᱟᱱᱟ, ᱠᱟ.ᱱᱩᱱ ᱫᱚ ᱡᱚᱛᱚ ᱠᱷᱚᱱ ᱪᱮᱛᱟᱱ ᱟᱨ ᱜᱚᱴᱟᱯᱟᱲᱟ ᱥᱚᱢᱟᱱ ᱜᱮᱭᱟ ᱾ ᱢᱮᱱ ᱞᱮᱠᱷᱟᱱ ᱠᱟ.ᱱᱩᱱ ᱞᱮᱠᱟ ᱛᱮᱫᱚ ᱡᱚᱛᱚ ᱦᱚᱲ ᱜᱮ ᱢᱤᱫ ᱞᱮᱠᱟ ᱵᱮᱵᱷᱟᱨ ᱦᱩᱭᱩᱜᱼᱟ ᱾
ᱩᱯᱨᱩᱢ
ᱠᱟ.ᱱᱩᱱ ᱥᱟᱥᱚᱱ ᱨᱮᱭᱟᱜ ᱯᱩᱭᱞᱩ ᱴᱷᱟ.ᱣᱠᱟ.ᱱ ᱫᱚ ᱱᱚᱣᱟ ᱠᱟᱱᱟ - ᱠᱟ.ᱱᱩᱱ ᱥᱟᱢᱟᱝ ᱨᱮᱫᱚ ᱡᱚᱛᱚ ᱦᱚᱲ ᱜᱮ ᱢᱤᱫ ᱞᱮᱠᱟ ᱾ ᱵᱷᱟᱨᱚᱛ ᱨᱮ ᱱᱚᱣᱟ ᱫᱚ ᱚᱱᱟ ᱢᱮᱱᱮᱛ ᱞᱮᱠᱟ ᱛᱮᱭ ᱟᱯᱱᱟᱨᱟ, ᱡᱟᱦᱟᱸ ᱨᱮ ᱱᱚᱣᱟ ᱫᱚ ᱤᱸᱜᱽᱞᱤᱥ ᱟᱢᱮᱨᱤᱠᱤᱭᱟ. ᱠᱟ.ᱱᱩᱱ ᱨᱮ ᱟᱯᱱᱟᱨ ᱦᱩᱭ ᱟᱠᱟᱱᱟ ᱾ ᱵᱷᱟᱨᱚᱛᱤᱭᱟ. ᱴᱷᱟ.ᱣᱠᱟ. ᱟ.ᱱᱟ.ᱨᱤ ᱨᱮ ᱱᱚᱣᱟ ᱵᱤᱠᱱᱟ.ᱣ ᱟᱠᱟᱱᱟ ᱫᱚ ᱡᱚᱛᱚ ᱱᱟᱜᱟᱨᱤᱭᱟ. ᱠᱚ ᱞᱟ.ᱜᱤᱫ ᱜᱮ ᱢᱤᱫᱴᱟ.ᱝ ᱠᱟ.ᱱᱩᱱ ᱜᱮ ᱛᱟᱦᱮᱸᱱᱟ ᱡᱟᱦᱟᱸ ᱫᱚ ᱢᱤᱫ ᱞᱮᱠᱟ ᱜᱮ ᱞᱟᱜᱩ ᱛᱟᱦᱮᱸᱱᱟ ᱾
ᱠᱟ.ᱱᱩᱱ ᱨᱮ ᱯᱷᱚᱨᱚᱠ
ᱡᱟᱱᱟᱢ, ᱡᱟ.ᱛᱤ ᱟᱨ ᱞᱮᱠᱟᱱ ᱞᱮᱠᱟᱱ ᱮᱛᱮᱫ ᱠᱷᱟ.ᱛᱤᱨ ᱚᱠᱚᱭ ᱦᱚᱸ ᱵᱷᱮᱜᱟᱨ ᱥᱚᱨᱮᱥ ᱚᱫᱷᱤᱠᱟᱨ ᱫᱚ ᱵᱟᱭ ᱧᱟᱢᱟ (ᱡᱚᱠᱷᱮᱡ ᱑᱔ ) ᱾ ᱡᱟᱦᱟᱸ ᱯᱚᱱᱚᱛ ᱨᱮᱜᱮ ᱡᱩᱫᱤ ᱡᱟᱦᱟᱸ ᱵᱚᱨᱜᱚ ᱨᱤᱱᱤᱡ ᱦᱚᱲ ᱜᱮ ᱥᱚᱨᱮᱥ ᱚᱫᱷᱤᱠᱟᱨ ᱮ ᱧᱟᱢ ᱠᱟᱜᱼᱟ ᱟᱨ ᱮᱴᱟᱜ ᱦᱚᱲ ᱠᱚ ᱚᱱᱟ ᱵᱟᱠᱚ ᱧᱟᱢ ᱟᱠᱟᱜᱼᱟ, ᱮᱱᱠᱷᱟᱱ ᱚᱸᱰᱮ ᱫᱚ ᱠᱟ.ᱱᱩᱱ ᱥᱟᱥᱚᱱ ᱢᱮᱱᱛᱮ ᱫᱚ ᱢᱮᱱ ᱴᱷᱤᱠ ᱵᱟᱝ ᱠᱟᱱᱟ ᱾ ᱡᱟᱦᱟᱸ ᱞᱮᱠᱟ ᱺ ᱢᱟᱨᱮ ᱯᱚᱱᱚᱛ ᱨᱮ ᱟᱨᱵᱟᱝ ᱛᱟᱞᱟ ᱡᱩᱜᱽ ᱨᱮᱭᱟᱜ ᱥᱟᱢᱚᱸᱛ ᱥᱟᱶᱛᱟ ᱨᱮ ᱡᱟᱦᱟᱸᱨᱮ ᱥᱟᱥᱚᱱᱤᱭᱟ. ᱵᱚᱨᱜᱚ ᱟᱨ ᱫᱤᱥᱣᱟ. ᱠᱚᱣᱟᱜ ᱚᱫᱷᱤᱠᱟᱨ ᱨᱮ ᱵᱷᱮᱜᱮᱫ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱫᱚ ᱠᱟ.ᱱᱩᱱ ᱨᱮᱭᱟᱜ ᱢᱤᱫ ᱥᱚᱢᱟᱱ ᱫᱚ ᱵᱟᱝ ᱛᱟᱦᱮᱸ ᱠᱟᱱᱟ ᱾ ᱫᱟ.ᱭᱠᱟ. ᱞᱮᱠᱟ ᱛᱮᱵᱚ ᱧᱮᱞ ᱞᱮᱠᱷᱟᱱ, ᱨᱳᱢ ᱥᱟᱢᱨᱟᱡᱽ ᱨᱮᱭᱟᱜ ᱠᱟ.ᱱᱩᱱ ᱨᱮᱫᱚ ᱟᱵᱚ ᱯᱮᱴᱨᱤᱥᱤᱭᱚᱱ (ᱪᱮᱛᱟᱱ ᱡᱟ.ᱛ), ᱟᱨ ᱯᱞᱤᱵᱤᱭᱚᱱ (ᱫᱤᱥᱣᱟ./ᱢᱟ.ᱢᱩᱞᱤ ᱢᱟᱱᱣᱟ) ᱟᱨᱵᱟᱝ ᱨᱳᱢᱟᱱ ᱱᱟᱜᱟᱨᱤᱭᱟ. ᱟᱨ ᱯᱮᱨᱮᱜᱨᱤᱱᱥ (ᱵᱤᱡᱤᱛ ᱫᱤᱥᱚᱢ ᱨᱤᱱ ᱵᱚᱥᱠᱚᱫᱤᱭᱟ.) ᱠᱚᱣᱟᱜ ᱚᱫᱷᱤᱠᱟᱨ ᱨᱮ ᱯᱷᱚᱨᱚᱠ ᱵᱚᱱ ᱧᱟᱢᱟ ᱾
ᱵᱷᱟᱨᱚᱛ ᱥᱚᱢᱵᱤᱫᱷᱟᱱ ᱨᱮ ᱠᱟ.ᱱᱩᱱ
ᱵᱷᱟᱨᱚᱛᱤᱭᱟ. ᱥᱚᱢᱵᱤᱫᱷᱟᱱ ᱨᱮ ᱠᱟ.ᱱᱩᱱ ᱨᱮᱭᱟᱜ ᱫᱩᱜ ᱵᱟᱧᱪᱟᱣ ᱨᱮᱭᱟᱜ ᱥᱚᱢᱟᱱᱛᱟ ᱫᱚ ᱠᱷᱟ.ᱞᱤ ᱫᱤᱥᱚᱢ ᱨᱤᱱ ᱱᱟᱜᱟᱨᱤᱭᱟ. ᱥᱩᱢᱩᱝ ᱫᱚ ᱵᱟᱝᱼᱟ, ᱚᱱᱠᱟ ᱫᱚ ᱵᱤᱫᱮᱥᱤᱭᱟ. ᱠᱚᱦᱚᱸ ᱥᱚᱢᱟᱱ ᱨᱩᱯᱨᱮ, ᱡᱟ.ᱛᱤ, ᱫᱷᱚᱨᱚᱢ ᱟᱨ ᱡᱟᱱᱟᱢᱛᱷᱟᱱ ᱮᱢᱟᱱᱟᱜ ᱯᱷᱚᱨᱚᱠ ᱵᱟᱝ ᱠᱟᱛᱮ ᱮᱢ ᱦᱩᱭ ᱟᱠᱟᱱᱟ ᱾ ᱠᱚᱲᱟ ᱦᱚᱯᱚᱱ ᱟᱨ ᱠᱩᱲᱤ ᱦᱚᱯᱚᱱ ᱟᱜ ᱦᱚᱠ ᱨᱮᱦᱚᱸ ᱵᱟᱝ ᱯᱷᱚᱨᱚᱠ ᱦᱩᱭ ᱟᱠᱟᱱᱟ (ᱡᱚᱠᱷᱮᱡ ᱼ ᱑᱕) ᱾ ᱡᱚᱛᱚ ᱱᱟᱜᱟᱨᱤᱭᱟ. ᱠᱚᱜᱮ ᱠᱟᱢᱼᱠᱟᱡᱽ ᱟᱨᱵᱟᱝ ᱥᱚᱨᱠᱟᱨᱤ ᱦᱩᱫᱟ. ᱠᱚᱨᱮ ᱠᱚᱨᱮ ᱢᱤᱫ ᱞᱮᱠᱟᱱ ᱛᱟᱠ ᱧᱟᱢᱚᱜ ᱨᱮᱭᱟᱜ ᱚᱫᱷᱤᱠᱟᱨ ᱮᱢ ᱟᱠᱟᱱᱟ (ᱡᱚᱠᱷᱮᱡ ᱼ ᱑᱖) ᱾ ᱡᱚᱴᱮᱫ ᱵᱟᱝ ᱡᱚᱴᱮᱫ ᱫᱚ ᱯᱩᱨᱟ. ᱞᱮᱠᱟᱜᱮ ᱵᱟᱨᱚᱱ ᱦᱩᱭ ᱟᱠᱟᱱᱟ (ᱡᱚᱠᱷᱮᱡ ᱼ ᱑᱗) ᱾
ᱢᱤᱫ ᱱᱟᱜᱟᱨᱤᱭᱟ. ᱠᱟ.ᱱᱩᱱ ᱦᱚᱛᱮᱛᱮ ᱴᱷᱟ.ᱣᱠᱟ. ᱟᱠᱟᱱ ᱠᱟ.ᱭ ᱞᱟ.ᱜᱤᱫ ᱫᱚ ᱠᱷᱟ.ᱞᱤ ᱢᱤᱫ ᱫᱷᱟᱣ ᱜᱮ ᱥᱟᱡᱟᱭ ᱮᱢᱜᱟᱱᱚᱜᱼᱟ (ᱡᱚᱠᱷᱮᱡ ᱼ ᱒᱐ ) ᱾ ᱡᱟᱦᱟᱸᱭ ᱜᱮ ᱢᱤᱫ ᱦᱚᱲ ᱜᱚᱡᱥᱟᱡᱟ ᱟᱨᱵᱟᱝ ᱡᱤᱦᱚᱞ ᱵᱚᱥᱠᱚᱫ ᱠᱟ.ᱱᱩᱱ ᱦᱚᱛᱮᱛᱮ ᱜᱮ ᱮᱢ ᱜᱟᱱᱚᱜᱼᱟ (ᱡᱚᱠᱷᱮᱡ  ᱼ ᱒᱑ ) ᱾ ᱡᱟᱦᱟᱸᱭᱟᱜ ᱥᱚᱢᱯᱚᱛᱤ ᱡᱩᱫᱤ ᱥᱚᱨᱠᱟᱨ ᱮ ᱤᱫᱤᱭᱟ, ᱩᱱᱤᱭᱟᱜ ᱦᱟ.ᱱᱯᱩᱨᱩᱱ ᱫᱚ ᱥᱚᱨᱠᱟᱨ ᱮᱢ ᱛᱮ ᱦᱩᱭ ᱟᱭᱟ (ᱡᱚᱠᱷᱮᱡ  ᱼ ᱓᱑ ) ᱾
ᱥᱚᱢᱵᱤᱫᱷᱟᱱ ᱨᱮ ᱴᱷᱟ.ᱣᱠᱟ. ᱟᱠᱟᱱ ᱢᱩᱲ ᱚᱫᱷᱤᱠᱟᱨ ᱠᱷᱚᱱ ᱢᱤᱫ ᱦᱚᱲ ᱡᱩᱫᱤᱭ ᱥᱟᱺᱜᱤᱧᱚᱜᱼᱟ, ᱢᱤᱫ ᱱᱟᱜᱟᱨᱤᱭᱟ. ᱥᱚᱨᱠᱟᱨ ᱵᱤᱨᱳᱫᱷ ᱫᱚᱨᱵᱟᱨᱜᱟᱲ ᱨᱮ ᱢᱟᱢᱞᱟᱭ ᱪᱟ.ᱞᱩ ᱫᱟᱲᱮᱭᱟᱜᱼᱟ ᱾ ᱥᱚᱢᱵᱤᱫᱷᱟᱱ ᱨᱮ ᱱᱚᱣᱟ ᱩᱱᱩᱫᱩᱜ ᱩᱫᱩᱜ ᱥᱚᱫᱚᱨ ᱟᱠᱟᱱᱟ ᱡᱮ ᱯᱚᱱᱚᱛ ᱨᱮᱭᱟᱜ ᱩᱥᱩᱞ ᱫᱚᱨᱵᱟᱨᱜᱟᱲ ᱟᱨᱵᱟᱝ ᱫᱤᱥᱚᱢ ᱨᱮᱭᱟᱜ ᱞᱟᱯᱷᱟᱝ ᱫᱚᱨᱵᱟᱨᱜᱟᱲ ᱨᱮ ᱱᱚᱣᱟ ᱢᱩᱲ ᱚᱫᱷᱤᱠᱟᱨ ᱫᱚ ᱫᱩᱜ ᱫᱚᱦᱚᱜ ᱢᱟ ᱾
ᱟᱨ ᱦᱚᱸ ᱧᱮᱞ ᱢᱮ
https://en.m.wikipedia.org/wiki/Central_Bureau_of_Investigation
https://en.m.wikipedia.org/wiki/Legal_systems_of_the_world
ᱥᱟ.ᱠᱷᱭᱟ.ᱛ
https://en.m.wikipedia.org/wiki/Special:BookSources/978-93-5028-982-2
https://en.m.wikipedia.org/wiki/Special:BookSources/978-81-8038-479-0
https://en.m.wikipedia.org/wiki/International_Standard_Book_Number
ᱵᱟᱦᱨᱮ ᱡᱚᱱᱚᱲ
http://www.worldlii.org/
http://www.commonlii.org/
http://www.asianlii.org/
ᱦᱟᱸᱥᱰᱤᱦᱟ
ᱦᱟᱱᱥᱰᱤᱦᱟ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱫᱩᱢᱠᱟᱹ ᱦᱚᱱᱚᱛ ᱨᱮᱱᱟᱜ ᱫᱩᱢᱠᱟᱹ ᱥᱚᱫᱚᱨ ᱪᱟᱸᱜᱟ ᱠᱷᱚᱸᱰ ᱨᱮᱭᱟᱜ ᱥᱚᱨᱟᱭᱦᱟᱴ ᱥᱟᱶᱛᱟ ᱩᱛᱷᱱᱟᱹᱣ ᱵᱞᱚᱠ ᱨᱮᱭᱟᱜ ᱢᱤᱫ ᱟᱹᱛᱩ ᱠᱟᱱᱟ᱾
ᱴᱷᱟᱶ
ᱦᱟᱱᱥᱰᱤᱦᱟ ᱫᱚ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱮᱛᱚᱢᱼᱥᱟᱢᱟᱝ ᱥᱮᱫ ᱵᱤᱦᱟᱨ ᱥᱤᱢᱟᱹ ᱟᱲᱮ ᱨᱮ ᱢᱮᱱᱟᱜᱼᱟ᱾ ᱦᱟᱱᱥᱰᱤᱦᱟ ᱫᱚ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱫᱩᱢᱠᱟᱹ ᱦᱚᱱᱚᱛ ᱨᱮ ᱫᱮᱣᱜᱷᱚᱨ ᱟᱨ ᱜᱳᱰᱰᱟ ᱢᱩᱸᱫᱽ ᱨᱮᱭᱟᱜ ᱡᱟᱹᱛᱤᱭᱟᱹᱨᱤ ᱥᱚᱲᱚᱠ ᱑᱓᱓ ᱟᱲᱮ ᱨᱮ ᱢᱮᱱᱟᱜᱼᱟ᱾
ᱢᱤᱫ ᱧᱮᱱᱮᱞ
ᱢᱮᱯ ᱨᱮ ᱟᱹᱰᱤ ᱢᱟᱨᱟᱝ ᱮᱨᱤᱭᱟ ᱧᱮᱞᱚᱜ ᱠᱟᱱᱟ, ᱥᱟᱢᱟᱝ ᱴᱚᱴᱷᱟ ᱵᱟᱫ ᱠᱟᱛᱮ ᱡᱟᱦᱟᱸ ᱨᱮ ᱨᱟᱡᱽᱢᱚᱦᱚᱞ ᱵᱩᱨᱩ ᱵᱚᱞᱚ ᱟᱠᱟᱱ ᱟᱨ ᱨᱟᱢᱜᱚᱲ ᱵᱩᱨᱩ ᱢᱮᱱᱟᱜᱼᱟ, ᱟᱹᱰᱤ ᱢᱟᱨᱟᱝ ᱡᱟᱭᱜᱟ ᱛᱮ ᱠᱚᱢ ᱩᱥᱩᱞ ᱵᱩᱨᱩ, ᱰᱩᱝᱨᱤ ᱯᱟᱥᱱᱟᱣ ᱢᱮᱱᱟᱜᱼᱟ᱾ᱴᱚᱴᱷᱟ ᱨᱮ ᱟᱹᱛᱩ ᱴᱚᱴᱷᱟ ᱨᱮᱭᱟᱜ ᱮᱞᱮᱞ ᱜᱮ ᱰᱷᱮᱨᱟ, ᱠᱷᱟᱹᱞᱤ ᱢᱤᱫ ᱵᱟᱨ ᱡᱟᱭᱜᱟ ᱨᱮ ᱵᱟᱡᱟᱨ ᱥᱚᱦᱚᱨ ᱧᱮᱞᱚᱜᱼᱟ᱾
ᱰᱮᱢᱚᱜᱽᱨᱟᱯᱷᱤ
᱒᱐᱑᱑ ᱨᱮᱭᱟᱜ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱦᱟᱱᱥᱰᱤᱦᱟ ᱨᱮ ᱔,᱑᱘᱒ ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱩᱠᱩ ᱢᱩᱸᱫᱽ ᱨᱮ ᱒,᱒᱑᱐ (᱕᱓%) ᱫᱚ ᱠᱚᱲᱟ ᱟᱨ ᱑,᱙᱗᱒ (᱔᱗%) ᱫᱚ ᱠᱩᱲᱤ ᱢᱮᱱᱟᱜ ᱠᱚᱣᱟ᱾ ᱖ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱮᱱ ᱫᱚ ᱗᱐᱕ ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱦᱟᱱᱥᱰᱤᱦᱟ ᱨᱮ ᱗᱘.᱒᱙% ᱥᱤᱠᱷᱱᱟᱹᱛᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾
ᱯᱩᱞᱤᱥ ᱤᱥᱴᱮᱥᱚᱱ
ᱦᱟᱱᱥᱰᱤᱦᱟ ᱨᱮ ᱢᱤᱫ ᱯᱩᱞᱤᱥ ᱤᱥᱴᱮᱥᱚᱱ ᱢᱮᱱᱟᱜᱼᱟ᱾
ᱦᱮᱡ ᱥᱮᱱ
ᱫᱩᱢᱠᱟᱹ, ᱫᱮᱣᱜᱷᱚᱨ, ᱜᱳᱰᱰᱟ ᱟᱨ ᱵᱷᱟᱜᱚᱞᱯᱩᱨ ᱨᱮᱭᱟᱜ ᱥᱚᱲᱚᱠ ᱦᱟᱱᱥᱰᱤᱦᱟ ᱨᱮ ᱢᱮᱥᱟ ᱟᱠᱟᱱᱟ᱾ ᱡᱟᱹᱛᱤᱭᱟᱹᱨᱤ ᱥᱚᱲᱚᱠ ᱑᱓᱓ ᱫᱚ ᱫᱮᱣᱜᱷᱚᱨ ᱟᱨ ᱜᱳᱰᱰᱟ ᱨᱮ ᱡᱚᱯᱲᱟᱣ ᱟᱠᱟᱫᱟ᱾ ᱫᱩᱢᱠᱟᱹ ᱟᱨ ᱵᱷᱟᱜᱚᱞᱯᱩᱨ ᱫᱚ ᱯᱚᱱᱚᱛ ᱢᱟᱨᱟᱝ ᱥᱚᱲᱚᱠ ᱦᱚᱛᱮᱛᱮ ᱡᱚᱯᱲᱟᱣ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱛᱟᱭᱚᱢ ᱫᱟᱨᱟᱢ ᱡᱟᱹᱛᱤᱭᱟᱹᱨᱤ ᱥᱚᱲᱚᱠ ᱦᱚᱸ ᱵᱮᱱᱟᱣ ᱫᱟᱲᱮᱭᱟᱜᱼᱟ᱾ ᱢᱟᱱᱫᱟᱨ ᱵᱩᱨᱩ ᱥᱮᱫ ᱛᱮ ᱫᱩᱢᱠᱟᱹ–ᱵᱷᱟᱜᱚᱞᱯᱩᱨ ᱵᱽᱨᱚᱰᱜᱮᱡᱽ ᱞᱟᱭᱤᱱ ᱦᱚᱛᱮᱛᱮ ᱱᱚᱣᱟ ᱟᱹᱛᱩ ᱡᱚᱯᱲᱟᱣ ᱢᱮᱱᱟᱜᱼᱟ᱾ ᱦᱟᱱᱥᱰᱤᱦᱟ ᱨᱮᱞ ᱥᱴᱮᱥᱚᱱ ᱫᱚ ᱟᱹᱛᱩ ᱨᱮᱭᱟᱜ ᱮᱛᱚᱢ ᱥᱮᱫ ᱨᱮ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱡᱷᱟᱨᱠᱷᱚᱸᱰ ᱛᱷᱚᱠ: ᱫᱩᱢᱠᱟᱹ ᱦᱚᱱᱚᱛ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱫᱩᱢᱠᱟᱹ ᱦᱚᱱᱚᱛ ᱨᱮᱱᱟᱜ ᱟᱹᱛᱩ